മലയാളികള് ഗള്‍ഫിനെ കൈവിടുന്നതായി സിഡിഎസ് സര്‍വ്വേ റിപ്പോര്‍ട്ട്;\nമലയാളികള് ഗള്‍ഫിനെ കൈവിടുന്നതായി സിഡിഎസ് സര്‍വ്വേ റിപ്പോര്‍ട്ട്; പ്രവാസികളുടെ എണ്ണത്തില് കുറവുണ്ടാവുന്നത് ആദ്യം\nJune 23, 2017, 4:18 pm\nഗള്‍ഫിലേക്ക് കുടിയേറുന്ന മലയാളികളുടെ എണ്ണം കുത്തനെ കുറഞ്ഞതായി റിപ്പോര്‍ട്ടുകള്.\nതിരുവനന്തപുരം ആസ്ഥാനമായുള്ള സെന്റര് ഫോര് ഡെവലപ്‌മെന്റ് സ്റ്റഡീസ് (സിഡിഎസ്) നടത്തിയ സര്‍വ്വേയിലാണ് കണ്ടെത്തല്. സര്‍വ്വേഫലം പ്രകാരം 2016ല് ഗള്‍ഫ് പ്രവാസികളുടെ എണ്ണത്തില് വന്‍കുറവാണുണ്ടായിരിക്കുന്നത്.\nഗള്‍ഫ് രാജ്യങ്ങളിലെ സ്വദേശിവല്‍ക്കരണം നിര്‍മ്മാണമേഖലയിലും ഷോപ്പിങ്ങ് മാളുകളിലുംഹോട്ടലുകളിലും റെസ്‌റ്റോറന്റുകളിലും ഉള്ള തൊഴില് സാധ്യതയെ ബാധിച്ചു. ആഗോളസാമ്പത്തിക മാന്ദ്യവും എണ്ണവില ഇടിഞ്ഞതും പ്രവാസി മലയാളികള്‍ക്ക് തിരിച്ചടിയായി. പലരും പിരിച്ചുവിടപ്പെടുകയും ചെറിയ ശമ്പളത്തിന് ജോലി ചെയ്യാന് നിര്‍ബന്ധിതരാവുകയും ചെയ്തു. കുറഞ്ഞ ശമ്പളത്തിന് മറ്റ് സംസ്ഥാനക്കാരും രാജ്യക്കാരും തയ്യാറായതും മലയാളികള്‍ക്ക് ദോഷകരമായി.


Emalayalee.com - സ്വപ്നയുമായി ഏറെക്കാലമായി ബന്ധമില്ലെന്നു അമേരിക്കയിലുള്ള സഹോദരന്\nസ്വപ്ന സുരേഷിന്റെ ഇടപാടുകള് അറിയില്ലെന്നു അമേരിക്കയിലുള്ള മൂത്ത സഹോദരന് ബ്രൈറ്റ് സുരേഷ്. തനിക്കും കുടുംബത്തിനും സ്വപ്നയുമായി ഒരു ബന്ധവുമില്ലെന്നും സഹോദരന് പറഞ്ഞു. കഴിഞ്ഞ തവണ നാട്ടില് വന്നപ്പോള് സ്വപ്നയെ താന് കാണാന് പോലും ശ്രമിച്ചിട്ടില്ലെന്നും ബ്രൈറ്റ് മീഡിയ വണിനോട് പ്രതികരിച്ചു.\nസ്വപ്ന ഭീഷണിപ്പെടുത്തിയെന്നു സഹോദരന് മനോരമ ന്യൂസിനോടു പറഞ്ഞു. സ്വത്ത് സംബന്ധിച്ച തര്‍ക്കത്തെത്തുടര്‍ന്ന്, കൈയും കാലും വെട്ടുമെന്നു പറഞ്ഞു. സ്വപ്നയ്ക്കു നല്ല സ്വാധീനമുണ്ടെന്ന് അറിയാം. കുടുംബസ്വത്തില് താന് ഒരു തരത്തിലും അവകാശമുന്നയിച്ചിട്ടില്ലെന്നും സുരേഷ് പറഞ്ഞു. അവരുടെ സ്വകാര്യ കാര്യങ്ങളിലോന്നും ഇടപെടാറില്ല. പത്താം ക്ലാസ് പാസ് ആയിട്ടുണ്ടോ ഉന്നതവിദ്യാഭ്യാസം നേടിയോ എന്നുപോലും അറിയില്ലെന്നും പറഞ്ഞു.\nജനിച്ചതും വളര്‍ന്നതും അബുദാബിയിലാണ്. മൂത്തയാളാണ് താന്. പിന്നെ സ്വപ്ന, ഇളയ സഹോദരന് ബ്രൗണ് സുരേഷ്. പതിനേഴു വയസ്സ് കഴിഞ്ഞപ്പോഴാണ് അമേരിക്കയിലേക്കു പോകുന്നത്. ബാക്കി വിദ്യാഭ്യാസം യുഎസിലായിരുന്നു. ഒരു ടെലികോം കമ്പനിയിലാണു ജോലി ചെയ്യുന്നത്. പിന്നീടു തിരിച്ച് അബുദാബിയിലേക്കു വന്നിരുന്നില്ല. അബുദാബിയില് കുടുംബത്തിനു നല്ല സാമ്പത്തിക സ്ഥിതിയുണ്ടായിരുന്നു. അച്ഛന് രാജകുടുംബത്തിലെ ഒരാള്‍ക്കൊപ്പമാണു ദീര്‍ഘനാള് ജോലി ചെയ്തിരുന്നത്. പിന്നീട് ടയര് ഷോപ്പ് ഉള്‍പ്പെടെ പല ബിസിനസുകളും ചെയ്തിരുന്നു.\nഇളയ സഹോദരന് ബ്രൗണ് സുരേഷ് ഇന്ത്യയിലുണ്ടെന്നും അദ്ദേഹവുമായി സംസാരിക്കാറുണ്ടെന്നും ബ്രൈറ്റ് പറഞ്ഞു. ബ്രൗണും സ്വത്തില് അവകാശവാദം ഉന്നയിച്ചിരുന്നില്ല.\n22 വര്‍ഷത്തിനു ശേഷം 2015 ല് പിതാവിനെ കാണാനായി അബുദാബിയില് എത്തിയപ്പോഴാണ് സ്വപ്നയെ അവസാനമായി മുഖാമുഖം കാണുന്നത്.\nകഴിഞ്ഞ വര്‍ഷം കുടുംബത്തിനൊപ്പം കേരളത്തില് വന്നപ്പോള് ബന്ധുക്കള്‍ക്കൊപ്പമാണു കഴിഞ്ഞത്. അമ്മയെ കണ്ടിരുന്നു. സ്വത്തിനു വേണ്ടിയാണ് എത്തിയതെന്നു കരുതി സ്വപ്ന ഭീഷണിപ്പെടുത്തിയിരുന്നു. കൈയും കാലും വെട്ടുമെന്നും തിരിച്ചു യുഎസിനു പോകാന് കഴിയാതെ ഇവിടെയിരുന്നു ഭിക്ഷയെടുക്കേണ്ടിവരുമെന്നും പറഞ്ഞു.\nഅതേ സമയം, സ്വപ്ന സുരേഷിനെതിരെ ലുക്കൗട്ട് നോട്ടിസ് പുറപ്പെടുവിക്കുമെന്നു കസ്റ്റംസ് അധികൃതര്. യുഎഇ കോണ്‍സുലേറ്റ് മുന് ഉദ്യോഗസ്ഥയായ ഇവര് രാജ്യത്തിനു പുറത്തുകടക്കില്ലെന്ന് ഉറപ്പിക്കാനാണു നടപടി.\nസ്വപ്നയുടെ നീക്കങ്ങളെക്കുറിച്ച് ചില സൂചനകള് ലഭിച്ചിട്ടുണ്ടെന്നു മുതിര്‍ന്ന കസ്റ്റംസ് ഉദ്യോഗസ്ഥന് പറഞ്ഞു. അവര് എന്തിനാണ് ഒളിക്കുന്നതെന്ന് അറിയില്ല. അത് അവരെ കൂടുതല് കുഴപ്പത്തിലാക്കുകയേ ഉള്ളൂ. എന്തായാലും അവരെ പിടികൂടുമെന്നും ഉദ്യോഗസ്ഥന് പറഞ്ഞു. സംഭവത്തെക്കുറിച്ച് അറിയുന്ന നാലു പേരെ മൊഴിയെടുക്കാന് വിളിപ്പിച്ചിട്ടുണ്ട്.\nസ്വര്‍ണക്കടത്ത് കേസില് കസ്റ്റംസ് അധികൃതരുമായി സഹകരിക്കുമെന്ന് യുഎഇ എംബസി അധികൃതര്. സ്വര്‍ണക്കടത്ത് കോണ്‍സുലേറ്റിന്റെ പ്രതിച്ഛായയ്ക്ക് മങ്ങലേല്‍പ്പിക്കുന്ന സംഭവമാണെന്നും കോണ്‍സുലേറ്റ് പ്രസ്താവനയില് വ്യക്തമാക്കി.\nകോണ്‍സുലേറ്റിലെ ആര്‍ക്കും പങ്കില്ലെന്നാണ് പ്രാഥമിക നിഗമനമെന്നും നയതന്ത്ര ചാനലിനെ കുറിച്ച് അറിയുന്ന ഒരാള് അത് ദുരുപയോഗം ചെയ്തെന്നാണ് മനസിലാക്കുന്നതെന്നും നേരത്തെ യു.എ.ഇ സ്ഥാനപതി അഹമ്മദ് അല് ബന്ന പറഞ്ഞിരുന്നു.\nയു.എ.ഇ. കോണ്‍സുലേറ്റിന്റെ നയതന്ത്ര പാഴ്സലിന്റെ മറവില് സ്വര്‍ണംകടത്തിയെന്നാണ് കേസ്. 15 കോടിരൂപ വിലവരുന്ന 30 കിലോ സ്വര്‍ണമാണ് യു.എ.ഇ. കോണ്‍സുലേറ്റിന്റെ പേരില്‍വന്ന ഡിപ്ലോമാറ്റിക് പാഴ്സലില് കണ്ടെത്തിയത്. ഐ.ടി. വകുപ്പിനുകീഴിലുള്ള സ്റ്റേറ്റ് ഇന്‍ഫര്‍മേഷന് ടെക്നോളജി ആന്‍ഡ് ഇന്‍ഫ്രാസ്ട്രക്ചര് ഓപ്പറേഷന് മാനേജര് സ്വപ്ന സുരേഷാണ് സ്വര്‍ണക്കടത്തിന്റെ മുഖ്യ ആസൂത്രകയെന്ന് അന്വേഷണസംഘം കണ്ടെത്തി.\nസ്വപ്‌ന സുരേഷ് ശാന്തിഗിരി ആശ്രമത്തില് വന്നെന്നത് വ്യാജപ്രചാരണമാണെന്ന് ഗുരുരത്‌നം ജ്ഞാന തപസ്വി. കസ്റ്റംസ് അധികൃതര് ആശ്രമത്തില് എത്തിയെങ്കിലും സ്വപ്ന ആശ്രമത്തില് വന്നിട്ടില്ലെന്ന് അറിയിച്ചു. കുറ്റവാളികള്‍ക്ക് അഭയം കൊടുക്കുന്ന സ്ഥലമല്ല ഇത്.\nകോണ്‍സുലേറ്റ് പരിപാടികളില് സ്വപ്‌ന സുരേഷിനെ കണ്ടിട്ടുണ്ടെന്നും അദ്ദേഹം വ്യക്തമാക്കി. സ്വപ്ന ശാന്തിഗിരി ആശ്രമത്തില് ഉണ്ടെന്ന് വിവരം ലഭിച്ചതിന്റെ പശ്ചാത്തലത്തിലാണ് ഇന്നലെ ആശ്രമത്തില് പരിശോധന നടത്തിയത്.\nസ്വപ്ന മുന്‍കൂര് ജാമ്യത്തിനായി ശ്രമിക്കുന്നതായും സൂചനയുണ്ട്.\nസ്വര്‍ണക്കടത്ത് കേസില് ഒളിവില് പോയ സന്ദീപ് നായര് പാര്‍ട്ടി പ്രവര്‍ത്തകനല്ലെന്ന് സി.പി.ഐ.എം തിരുവനന്തപുരം ജില്ലാ സെക്രട്ടറി ആനാവൂര് നാഗപ്പന്.\nബിജെപിയുടെ പ്രധാന പ്രവര്‍ത്തകനാണ് സന്ദീപ്. ബിജെപി തിരുവനന്തപുരം മണ്ഡലം പ്രസിഡന്റും കൗണ്‍സിലറുമായ എസ് കെ പി രമേശിന്റെ ജീവനക്കാരനാണ് സന്ദീപ്.\nഇയാളുടെ ഫെയ്‌സ്ബുക്ക് അക്കൗണ്ട് പരിശോധിച്ചാല് അതിലെ പ്രൊഫൈല് ചിത്രം തന്നെ ബി.ജെ.പി നേതാവ് കുമ്മനം രാജശേഖരന്റെ കൂടെ സന്ദീപ് ഒന്നിച്ചു നില്‍ക്കുന്ന ചിത്രമാണെന്നും ആനാവൂര് നാഗപ്പന് പറഞ്ഞു.\nസന്ദീപിന്റെ അമ്മ ഉഷയാണ് ഇയാള് സിപിഎം പ്രവര്‍ത്തകനാണെന്ന് മാധ്യമങ്ങളോട് പറഞ്ഞത്. സന്ദീപിന് ഏതെങ്കിലും പാര്‍ട്ടിയുമായി ബന്ധമുണ്ടോ എന്ന് ചോദിക്കുമ്പോള്, അവന് പാര്‍ട്ടിയിലുണ്ട് എന്നാണ് അമ്മ ഉഷ പറയുന്നത്.\nഅതേസമയം, സന്ദീപ് നായര് സരിത്തിനൊപ്പം മുമ്പും സ്വര്‍ണം കടത്തിയെന്ന് ഭാര്യ സൗമ്യ പ്രതികരിച്ചു. സന്ദീപ് ഇടയ്ക്കിടെ ദുബായില് പോയിരുന്നുവെന്ന് സൗമ്യ കസ്റ്റംസിന്റെ ചോദ്യംചെയ്യലില് അറിയിച്ചു.


അധിക്ഷേപിക്കുന്നത് പിന്നാക്ക വിഭാഗക്കാരന് ആയതു കൊണ്ട്: മോദി | പ്രജ്ഞാസിങ് ഭോപ്പാലില് ബിജെപി സ്ഥാനാര്‍ഥി | നായര് വിരുദ്ധ പരാമര്‍ശം; തരൂരിനെതിരെ നിയമ നടപടികള് തുടങ്ങുന്നു | മോദി ഇന്ന് തിരുവനന്തപുരത്ത് |\nകാലാവസ്ഥ ചതിച്ചു: കോഹ്‌ലി\nസെഞ്ചൂറിയന് : തുടര്‍ച്ചയായി പെയ്ത ചാറ്റല് മഴയാണ് രണ്ടാം ട്വന്റി 20 യില് ഇന്ത്യന് തോല്‍വിക്ക് കാരണമെന്ന് ക്യാപ്റ്റന് വിരാട് കോഹ്‌ലി. മഴ ഇന്ത്യന് ബൗളര്‍മാര്‍ക്ക് ബുദ്ധിമുട്ടുണ്ടാക്കി. ഇന്ത്യന് സ്‌കോറായ 188 റണ്‍സ് പ്രതിരോധിക്കാന് ബൗളര്‍മാര്‍ക്ക് കഴിഞ്ഞില്ലെന്ന് കോഹ്‌ലി പറഞ്ഞു.\nഇന്ത്യന് തുറുപ്പുചീട്ടായ സ്പിന്നര് യുവേന്ദ്ര ചഹലിന് മഴമൂലം മികച്ച പ്രകടനം കാഴ്ചവെയ്ക്കാനായില്ല. നനഞ്ഞ പന്തുമായി ബൗള് ചെയ്യുന്നതിന് പ്രയാസപ്പെട്ടു. ചഹലിന്റെ നാല് ഓവറില് 64 റണ്‍സാണ് ദക്ഷിണാഫ്രിക്കന് ബാറ്റ്്‌സമാന്മാര് അടിച്ചെടുത്തത്.\nഇന്ത്യന് സ്‌കോര് പിന്തുടര്‍ന്ന ദക്ഷിണാഫ്രിക്ക നാലു വിക്കറ്റുകള് നഷ്ടപ്പെടുത്തി ഇന്ത്യന് സ്‌കോര് മറികടന്നു. ഈ വിജയത്തോടെ അവര് പരമ്പരയില് ഇന്ത്യക്കൊപ്പം എത്തി 1-1.\nമനീഷ് പാണ്ഡ്യയും റെയ്‌നയും ഭംഗിയായി ബാറ്റ് ചെയ്തു. ധോണിയും തകര്‍ത്തടിച്ചതോടെ ഇന്ത്യന് സ്‌കോര് 188 റണ്‍സിലെത്തി. വിജയിക്കാവുന്ന സ്‌കോറാണിതെന്ന് കരുതി. പക്ഷെ കലാവസ്ഥ ചതിച്ചു. 12-ാം ഓവര് വരെ കാര്യങ്ങള് പ്രതീക്ഷിച്ച രീതിയില് നീങ്ങി. മഴയെത്തിയതോടെ ബൗളിങ് ദുഷ്‌ക്കരമായെന്ന് കോഹ്‌ലി വെളിപ്പെടുത്തി.\nദക്ഷിണാഫ്രിക്കന് ബാറ്റ്്‌സ്മാന്മാരെ കോഹ്‌ലി പുകഴ്ത്തി. വിജയത്തിന്റെ ക്രെഡിറ്റ് അവര്‍ക്കാണ്. ക്ലാസനും ഡുമിനിയും മികവു കാട്ടിയെന്ന് കോഹ് ലി പറഞ്ഞു.\nചരിത്രം കുറിച്ച് കോഹ്‌ലി\nറെക്കോഡുകള് തകര്‍ത്തെറിഞ്ഞ് വിരാട് കോഹ്‌ലി\nപ്രജ്ഞാസിങ് ഭോപ്പാലില് ബിജെപി സ്ഥാനാര്‍ഥി\nനായര് വിരുദ്ധ പരാമര്‍ശം; തരൂരിനെതിരെ നിയമ നടപടികള് തുടങ്ങുന്നു\nമോദി ഇന്ന് തിരുവനന്തപുരത്ത്\nഉദ്യോഗസ്ഥരും പോലീസും ചിലര്‍ക്കായി പ്രവര്‍ത്തിക്കുന്നു


പഴയ കാലത്തിന്റെ ആഢ്യത്വം വിളിച്ചോതുന്നവയായിരുന്നു പണ്ടത്തെ നാലുകെട്ട് വീടുകൾ എല്ലാം തന്നെ. പഴയ കാലത്തെ ഒട്ടുമിക്ക തറവാട് വീടുകളും നാലുകെട്ട് മോഡലിൽ ഉള്ളവയായിരുന്നു. പിന്നീട് അവ നാമാവശേഷമായി മാറിയിരുന്നു. എന്നാൽ ഇപ്പോൾ ഒട്ടുമിക്ക ആളുകൾക്കും പ്രിയം നാലുകെട്ട് മോഡലിലുള്ള വീടുകൾ പണിയുവാനാണ്. കേരളീയർക്ക് ഏറെ പ്രിയമേറിയതാണ് നാലുകെട്ട് വീടുകൾ.\nഎന്നാൽ പണമില്ലാത്ത കൊണ്ട് സാധാരണക്കാരെല്ലാം തന്നെ ഇത്തരം ആഗ്രഹങ്ങൾ ഒഴിവാക്കി സാധരണ രീതിയിൽ ഉള്ള വീടുകൾ നിർമിക്കുകയാണ് പതിവ്. ഇതിനുള്ള പ്രധാന കാരണം സാധാരണയായി നാലുകെട്ട് വീടുകൾ നിർമിക്കുന്നത് 2000 sqrft നു മുകളിൽ ആണ് എന്നത് തന്നെ. ചുരുങ്ങിയ ചിലവിൽ നിര്മിക്കാവുന്ന 1673 ചതുരശ്ര അടിയിൽ നിര്മിക്കാവുന്ന ഒരു നാലുകെട്ട് ഭവനം നമുക്കിവിടെ പരിചയപ്പെടാം.\n21 ലക്ഷം രൂപ കയ്യിലുണ്ടെങ്കിൽ ഇത്തരം നാലുകെട്ട് വീടുകൾ ഏതൊരു സാധാരണക്കാരനും പണിയാവുന്നതാണ്. ഈ വീടിന്റെ പ്രധാന ഘടകം എന്ന് പറയുന്നത് നടുമുറ്റം തന്നെയാണ്. നാലുകെട്ടിന്റെ പ്രത്യേകത നടുമുറ്റം ആണല്ലോ. ചിലവ് കുറഞ്ഞ രീതിയിൽ ആ ഒരു ഭാഗവും ഇവിടെ ഉൾപ്പെടുത്തിയിട്ടുണ്ട്. വീടിനുള്ളിൽ നല്ല ഒരു അന്തരീക്ഷം നിലനിർത്താൻ ഇത് സഹായിക്കുന്നു.\nവെള്ളം സംഭരിക്കുന്നതിനും പുറത്തേക്ക് ഒഴുകി പോകുന്നതിനും ഉള്ള സൗകര്യം ഉൾപ്പെടുത്തിയിട്ടുണ്ട്. മൂന്ന് ബെഡ്‌റൂമുകളാണ് ഈ വീടിനുള്ളത്. മൂന്ന് ബെഡ്‌റൂമുകളിലും അറ്റാച്ചഡ് ബാത്രൂം സൗകര്യം ഉൾപ്പെടുത്തിയിട്ടുള്ളത്. ഒറ്റനിലയിൽ നിർമിച്ചിരിക്കുന്ന ഈ ഭവനത്തിന് ഓപ്പൺ കിച്ചൻ ആണ് ഉൾപ്പെടുത്തിയിരിക്കുന്നത്. ഈ വീടിനെക്കുറിച്ചു കൂടുതൽ അറിയാൻ വീഡിയോ കാണൂ.. Video Credit : Muraleedharan KV


ബി. മുഹമ്മദ് കുഞ്ഞി – Utharadesam\nബി. മുഹമ്മദ് കുഞ്ഞി\nNovember 17, 2020 Published Time: 1:57 PM\nചെര്‍ക്കള: ബേര്‍ക്ക ബി. മുഹമ്മദ് കുഞ്ഞി (78) അന്തരിച്ചു. ഭാര്യ: പരേതയായ അസ്യുമ്മ. മക്കള്: ബീഫാത്തിമ, അബ്ദുല്ല, ആയിഷ, ഷാഫി, നവാസ്, ജസീല, മുഹ്‌സിന. മരുമക്കള്: മുഹമ്മദ്കുഞ്ഞി, കബീര്, ഷരീഫ്, ആയിഷ, ഫൗസിയ, തസ്‌രിയ. സഹോദരങ്ങള്: ബി.എ. റഹ്മാന്, അബ്ദുല്ല, മാഞ്ഞു, ഖദീജ.\nകണിയമ്പാടി മുഹമ്മദ് കുഞ്ഞി\nഭര്‍തൃമതി അസുഖംമൂലം മരിച്ചു\nടി.എ. ഹസന് കുട്ടി\nകുമ്പള പഞ്ചായത്ത് പ്രസിഡണ്ട് പദവി ജനറല് ആകുമോ?


പുല്‍വാമ ഭീകരാക്രമണം; വീരമൃത്യു വരിച്ച സൈനികരുടെ കുടുംബങ്ങള്‍ക്ക് ധനസഹായവുമായി 'ഉറി ദ സര്‍ജിക്കല് സ്‌ട്രൈക്ക്' സിനിമയുടെ അണിയറപ്രവര്‍ത്തകര് - BIGNEWSLIVE | Latest Malayalam News\n'ഉറി' ചിത്രത്തിന്റെ നിര്‍മ്മാതാവ് റോണി സ്‌ക്രൂവാല ട്വിറ്ററിലൂടെയാണ് ഇക്കാര്യം അറിയിച്ചത്\nമുംബൈ: ജമ്മു-കാശ്മീരിലെ പുല്‍വാമയില് ഉണ്ടായ ഭീകരാക്രമണത്തില് വീരമൃത്യ വരിച്ച സൈനികരുടെ കുടുംബങ്ങള്‍ക്ക് ഒരു കോടി രൂപ ധനസഹായം നല്‍കുമെന്ന് ‘ഉറി ദ സര്‍ജിക്കല് സ്‌ട്രൈക്ക്’ സിനിമയുടെ അണിയറ പ്രവര്‍ത്തകര് അറിയിച്ചു. ‘ഉറി’ ചിത്രത്തിന്റെ നിര്‍മ്മാതാവ് റോണി സ്‌ക്രൂവാല ട്വിറ്ററിലൂടെയാണ് ഇക്കാര്യം അറിയിച്ചത്. ആര്‍മി വെല്‍ഫെയര് ഫണ്ടിലേക്കാണ് പണം നല്‍കുകയെന്ന് അണിയറ പ്രവര്‍ത്തകര് അറിയിച്ചു.\nഇന്ത്യന് സൈന്യം നടത്തിയ സര്‍ജിക്കല് സ്‌ട്രൈക്ക് പ്രമേയമായി ഒരുക്കിയ ബോളിവുഡ് ചിത്രമാണ് ‘ഉറി ദ സര്‍ജിക്കല് സ്‌ട്രൈക്ക്’. ബോക്‌സ് ഓഫീസ് ഹിറ്റായ ചിത്രം പുറത്തിറങ്ങി 30 ദിവസങ്ങള് പിന്നിട്ടപ്പോള് തന്നെ 200 കോടി ക്ലബില് എത്തിയിരുന്നു.\nഇവര്‍ക്ക് പുറമെ വീരമൃത്യ വരിച്ച സൈനികരുടെ കുടുംബങ്ങള്‍ക്ക് ധനസഹായവുമായി അജയ് ദേവ്ഗണ് നായകനായി എത്തുന്ന ‘ടോട്ടല് ദമാല്’ എന്ന ചിത്രത്തിന്റെ അണിയറ പ്രവര്‍ത്തകരും രംഗത്തെത്തി. 50 ലക്ഷം രൂപയാണ് ചിത്രത്തിന്റെ അണിയറ പ്രവര്‍ത്തകര് സൈനികരുടെ കുടുംബങ്ങള്‍ക്ക് ധനസഹായം നല്‍കിയത്.\nഇതിനകം തന്നെ വീരമൃത്യു വരിച്ച സൈനികരുടെ കുടുംബങ്ങള്‍ക്ക് സഹായഹസ്തവുമായി നിരവധി സിനിമാ പ്രവര്‍ത്തകരാണ് രംഗത്തെത്തിയിട്ടുള്ളത്. അമിതാഭ് ബച്ചന്, ആമിര് ഖാന്, ഷാരുഖ് ഖാന്, സല്‍മാല് ഖാന്, അക്ഷയ് കമാര്, പ്രിയങ്കാ ചോപ്ര, ആലിയ ഭട്ട്, ശബാന ആസ്മി, ജാവേദ് അക്തര്, തുടങ്ങിയവരാണ് സൈനികരുടെ കുടുംബത്തിന് സഹായം നല്‍കുമെന്ന് അറിയിച്ചത്.\nഇത്തവണ കളി മാറുമെന്ന് ഇന്ത്യയ്ക്ക് പാകിസ്താന്റെ മുന്നറിയിപ്പ്; ഇതുവരെ ലോകകപ്പില് പരാജയപ്പെടുത്താന് ആയില്ലെങ്കിലും അവകാശവാദങ്ങള്‍ക്ക് കുറവില്ലാതെ പാകിസ്താന്\nഎനിക്കൊരു മകന് കൂടിയുണ്ട്, അവനെയും സൈന്യത്തില് ചേര്‍ക്കും! നെഞ്ചുപൊട്ടി ഗുരുവിന്റെ അമ്മ; കുടുംബത്തിന് അരയേക്കര് ഭൂമി നല്‍കുമെന്ന് നടി സുമലത


കിഴക്കമ്പലത്തെ അക്രമം; 150 അതിഥി തൊഴിലാളികള് പിടിയില് |\nകിഴക്കമ്പലത്തെ അക്രമം; 150 അതിഥി തൊഴിലാളികള് പിടിയില്\nമൂവാറ്റുപുഴ കിഴക്കമ്പലത്ത് അതിഥി തൊഴിലാളികള് പരസ്പരം ഏറ്റുമുട്ടുകയും പൊലീസ് ജീപ്പ് കത്തിക്കുകയും ചെയ്ത കേസില് 150 പേര് അറസ്റ്റില്. കിഴക്കമ്പലത്തെ ഇതര സംസ്ഥാന തൊഴിലാളികളുടെ ക്യാമ്പില് റെയ്ഡ് തുടരുകയാണ്.\nക്രിസ്മസ് ആഘോഷത്തിന്റെ ഭാഗമായി മദ്യപിച്ച ഇവര് പരസ്പരം ഏറ്റുമുട്ടുകയും സംഘര്‍ഷം തടയാനെത്തിയ കുന്നത്തുനാട് സ്റ്റേഷനിലെ പൊലീസുകാരുടെ ജീപ്പ് കത്തിക്കുകയുമായിരുന്നു. തൊഴിലാളികളുടെ കല്ലേറില് കല്ലേറില് കുന്നത്തുനാട് സിഐ വി.ടി ഷാജനുള്‍പ്പടെ അഞ്ച് പൊലീസുകാര്‍ക്ക് പരിക്കേറ്റു. ഇവരെ ആശുപത്രിയില് പ്രവേശിപ്പിച്ചു.\nകിറ്റക്സ് കമ്പനിയിലെ അതിഥി തൊഴിലാളികളാണ് അക്രമം അഴിച്ചുവിട്ടത്. ക്രിസ്മസ് കരോള് നടത്തിയത് സംബന്ധിച്ച തര്‍ക്കമാണ് തൊഴിലാളികള് തമ്മിലുള്ള സംഘര്‍ഷത്തില് കലാശിച്ചത്. ഇവര് ചേരിതിരിഞ്ഞ് ഏറ്റുമുട്ടുകയായിരുന്നു. രാത്രി 12 മണിയോടെയാണ് സംഭവം.\nപൊലീസ് കണ്‍ട്രോള് റൂമില് ലഭിച്ച വിവരമനുസരിച്ച് തൊഴിലാളികളുടെ ക്യാമ്പിലുണ്ടായ സംഘര്‍ഷത്തില് ഇടപെടാനെത്തിയതായിരുന്നു പൊലീസ്. ഇതോടെ തൊഴിലാളികള് പൊലീസിനു നേരെ തിരിഞ്ഞു. സ്ഥലത്ത് ഉയര്‍ന്ന പൊലീസ് ഉദ്യോഗസ്ഥരുടെ നേതൃത്വത്തില് വന് സംഘം ക്യാമ്പ് ചെയ്യുകയാണ്.\nകിഴക്കമ്പലത്ത് ക്രിസ്മസ് ആഘോഷത്തിനിടെ ഇതര സംസ്ഥാന തൊഴിലാളികൾ നടത്തിയത് അഴിഞ്ഞാട്ടമെന്ന് ദൃക്സാക്ഷി സരുൺ പറഞ്ഞു. സുഹൃത്തിന്‍റെ വീട്ടിൽ നിന്നും മടങ്ങിവരുമ്പോഴാണ് രണ്ട് പൊലീസ് ജീപ്പുകൾ സ്ഥലത്ത് കിടക്കുന്നത് കണ്ടത്. പൊലീസ് ഉദ്യോഗസ്ഥനെ തൊഴിലാളികൾ സംഘം ചേർന്ന് മർദിക്കുന്നതാണ് അടുത്തെത്തിയപ്പോൾ കണ്ടത്. പൊലീസുകാരെ വാഹനത്തിന് പുറത്തിറങ്ങാൻ സമ്മതിക്കാതിരുന്ന അക്രമികൾ കല്ലേറ് നടത്തി. വാഹനത്തിന്‍റെ താക്കോൽ അക്രമികളിലൊരാൾ കൈക്കലാക്കി.\nഡ്രൈവറുടെ കൈ അക്രമികൾ ചവിട്ടിയൊടിച്ചു. കല്ലേറിൽ മറ്റ് പൊലീസുകാർക്ക് പരിക്കേറ്റിട്ടുണ്ട്. ഒരാളുടെ തലക്കാണ് കല്ല് കൊണ്ടത്. വാഹനത്തിനുള്ളിൽ പൊലീസുകാരെ തടഞ്ഞുവെച്ച തൊഴിലാളികൾ പിന്നീട് തീയിട്ടു. പ്രാണരക്ഷാർഥം പൊലീസുകാർ വാഹനത്തിൽ നിന്ന് ഇറങ്ങിയോടുകയായിരുന്നു. ഇതിന് പിന്നാലെ വാഹനം വലിയ ശബ്ദത്തോടെ പൊട്ടിത്തെറിച്ചു. സംഘർഷം രൂക്ഷമായതോടെ വിവരം കുന്നത്തുനാട് പൊലീസ് സ്റ്റേഷനിലും കൺട്രോൾ റൂമിലും അറിയിക്കുകയായിരുന്നുവെന്ന് സരുൺ പറഞ്ഞു.


Kavya’s driving skills amazed us: Saji - Malayalam Filmibeat\nകാവ്യ മാധവന് കരഞ്ഞോ?\n| Published: Sunday, January 4, 2015, 8:23 [IST]\nകാവ്യാ മാധവന് കരഞ്ഞോ, അവസാന ദിവസം അത് വിട്ടു കൊടുക്കേണ്ടി വന്നപ്പോള് കാവ്യയുടെ കണ്ണുകള് നനഞ്ഞിരുന്നു എന്നാണ് സംവിധായകന് സജി സുരേന്ദ്രന് പറയുന്നത്. കാര്യം പിടികിട്ടിയില്ല അല്ലേ, വ്യക്തമാക്കാം.\n'ഷി ടാക്‌സി' എന്ന ചിത്രത്തിന്റെ ഷൂട്ടിങ് ലൊക്കേഷനിലാണ് കഥ നടക്കുന്നത്. ചിത്രത്തില് ഒരു ടാക്‌സി ഡ്രൈവറായാണ് കാവ്യമാധവന് അഭിനയിക്കുന്നത്. അത് തന്നെയായിരുന്നു ഷൂട്ടിങിന്റെ തുടക്കത്തില് കാവ്യയ്ക്കും സംവിധായകനും ഉണ്ടായിരുന്ന ഒരേ ഒരു ആവലാതി. കാവ്യയ്ക്ക് നന്നായി ഡ്രൈവ് ചെയ്യാന് അറിയില്ല.\nഎന്റെ കൈയ്യില് ഡ്രൈവിങ് ലൈസന്‍സ് ഉണ്ടെന്നും, എന്നാല് ആള്‍ത്തിരക്കുള്ള റോഡിലൂടെയോ ട്രാഫിക്കിലോ തനിക്ക് ഡ്രൈവ് ചെയ്ത് പരിചയമില്ലെന്നും കാവ്യ പറഞ്ഞു. കാവ്യയാണെങ്കില് ചിത്രത്തില് എക്‌സപേര്‍ട്ടായ ഡ്രൈവറുടെ വേഷമാണ് ചെയ്യുന്നത്. അങ്ങനെ ഗ്രാഫിക്കിന്റെ സഹായത്തോടെ ചിത്രീകരിക്കാം എന്ന തീരുമാനത്തിലെത്തിയപ്പോഴാണ് കാവ്യ എല്ലാവരെയും ഞെട്ടിച്ചത്.\nഷൂട്ടിങ് തുടങ്ങിയ രണ്ടാം ദിവസം. ട്രാഫിക്കുള്ള റോഡിലൂടെ കാവ്യ അനായാസം ഡ്രൈവ് ചെയ്തു. ഒരു എക്‌സ്‌പേര്‍ട്ടിനെ പോലെ. കാവ്യ ഞെട്ടിച്ചു എന്ന് അണിയറപ്രവര്‍ത്തകര് പറഞ്ഞപ്പോള് ഞാന് പോലും ഞെട്ടി എന്നായിരുന്നു കാവ്യയുടെ പ്രതികരണം. പിന്നെ കാവ്യതുനിഞ്ഞിറങ്ങി. ഷൂട്ടിങ് ലൊക്കേഷനില് നിന്ന് താമസിക്കുന്ന ഹോട്ടലിലേക്ക് സ്വന്തമായി കാറോടിച്ച് പോകും.\n40 ദിവസത്തെ ഷൂട്ട് ആയിരുന്നു. കാവ്യ തന്നെയാണ് ഡ്രൈവ് ചെയ്തത്. കൂര്‍ഗിലെ ഹൈറേഞ്ചിലും മാറ്റും കാവ്യ തനിച്ച് ഡ്രൈവ് ചെയ്തു. ട്രാഫിക്കും, മോശമായ കാലവസ്ഥയുമൊന്നും കാവ്യയെ തളര്‍ത്തിയില്ല. എവിടെയും വണ്ടിയൊന്ന് മുട്ടിയതുപോലുമില്ല. കാവ്യയുടെ ആത്മവിശ്വാസം തങ്ങള്‍ക്ക് ഷൂട്ടിങ് എളുപ്പമാക്കിയെന്നാണ് സജി സുരേന്ദ്രന് പറയുന്നത്. ഷൂട്ടിങ് തീരുമ്പോഴേക്കും കാവ്യ കാറിന്റെ ഒരു ഭാഗമായിക്കഴിഞ്ഞിരുന്നു. വിട്ടുകൊടുക്കുമ്പോള് കാവ്യയുടെ കണ്ണ് നിറഞ്ഞിരുന്നുവത്രെ.\nRead more about: kavya madhavan she taxi anoop menon saji surendran car കാവ്യ മാധവന് ഷി ടാക്‌സി അനൂപ് മേനോന് സജി സുരേന്ദ്രന് മലയാളം സിനിമ കാര്\nWhen Kavya Madhavan was roped in for She-Taxi,afilm which revolves aroundafemale taxi driver, both she and the filmmakers wereabit apprehensive, as Kavya's driving skills were questionable.\nStory first published: Sunday, January 4, 2015, 8:23 [IST]


പാമ്പ് കടിയേല്‍ക്കുന്നവരില് ഏറെയും കുഞ്ഞുങ്ങള്; വിദഗ്ധ ചികിത്സ ഇന്ത്യന് ഗ്രാമങ്ങള്‍ക്ക് ഇന്നും അകലെ | Kairali News | kairalinewsonline.com\nപാമ്പ് കടിയേല്‍ക്കുന്നവരില് ഏറെയും കുഞ്ഞുങ്ങള്; വിദഗ്ധ ചികിത്സ ഇന്ത്യന് ഗ്രാമങ്ങള്‍ക്ക് ഇന്നും അകലെ\nതമീ‍ഴ്നാട്ടിലെ ഈറോഡ് ജില്ലയിലെ വടുഗപ്പട്ടിഗ്രാമത്തിലെ നന്ദന ഷന്‍മുഖം എന്ന ഒരുവയസ്സുകാരി ഒരു വര്‍ഷം മുമ്പ്\nപാമ്പ് കടിച്ചു. ഉഗ്രവിഷമുളള രാജവെമ്പാലയാണ് കടിച്ചത്. നന്ദന ഇപ്പോ‍ഴും ജീവന് നിര്‍ത്താനായി മല്ലിടുകയാണ്.\nചികിത്സതേടി ഇതുവരെ പതിനൊന്ന് ആശുപത്രികളെ സമീപിച്ചു. നിര്‍ധനയായ മാതാവ് ശാന്തിയുടെ വാക്കുകള് ഇങ്ങനെ; ” അടിയന്തര ശസ്ത്രക്രിയ നടത്തണമെന്ന് ഒരു ഡോക്ടര് പറഞ്ഞു.\nഅദ്ദേഹം ആവശ്യപ്പെട്ടത് 14 ലക്ഷം രൂപയായിരുന്നു. ഒരു ഡോക്ടര്‍ക്ക് 50,000 കൊടുത്താണ് തൊലിമാറ്റിവെയ്ക്കല് ശസ്ത്രക്രിയ നടത്തിയത്”\nമരണത്തില് നിന്ന് രക്ഷപ്പെട്ടാലും വിദഗ്ധചികിത്സലഭിച്ചില്ലെങ്കില് ജീവിതകാലം മു‍ഴുവന് കടിയേറ്റയാള് നരകതുല്ല്യമായ ജീവിതം നയിക്കേണ്ടിവരും.കാ‍ഴ്ച്ചശക്തി നഷ്ടപ്പെട്ടേക്കാം.കൈകാലുകള് മുറിച്ചുമാറ്റേണ്ടിവന്നേക്കാം. എന്നാല് രാജ്യത്തെ ബഹുഭൂരിഭാഗത്തിനും വിദഗ്ധ ചികിത്സ ലഭിക്കുന്നില്ല എന്നതാണ് വാസ്തവം.\nഇറക്കുന്നതിനായുളള ഔഷധത്തിന്‍റെ ലഭ്യതക്കുറവാണ് പ്രധാന പ്രശ്നം.ഉളള ഔഷധങ്ങള്‍ക്കും വലിയ വിലയാണ്.\nകാന്‍സര്,ഹൃദ്രോഗം,പ്രമേഹം എന്നുതുടങ്ങി എച്ച്.െഎ വി വരെയുളളവ തടയാനായി പുതിയ ഔഷധങ്ങള് വിപണികളില് എത്തിക്കൊണ്ടിരിക്കുന്നു.\nആഭ്യന്തര കമ്പനികളും രാജ്യാന്തര കമ്പനികളും പുതിയ ഔഷധങ്ങള് ഇറക്കാന് മത്സരിക്കുന്നു. എന്നാല് പാമ്പിന്‍വിഷംത്തിനെതിരെയുളള ഔഷധങ്ങള് നിര്‍മ്മിക്കുന്നതില് ഈ മത്സരം കാണാനില്ല.\nജനകീയ അരോഗ്യപ്രവര്‍ത്തകനായ ഗോപകുമാര് ഇതിന്‍റെ കാരണം വിശദീകരിക്കുന്നതിങ്ങനെയാണ്; പാമ്പിന് വിഷത്തിനെതിരെയുളള പ്രതിരോധ ഔഷധങ്ങള് ചിലവേറിയതാണ്.ഇവയുടെ ഉല്പാദനത്തിലൂടെ വന് ലാഭം\nകൊയ്യാന് കമ്പനികള്‍ക്ക് സാധിക്കില്ല.\nഇക്കാരണത്താല് ആഭ്യന്തര കമ്പനികളും ബഹുരാഷ്ട്രകമ്പനികളും ഇവയുടെ ഉല്പാദനത്തില് നിന്ന് വിട്ടു നില്കുകയാണ്”\nവര്‍ഷന്തോറും ശരാശരി 54 ലക്ഷം പേര്‍ക്ക് പാമ്പ് കടിയേല്‍ക്കുന്നതായി ലോകാരോഗ്യസംഘടന ചൂണ്ടികാട്ടുന്നു. ഇവരിലെ ഒരു ലക്ഷത്തോളം പേര്‍ക്ക് ജീവന് നഷ്ടപ്പെടുന്നു.\nനാല് ലക്ഷത്തോളം പേര്‍ക്ക് വൈകല്യങ്ങള് ഉണ്ടാകുന്നു. അമേരിക്കന് സൊസൈറ്റി ഓഫ് ഓഫ് ട്രോപ്പിക്കല് മെഡിസില് ആന്‍റെ് ഹൈജൈന് നടത്തിയ പഠനം അനുസരിച്ച് ഇന്ത്യയില് ഒരുവര്‍ഷം ഒരു ലക്ഷത്തോളം പേര്‍ക്കാണ് പാമ്പുകടിയേല്‍ക്കുന്നത്.\nഇവരിലെ നാല്പത്തിയാറായിരം പേരോളം മരിക്കുന്നു. പാമ്പുകടിയേല്കുന്നവരിലേയും മരിക്കുന്നവരിലേയും പകുതിയോളം പേര് കുട്ടികളാണ്. വിഷബാധ പെട്ടെന്ന് അപകടം വിതയ്കുന്നതും കുട്ടികളിലായിരിക്കും.\nകളിക്കുന്നതിനിടയിലാണ് മിക്കകുട്ടികള്‍ക്കും പാമ്പുകടിയേല്‍ക്കുന്നത്. പാമ്പ് കടിതടയുന്നതിനായുളള അവബോധം മിക്കകുട്ടികളിലും എത്തുുന്നുമില്ല.\nകുറഞ്ഞ ചിലവില് വിഷസംഹാരിയും വിദഗ്ധചികിത്സയും ലഭ്യമായാല് മാത്രമേ പ്രശ്നം പരിഹരിക്കാന് സാധിക്കൂ.പാമ്പ് കടിയേറ്റ് ഏറ്റുമധികം മരണങ്ങള് നടക്കുന്നത് മൂന്നാംലോക രാജ്യങ്ങളിലാണ്.അതുകൊണ്ടുതന്നെ\nപ്രശ്നം അന്താരാഷ്ട്രതലത്തില് ചര്‍ച്ചാവിഷയമാണ്.\nമെയ് മാസത്തില് ചേര്‍ന്ന ലോക ആരോഗ്യസമ്മേളനം പാമ്പിന്‍വിഷം മൂലമുണ്ടാകുന്ന ആരോഗ്യപ്രശ്നങ്ങള് “മുന്‍ഗണന നല്കേണ്ട ആരോഗ്യപ്രശ്നം” ആയി അംഗീകരിച്ചുകൊണ്ട് പ്രമേയം പാസാക്കി.\nനിലവാരമുളള വിഷസംഹാരികള് കുറഞ്ഞവിലയ്ക്ക് ലഭ്യമാക്കാനായാല് മാത്രമേ കുഞ്ഞുങ്ങളെ പാമ്പിന് വിഷത്തില് നിന്ന് രക്ഷിക്കാന് സാധിക്കൂ.\nപാമ്പുകടിമൂലം കൂട്ടികള് ഏറ്റവും അധികം മരിക്കുന്ന സംസ്ഥാനം മഹാരാഷ്ട്രയാണ്. പശ്ചിമബംഗാള്, ആന്ധ്രപ്രദേശ്, ഒറീസ, കര്‍ണ്ണാടക എന്നീ സംസ്ഥാനങ്ങളും മുന്നിലാണ്. എന്നാല് മറ്റ് സംസ്ഥാനങ്ങളെ\nഅപേക്ഷിച്ച് കേരളം അവമ്പോധം ഉണ്ടാക്കുന്നതിലും മെച്ചപ്പെട്ട ചികിത്സ നല്കുന്നതിലും ഏറെ മുന്നിലാണ്\nഇതിന്‍റെ കാരണം ഡോ. ബി ഇക്ബാല് ഇങ്ങനെ വ്യക്തമാക്കുന്നു, “മെച്ചപ്പെട്ട പൊതുജനാരോഗ്യ സംവിധാനം കേരളത്തിലുണ്ട്. പാമ്പുകടിയേല്കുന്നവര്‍ക്ക് മികച്ച ചികിത്സ നല്കാന് സാധിക്കും. എന്നാല് ആരോഗ്യരംഗത്ത് പിന്നില് നില്കുന്ന സംസഥാനങ്ങളില് ഇന്നും ഇതൊരു പ്രധാന പ്രശ്നമാണ്.”\nലോകാരോഗ്യ സംഘടന പാമ്പിന് വിഷത്തെ “മുന്‍ഗണന നല്കേണ്ട ആരോഗ്യപ്രശ്നം” ആയി പരിഗണിക്കുമ്പോള് തന്നെ താ‍ഴെ തട്ടിലെ സര്‍ക്കാര് ആശുപത്രികളില് മികച്ച ചികിത്സ ലഭ്യമായാല് മാത്രമേ പ്രശ്നം പരിഹരിക്കാനാവൂ.\nഊരാളുങ്കൽ സൊസൈറ്റി ലോകറാങ്കിങ്ങിൽ രണ്ടാമത് January 22, 2021\nആദ്യമായി കേരളത്തില് ഒരു മലയാള സിനിമ മാത്രമായി ഒറ്റയ്ക്ക് തിയേറ്ററില് January 22, 2021


സ്വകാര്യവല്‍ക്കരണത്തിന്റെ ട്രാക്കില് | Editorial | Deshabhimani | Friday Sep 23, 2016\nവെബ് ഡെസ്‌ക്Updated: Friday Sep 23, 2016\nപൊതുബജറ്റിന് ഒരുദിവസം മുമ്പ് ലോക്സഭയില് റെയില് മന്ത്രി ബജറ്റ് അവതരിപ്പിക്കുന്നതിനും രണ്ട് മണിക്കൂറോളം നീളുന്ന ബജറ്റവതരണത്തിനൊടുവില് ഏതെങ്കിലും പുതിയ വണ്ടിയോ പാളമോ പദ്ധതിയോ പ്രഖ്യാപിക്കുന്നുണ്ടോ എന്ന് ആകാംക്ഷയോടെ കാത്തിരിക്കുന്ന എംപിമാരുടെ മുഖത്ത് പടരുന്ന സന്തോഷത്തിനും നിരാശയ്ക്കും ഇനി ലോക്സഭ സാക്ഷ്യംവഹിക്കില്ല. ഇരുസഭകളിലും ഭൂരിപക്ഷം അംഗങ്ങളും പങ്കെടുക്കുന്ന റെയില്‍ബജറ്റ് ചര്‍ച്ചയും ഇനി ഉണ്ടാകില്ല. റെയില് ബജറ്റിനെക്കുറിച്ച് തലേന്നുമുതല്‍തന്നെ ആരംഭിക്കുന്ന ചാനല്‍ചര്‍ച്ചകളും ഇനി ചരിത്രത്തിന്റെ ഭാഗം. പൊതുബജറ്റിന്റെ ഒരു അനുച്ഛേദം മാത്രമായി റെയില് ബജറ്റ് ചുരുങ്ങുമ്പോള് ഇല്ലാതാകുന്നത് 92 വര്‍ഷം നീണ്ട കീഴ്വഴക്കമാണ്. ഒന്നര നൂറ്റാണ്ട് മുമ്പ് മുംബൈയില്‍നിന്ന് 21 മൈല് അകലെയുള്ള താണെയിലേക്ക് കൂകിപ്പായാന് തുടങ്ങിയ തീവണ്ടി 67312 കിലോമീറ്റര് നീളമുള്ള ട്രാക്കിലൂടെ സഞ്ചരിക്കാന് തുടങ്ങിയതിന്റെയും മൂന്ന് സ്റ്റേഷനില്‍നിന്ന് 7112 സ്റ്റേഷനായി വളര്‍ന്നതിന്റെയുംപിന്നില് 1924ല് അന്നത്തെ ലെജിസ്ളേറ്റീവ് അസംബ്ളി തുടക്കംകുറിച്ച റെയില് ബജറ്റിന് വലിയ പങ്കുണ്ട്. ബ്രിട്ടീഷ് സാമ്പത്തികവിദഗ്ധന് വില്യം ആക്വര്‍ത് അധ്യക്ഷനായ സമിതിയുടെ ശുപാര്‍ശയനുസരിച്ച് ആരംഭിച്ച പ്രത്യേക റെയില് ബജറ്റ് ബിബേക് ദേബ്റോയ് നേതൃത്വം നല്‍കുന്ന പ്രത്യേകസമിതിയുടെ ശുപാര്‍ശയനുസരിച്ചാണ് അവസാനിപ്പിക്കുന്നത്. കൊളോണിയല് രീതിക്ക് അന്ത്യമിടുന്ന വാദം ഉന്നയിക്കുന്ന സര്‍ക്കാരിനോട് ഒരപേക്ഷ മാത്രമാണുള്ളത്. അങ്ങനെയെങ്കില് നിങ്ങള് ആദ്യം അവസാനിപ്പിക്കേണ്ടിയിരുന്നത് രാജ്യദ്രോഹക്കുറ്റം ചുമത്തുന്ന ബ്രിട്ടീഷ് നിയമമായിരുന്നു.\nതൊണ്ണൂറ്റിരണ്ട് വര്‍ഷംമുമ്പ് ലെജിസ്ളേറ്റീവ് അസംബ്ളിയുടെ അംഗീകാരത്തോടെ ആരംഭിച്ച ബജറ്റ് അവതരണത്തിന് അന്ത്യമിടുമ്പോള് അതേക്കുറിച്ച് പാര്‍ലമെന്റില് ചര്‍ച്ചചെയ്യാനുള്ള മാന്യതെയെങ്കിലും സര്‍ക്കാര് കാട്ടണമായിരുന്നു. പാര്‍ലമെന്റിനെ ഇരുട്ടില് നിര്‍ത്തി രാഷ്ട്രീയ പാര്‍ടികളുമായി ചര്‍ച്ചചെയ്യാതെ റെയില്‍ബജറ്റിന് ചരമഗീതം കുറിച്ച മോഡി സര്‍ക്കാരിന്റെ നടപടി ജനാധിപത്യവിരുദ്ധമാണ്. പാര്‍ലമെന്റിനെയും ജനങ്ങളെയും അവഹേളിക്കലാണ്. എന്തിനായിരുന്നു ഈ ധൃതിപിടിച്ച നീക്കം? നവ ഉദാരവല്‍ക്കരണനയങ്ങള്‍ക്ക് തുടക്കമിട്ടത് 1991ലെ നരസിംഹറാവു സര്‍ക്കാരായിരുന്നെങ്കിലും പൊതുമേഖലയെ വിറ്റഴിക്കാനായി പ്രത്യേക വകുപ്പ്–ഓഹരിവില്‍പ്പനാമന്ത്രാലയം തുടങ്ങിയത് വാജ്പേയി സര്‍ക്കാരായിരുന്നു.\nനവഉദാരവല്‍ക്കരണത്തിന്റെ തേര് ഇന്ത്യയിലേക്ക് വലിച്ചുകൊണ്ടുവന്ന നരസിംഹറാവുവിന്റെ ധനമന്ത്രി മന്‍മോഹന്‍സിങ് പ്രധാനമന്ത്രിയായപ്പോള് ഓഹരിവില്‍പ്പനാമന്ത്രാലയം ധനമന്ത്രാലയത്തിന്റെ ഭാഗമാക്കി. എന്നാല്, ആര്‍എസ്എസ് പ്രചാരകനായ ആദ്യ പ്രധാനമന്ത്രി നരേന്ദ്ര മോഡി അധികാരമേറിയപ്പോള് ഇല്ലാതാക്കുന്നത് റെയില്‍മന്ത്രാലയംതന്നെയാണ്. റെയില് ബജറ്റില്ലെങ്കില് ഇനി റെയില്‍മന്ത്രാലയത്തിന് എന്ത് പ്രസക്തിയാണുള്ളത്? റെയില്‍വേ കണ്‍വന്‍ഷന് കമ്മിറ്റിയും റെയില്‍വേ ബോര്‍ഡും റെയില്‍വേ ഫിനാന്‍ഷ്യല് കമീഷനും അപ്രസക്തമാകുമ്പോള് സുരേഷ് പ്രഭുവിന് റെയില്‍മന്ത്രിയായി തുടരാനാകുമോ? അവസാനമായി റെയില് ബജറ്റ് അവതരിപ്പിച്ച റെയില്‍മന്ത്രിയെന്ന നിലയില് ചരിത്രത്തില് ഇടംപിടിച്ച സുരേഷ് പ്രഭു ഇനി അവസാനത്തെ റെയില്‍മന്ത്രിയായും മാറുമോ? ഗതാഗതമന്ത്രാലയത്തിന്റെ ഭാഗമായി റെയില് വകുപ്പ് മാറാന് ഇനി എത്രനാള് വേണ്ടിവരും? ഉത്തരം പറയേണ്ടത് മോഡി സര്‍ക്കാരാണ്. ബിജെപിയാണ്.\nധൃതിപിടിച്ച് റെയില് ബജറ്റിന് അന്ത്യമിടുന്നതിന് പിന്നില് പ്രധാനമന്ത്രിക്കും അദ്ദേഹത്തിന്റെ പാര്‍ടിക്കും വ്യക്തമായ അജന്‍ഡയുണ്ട്. അത് സ്വകാര്യവല്‍ക്കരണമാണ്. ജനമനസ്സില് സേവനത്തിന്റെ മാതൃകയാണ് റെയില്‍വേ. റെയില് ബജറ്റവതരണം ഈ ധാരണയ്ക്ക് കരുത്തുപകരുന്നു. ദിനംപ്രതി സഞ്ചരിക്കുന്ന 23 ലക്ഷം പേരില് 95 ശതമാനവും സാധാരണ ക്ളാസില് സഞ്ചരിക്കുന്നവരാണ്. ബജറ്റവതരണം ഇല്ലാതാകുന്നതോടെ യാത്ര–ചരക്ക് കൂലി യഥേഷ്ടം വര്‍ധിപ്പിക്കാന് ധനമന്ത്രാലയത്തിന് കഴിയും. റെയില് മന്ത്രാലയത്തില് സേവനത്തിന് പ്രാമുഖ്യമുണ്ടെങ്കില് ധനമാനേജ്മെന്റിന് പ്രധാന്യം കല്‍പ്പിക്കുന്ന ധനമന്ത്രാലയം ലാഭ–നഷ്ട കണക്കിന്റെ അടിസ്ഥാനത്തിലാണ് നയം തീരുമാനിക്കുക. ലോക ധനസ്ഥാപനങ്ങളുടെ കുറിപ്പടിയനുസരിച്ച് പ്രവര്‍ത്തിക്കുന്ന രാജ്യമായതുകൊണ്ടുതന്നെ ധനകമ്മി കുറയ്ക്കാനാണ് പ്രാമുഖ്യം. സേവനത്തിന്റെ ഭാഗമായി റെയില്‍വേ 320000 കോടി രൂപ സബ്സിഡി നല്‍കുന്നുണ്ടെന്നാണ് കണക്ക്. റെയില്‍വേ ധനമന്ത്രാലയത്തിന്റെ ഭാഗമാകുന്നതോടെ ഈ ചെലവ് വെട്ടിച്ചുരുക്കാനായിരിക്കും ആദ്യ തീരുമാനമുണ്ടാകുക. സാധാരണക്കാരുടെ യാത്രയെയാണ് ഇത് ദോഷകരമായി ബാധിക്കുക. ചുരുങ്ങിയ ചെലവിലുള്ള യാത്ര അസാധ്യമാകും. ലാഭം വര്‍ധിപ്പിക്കാനുള്ള സുവിധാ ട്രെയിനുകള്‍ക്കും അതിവേഗ ബുള്ളറ്റ് ട്രെയിനുകള്‍ക്കും പ്രാമുഖ്യം ലഭിക്കുമ്പോള് റെയില്‍വേയും സാധാരണക്കാരില്‍നിന്ന് അകലും. പുതിയ പദ്ധതിക്ക് ഇനി ആര് പണം നല്‍കും. തുടങ്ങിയ പദ്ധതികളുടെ ഗതിയെന്താകും? റെയില്‍സുരക്ഷയെയും ഇത് പ്രതികൂലമായി ബാധിക്കും. ആധുനിക സുരക്ഷാസംവിധാനം ഒരുക്കാന് പണം തടസ്സമായാല് കേരളത്തില് ഉള്‍പ്പെടെ സമീപകാലത്തുണ്ടായതുപോലുള്ള അപകടങ്ങള് ആവര്‍ത്തിക്കപ്പെടും.\nറെയില്‍വേയുടെ കൈവശമുള്ള 1,13,000 ഏക്കര് ഭൂമിയില് വന് റിയല് എസ്റ്റേറ്റ് ഭീമന്മാര് കണ്ണുവച്ചിട്ട് കാലമേറെയായി. പ്രധാന നഗരങ്ങളുടെ കണ്ണായ സ്ഥലത്തുള്ള ഈ ഭൂമി ഇവര് കൈക്കലാക്കുന്ന കാലം വിദൂരമല്ല. ബജറ്റ് അവതരണം ഇത്തരം കച്ചവടത്തിനുള്ള സാധ്യത ഇല്ലാതാക്കും. റെയില്‍വേയുടെ സ്വത്തിനെക്കുറിച്ചും അതിന്റെ ഉപയോഗത്തെക്കുറിച്ചും വര്‍ഷാവര്‍ഷം പാര്‍ലമെന്റില് ഇഴകീറിയുള്ള ഈ പരിശോധന ഇല്ലതാകുന്നതോടെ്മോഡിമാര്‍ക്കും ജെയ്റ്റ്ലിമാര്‍ക്കും അണിയറയില് കച്ചവടം ഉറപ്പിക്കാം. നാനാത്വത്തില് ഏകത്വം കാത്തുരക്ഷിക്കുന്നതിനും എല്ലാ ഇന്ത്യക്കാരും സഹോദരീസഹോദരന്മാരാണെന്ന ധാരണ പരത്തുന്നതിനും ഏറെ സഹായിച്ച മഹത്തായ സ്ഥാപനമാണ് റെയില്‍വേ. ബഹുസ്വരത വളര്‍ത്തുന്ന എന്തും ചതുര്‍ഥിയായി കാണുന്ന മോഡി സര്‍ക്കാര് ഏറ്റവും വലിയ ഈ പൊതുമേഖലാസ്ഥാപനത്തോടും ആ സമീപനംതന്നെയാണ് കാട്ടുന്നത്\nലോക്സഭാ സെക്രട്ടറിയറ്റ്: 31 translator ഒഴിവ്


എന്നെ പുറത്താക്കിയതിന് പിന്നിൽ ഒരു വ്യക്തിയുടെ വ്യാജ ആരോപണങ്ങൾ: അലോക് വർമ – Azhimukham\nഎന്നെ പുറത്താക്കിയതിന് പിന്നിൽ ഒരു വ്യക്തിയുടെ വ്യാജ ആരോപണങ്ങൾ: അലോക് വർമ\nസി ബി ഐയുടെ വിശ്വാസ്യത നിലനിർത്താനായിരുന്നു താൻ ശ്രമിച്ചത്. എന്നാൽ ഇത് തകർക്കാൻ ശ്രമങ്ങൾ നടക്കുന്നതായും അലോക് വർമ കുറ്റപ്പെടുത്തി.\nJan 11 2019 08:10 AM\nപ്രധാനമന്ത്രി നരേന്ദ്ര മോദി അധ്യക്ഷനായ സെലക്ട് കമ്മിറ്റിയാണ് സി ബി ഐ ഡയറക്ടർ സ്ഥാനത്ത് നിന്നും മാറ്റിയ നടപടിയിൽ പ്രതിരകണവുമായി അലോക് വർമ. സ്ഥാനത്തുനിന്നും തന്നെ നീക്കിയതിന് പിന്നിൽ വ്യക്തി വൈരാഗ്യമാണെന്നായിരുന്നു അലോക് വർമയുടെ പ്രതികരണം. തനിക്കെതിരായ നടപടിക്ക് കാരണമായിട്ടുള്ള ആരോപണങ്ങൾ തീർത്തും അടിസ്ഥാന രഹിതവും, കെട്ടിച്ചമച്ചതുമാണ്. ഇതിന് പിന്നിൽ ഒരുവ്യക്തിക്ക് തന്നോടുള്ള വിദ്വേഷമാണെന്നും വർമ ആരോപിക്കുന്നു. ദേശീയ വാർത്താ ഏജൻസിയായ പി ടി െഎയോടായിരുന്നു അദ്ദേഹത്തിന്റെ പ്രതികരണം.\nസ്വതന്ത്ര അന്വേഷണ ഏജൻസിയായ സിബി െഎ ആരുടെയും സമ്മർദത്തിന് വഴങ്ങി പ്രവർത്തിക്കുന്ന സ്ഥിതി ഉണ്ടാവരുത്. ഏജൻസിയുടെ വിശ്വാസ്യത നിലനിർത്താനായിരുന്നു താൻ ശ്രമിച്ചത്. എന്നാൽ ഇത് തകർക്കാൻ ശ്രമങ്ങൾ നടക്കുന്നതായും അലോക് വർമ കുറ്റപ്പെടുത്തി. ഇതിന് സമാനമായ നടപടിയാണ് 2018 ഒക്ടോബർ 23 ന് തനിക്കെതിരായ നടപടിക്ക് കാരണമായ സിവിസി റിപ്പോർട്ടിന് പിന്നിലെന്നും അദ്ദേഹം കുറ്റപ്പെടുത്തി. തന്നെ സ്ഥാനത്ത് നിന്നും മാറ്റിയ തീരുമാനം ദുഖമുണ്ടാക്കുന്നതാണെന്നും അദ്ദേഹം പറയുന്നു ഇതാദ്യമായാണ് അലോക് വർമ വിവാദത്തെകുറിച്ച് മാധ്യമങ്ങളോട് പ്രതികരിക്കുന്നത്.\nഅതേസമയം, സർക്കാർ വർമയെ സ്ഥാനത്തുനിന്നും നീക്കിയ പ്രധാനമന്ത്രി നരേന്ദ്രമോദി അധ്യക്ഷനായ സെലക്ട് കമ്മിറ്റി യോഗത്തിന്റെ വിശദാംശങ്ങൾ പുറത്തുവന്നു. ഒന്നിനതിരെ രണ്ട് വോട്ടുകൾക്കാണ് തീരുമാനം നടപ്പായത്. വർമയ്ക്ക് എതിരായ ആരോപണങ്ങൾ പ്രഥമദൃഷ്ട്യാ നിലനിൽക്കുന്നതാണെന്ന് പ്രധാനമന്ത്രിയും സുപ്രീം കോടതിയുടെ പ്രതിനിധിയുമായ ജസ്റ്റിസ് എകെ സിക്രിയും നിലപാടെടുത്തു. തീരുമാനത്തെ എതിർത്ത കോൺഗ്രസ് നേതാവ് മല്ലികാർജ്ജുൻ ഖാർഗെ വിയോജനക്കുറിപ്പ് നൽകി.\nമൊയീൻ ഖുറേഷി കേസിലെ വർമയുടെ ഇടപെടൽ സംശയാസ്പദമെന്ന് റിപ്പോർട്ട്. ആരോപണവിധേയരായ ഉദ്യോഗസ്ഥരെ സിബിഐയിൽ തിരുകി കയറ്റാൻ ശ്രമിച്ചു, ഐആർ സി ടിസി അഴിമതിയിൽ കുറ്റക്കാരെ ഒഴിവാക്കാൻ ശ്രമിച്ചു, ജോയിന്‍റ് ഡയറക്ടർക്കെതിരായ കേസിൽ നടപടികൾ വൈകിപ്പിച്ചു, സ്വർണ്ണ കടത്ത് കേസിൽ എസിപിക്ക് എതിരെ നടപടി എടുത്തില്ല എന്നിങ്ങനെയാണ് റിപ്പോർട്ട്.\nമൊയീൻ ഖുറേഷി കേസിലെ അലോക് വർമ്മയുടെ ഇടപെടൽ സംശയാസ്പദമെന്നുള്ള സെൻട്രൽ വിജിലൻസ് കമ്മിഷൻ റിപ്പോർട്ടും സമിതി യുടെ തീരുമാനത്തിന് പിന്നിലുണ്ട്. ഇതിനിടെ, നാഗേശ്വർ റാവുവിന് വീണ്ടും സിബിഐ മേധാവിയുടെ ചുമതല നൽകി.\nഇന്ത്യന് താരത്തെ പുറത്താക്കിയതിന് ‘അഫ്രീദി സ്‌റ്റൈലില്’ ആഘോഷിച്ച് പാക് ബൗളര് നിദ ഡാര്/ വീഡിയോ\nഒമാരോസ ‘നികൃഷ്ടജീവി’യെന്ന് ട്രംപ്; ആരോപണങ്ങൾക്ക് മറുപടിയില്ല\n‘പബ്ലിസിറ്റിയാണെന്ന് കരുതുന്നുണ്ടെങ്കില് നിങ്ങള് ഞങ്ങളുടെ സിനിമ കാണേണ്ട’: ആരോപണങ്ങൾക്ക് മറുപടിയുമായി ടോവിനോ തോമസ്


ജ്വല്ലറി തട്ടിപ്പിൽ കമറുദ്ദീൻ എംഎൽഎയെ സംരക്ഷിക്കാൻ ലീഗ് നേതൃത്വം ശ്രമിക്കുന്നതായി സിപിഎം - ഇ വാർത്ത | evartha cpim alleges Muslim league protects Kamarudheen from Jewellery scam\nജ്വല്ലറി തട്ടിപ്പിൽ കമറുദ്ദീൻ എംഎൽഎയെ സംരക്ഷിക്കാൻ ലീഗ് നേതൃത്വം ശ്രമിക്കുന്നതായി സിപിഎം\nകമറുദ്ദീൻ എംഎൽഎയുടെ നേതൃത്വത്തിൽ നടന്ന സ്വർണത്തട്ടിപ്പിൽ മുസ്ലിംലീഗ് സംസ്ഥാന നേതൃത്വത്തിനും പങ്കുണ്ടെന്ന് സിപിഎം. നിക്ഷേപതട്ടിപ്പിൽ 33 കേസുകളാണ് ഇതുവരെ രജിസ്റ്റർ ചെയ്തത്. സംസ്ഥാന ചരിത്രത്തിൽ ഇതാദ്യമായാണ് ഒരു എംഎൽഎക്കെതിരെ ഇത്രയും കേസുകൾ രജിസ്റ്റർ ചെയ്യുന്നതെന്നും സിപിഎം സംസ്ഥാന സെക്രട്ടേറിയറ്റ് പ്രസ്താവനയിൽ ചൂണ്ടിക്കാട്ടി.\nതലശ്ശേരിയിലെ മർജാൻ ഗോൾഡ് കടയിൽ കയറി കമറുദ്ദീനും സംഘവും 25 കിലോ സ്വർണ്ണം കൊള്ളയടിച്ച് കൊണ്ടു പോയതായി നേരത്തെ പരാതി ഉയർന്നിരുന്നു. കൃത്രിമ രേഖയുണ്ടാക്കി വഖഫ് ഭൂമി തട്ടിയെടുത്ത സംഭവത്തിലും കമറൂദ്ദീൻ എംഎൽഎ അടക്കമുള്ള മുസ്ലീം ലീഗ് നേതാക്കൾക്ക് പങ്കുണ്ടെന്ന പരാതിയും ഉയർന്നിരുന്നു. എംഎൽഎക്കെതിരെ ഉയർന്ന ഗുരുതരമായ അഴിമതി ആരോപണങ്ങളിൽ സംസ്ഥാന സർക്കാർ ഉന്നതതല അന്വേഷണം നടത്തി സത്യം പുറത്തു കൊണ്ടു വരണം എന്ന് സിപിഎം സംസ്ഥാന സെക്രട്ടേറിയറ്റ് ആവശ്യപ്പെട്ടു.\nജ്വല്ലറി നിക്ഷേപ തട്ടിപ്പിൽ സിപിഎം പുറത്തു വിട്ട പ്രസ്താവന.\nമഞ്ചേശ്വരം എം.എൽ.എ എം സി ഖമറൂദ്ദീന്റെ നേതൃത്വത്തിൽ ലീഗ് നേതാക്കൾ നടത്തിയ ജ്വല്ലറി നിക്ഷേപ തട്ടിപ്പ് ഞെട്ടിപ്പിക്കുന്നതാണ്. ഇതിന്റെ മുഴുവൻ വിവരങ്ങളും പുറത്തുകൊണ്ടുവരാൻ ഉന്നതതല അന്വേഷണം സർക്കാർ നടത്തണം. നിക്ഷേപ തട്ടിപ്പിൽ 33 കേസാണ് ഇതുവരെ രജിസ്റ്റർ ചെയ്തത്. സംസ്ഥാനത്ത് ആദ്യമായാണ് ഒരു എം.എൽ.എക്കെതിരെ ഇത്രയധികം കേസ് രജിസ്റ്റർ ചെയ്യപ്പെടുന്നത്. വ്യാജ സർട്ടിഫിക്കറ്റാണ് നിക്ഷേപകർക്ക് നൽകിയത്. ഒരോ ദിവസവും നിരവധി ആളുകളാണ് പുതുതായി പരാതിയുമായി മുന്നോട്ടു വരുന്നത്. 150 കോടിയോളം രൂപയാണ് സമാഹരിച്ചതായി വാർത്തകൾ പുറത്തുവന്നിരിക്കുന്നത്.\nനിക്ഷേപകരെ കബളിപ്പിക്കാനായി അഞ്ച് കമ്പനികളാണ് ഫാഷൻ ഗോൾഡ് ചെയ്ർമാനായ എം.സി ഖമറൂദ്ദീനും എം.ഡിയായ പൂക്കോയതങ്ങളും രജിസ്റ്റർ ചെയ്തത്. 2006 ൽ ഫാഷൻ ഗോൾഡ് ഇന്റെർനാഷണൽ എന്ന പേരിൽ ചന്തേര മാണിയാട്ട് തവക്കൽ കോംപ്ലക്സിലാണ് ആദ്യകമ്പനി രജിസ്റ്റർ ചെയ്തത്. പിന്നീട് 2007 ലും 2008 ലും 2012 ലും 2016 ലുമായാണ് മറ്റുകമ്പനികൾ രജിസ്റ്റർ ചെയ്തത്. ഒരേ മേൽവിലാസത്തിലാണ് കമ്പനികൾ രജിസ്റ്റർ ചെയ്തതെങ്കിലും ഫാഷൻ ഗോൾഡ് ഇന്റെർനാഷണൽ എന്ന സ്ഥാപനമല്ലാതെ മറ്റൊന്നും മാണിയാട്ട് ഉണ്ടായിരുന്നില്ല.\nമുസ്ലീം ലീഗിന്റെ ഭാരവാഹികളും ലീഗുമായി അടുത്ത ബന്ധമുള്ളവരും ചേർന്ന് നടത്തുന്ന സ്ഥാപനമെന്ന് പറഞ്ഞ് ജനവിശ്വാസം ആർജ്ജിച്ചാണ് ലീഗ് അണികളായ സമ്പന്നരെയും പാവങ്ങളെയും വലയിൽ വീഴ്ത്തിയത്. ലീഗ് നേതാക്കളുടെ സമ്മർദ്ദം കാരണമാണ് ആദ്യം ആരും പരാതി നൽകാൻ തയ്യാറാവാതിരുന്നത്. നേതാക്കൾ ഉറപ്പ് പാലിക്കാത്തതിലാണ് നിക്ഷേപകർ പോലീസിൽ പരാതി നൽകിയത്.\nമഞ്ചേശ്വരം ഉപതെരഞ്ഞെടുപ്പ് സമയത്ത് തന്നെ ഇത്തരം പരാതികൾ ഉയർന്നു വരികയും ഖമറുദ്ദീന്റെ സ്ഥാനാർത്ഥിത്വം ഭാവിയിൽ തിരിച്ചടിയാകുമെന്ന് ഒരു വിഭാഗം ലീഗ് നേതാക്കൾ മുന്നറിയിപ്പ് നൽകുകയും പ്രതിഷേധം ഉയർത്തുകയും ചെയ്തിരുന്നു. എന്നാൽ മുസ്ലീം ലീഗിന്റെ സംസ്ഥാന നേതൃത്വം ഖമറൂദ്ദിന്റെ പിന്നിൽ ശക്തമായി നിലയുറപ്പിക്കുകയാണ് ചെയ്തത്. എന്നാൽ ജ്വല്ലറി തട്ടിപ്പ് സംബദ്ധിച്ച് ഇപ്പോൾ പുറത്തുവന്നിരിക്കുന്ന പരാതികൾ അത്യന്തം ഗൗരവമുള്ളതാണ്.\nവ്യക്തമായ ആസൂത്രണത്തോടെ നിക്ഷേപകരെ കമ്പളിപ്പിക്കുകയും വഞ്ചിക്കുകയുമാണ് ചെയ്തിരിക്കുന്നത്. എം.എൽ.എയെ സംരക്ഷിക്കുന്ന മുസ്ലീം ലീഗ് സംസ്ഥാന നേതൃത്വത്തിനെതിരെ ലീഗ് അണികൾ തന്നെ കടുത്ത രോഷം പ്രകടിപ്പിച്ച് രംഗത്ത് വന്നിട്ടുണ്ട്. മുസ്ലീം ലീഗിന്റെ സംസ്ഥാന നേതൃത്വത്തിന്റെ അറിവോടെയാണോ ഇത് നടന്നിരിക്കുന്നത് എന്ന് വേണം സംശയിക്കാൻ. ലീഗിന്റെ സംസ്ഥാന നേതൃത്വത്തിൽ നിന്ന് പുറത്തുവന്ന പ്രഖ്യാപനം ഈ തട്ടിപ്പിൽ നിന്നും ഇവരെ രക്ഷപ്പെടുത്താനുള്ള ശ്രമമാണ്.തലശ്ശേരിയിലെ മർജാൻ ഗോൾഡ് കടയിൽ കയറി ഖമറുദ്ദീനും സംഘവും 25 കിലോ സ്വർണ്ണം കൊള്ളയടിച്ച് കൊണ്ടുപോയതായി പരാതി ഉയർന്നുവന്നിരിക്കുന്നു.\nTopics: cpim Jewellery jewelry fraud Mc kamarudheen


സംരംഭം തുടങ്ങാൻ 95% വരെ വായ്പ; 35% വരെ സബ്സിഡി\nഅഡ്വ. ബി. പ്രസന്നകുമാർ April 05, 2019 05:13 PM IST\nഅനുയോജ്യമായ പദ്ധതി കണ്ടെത്തി ഉപയോഗിച്ചാൽ ആവശ്യമായ മൂലധനം ഉറപ്പാക്കാം\nസംരംഭകര്‍ക്ക് കേന്ദ്ര–സംസ്ഥാന സർക്കാരുകളുടെ വായ്പാ പദ്ധതികളിൽ നിന്ന് അനുയോജ്യമായത് തിരഞ്ഞെടുക്കാം\nലക്ഷം വരെ വായ്പ, 35% സബ്സിഡി\nപുതിയ സംരംഭം തുടങ്ങാൻ മുടക്കു മുതലിന്റെ 95% വരെ വായ്പ ലഭിക്കും. അതിൽ 35% വരെ കേന്ദ്ര സബ്സിഡിയാണ്. ബാക്കി തിരിച്ചടച്ചാൽ മതി. പ്രധാനമന്ത്രിയുടെ തൊഴിൽദായക പദ്ധതി (പിഎംഇജിപി) പ്രകാരം ലഭിക്കുന്ന ആനുകൂല്യമാണിത്. ഒറ്റയ്ക്കോ കൂട്ടായോ സംരംഭം തുടങ്ങാം. വരുമാനപരിധി ബാധകമല്ല. നിർമാണ യൂണിറ്റിന് 25 ലക്ഷം വരെയും സേവനയൂണിറ്റിനു 10 ലക്ഷം രൂപ വരെയുമാണ് കിട്ടുക. ഗ്രാമങ്ങളിൽ ഖാദി കമ്മിഷനും നഗരപ്രദേശത്തു ജില്ലാ വ്യവസായകേന്ദ്രവും വഴിയാണു പദ്ധതി.\n18 കഴിഞ്ഞവർക്കു കിട്ടും. ഉയർന്ന പ്രായപരിധിയില്ല. PMEG പോർട്ടലിൽനിന്നു ഫോം പൂരിപ്പിച്ച് ഓൺലൈനായി അപേക്ഷിക്കാം. കൂടുതൽ വിവരങ്ങൾ ഖാദി ബോർഡിന്റെ വ്യവസായ ഓഫിസുകളിൽനിന്നു ലഭിക്കും.\nവികസനത്തിന് ഒരു കോടി വരെ\nപിഎംഇജിപി പദ്ധതിയിൽ വായ്പ എടുത്ത് നല്ല രീതിയിൽ നടക്കുന്ന യൂണിറ്റുകൾക്ക് ഒരു കോടി രൂപ വരെ രണ്ടാം ഗഡുവായി ബാങ്കു വായ്പ ലഭ്യമാണ്.\nസംയുക്ത സ്വയം തൊഴിലിന് 10 ലക്ഷം\nഎംപ്ലോയ്മെന്റ് എക്സ്ചേഞ്ചിൽ റജിസ്റ്റർ ചെയ്തിട്ടുള്ളവർക്ക് കൂട്ടായി സ്വയംതൊഴിൽ തുടങ്ങാൻ പരമാവധി 10 ലക്ഷം വരെ വായ്പ അനുവദിക്കും. ഇതിൽ 25% വരെ സബ്സിഡിയാണ്. 21 മുതൽ 40 വരെ പ്രായമുള്ള, കുടുംബവാർഷിക വരുമാനം ഒരു ലക്ഷം കവിയാത്തവർക്കാണു പദ്ധതി. ഒരു ജോബ് ക്ലബ്ബിൽ രണ്ടു പേരെങ്കിലും ഉണ്ടാകണം. ബിരുദധാരികൾക്കും ടെക്നിക്കൽ യോഗ്യതയുള്ളവർക്കും മുൻഗണന.\nഅര ലക്ഷം രൂപ, 50% സബ്സിഡി\nഎപ്ലോയ്മെന്റ് എക്സ്ചേഞ്ച് വഴി നടപ്പാക്കുന്ന ശരണ്യ പദ്ധതിയിൽ സ്വയംതൊഴിൽ ചെയ്യാൻ 50,000 രൂപ വരെ വായ്പ കിട്ടും. അതിൽ 50 ശതമാനം സബ്സിഡിയാണ്. വിധവകൾ, വിവാഹമോചനം നേടിയവർ, അവിവാഹിതയായ അമ്മമാർ, പട്ടികജാതി പട്ടിക വർഗക്കാർ എന്നിവർക്കാണ് പദ്ധതി. വാർഷിക വരുമാനം ഒരു ലക്ഷം വരെ. കൂടുതൽ വിവരങ്ങൾ ജില്ലാ എംപ്ലോയ്മെന്റ് എക്സ്ചേഞ്ചുകളിൽ ലഭിക്കും.\nമൂലധനച്ചെലവിന്റെ 30% വരെ സബ്സിഡി\nസംസ്ഥാന വാണിജ്യവകുപ്പ് ചെറുകിട ഇടത്തരം സംരംഭങ്ങൾക്കായി നടപ്പാക്കുന്ന ഇഎസ്എസ് പദ്ധതിയിൽ മൊത്തം ചെലവിന്റെ 30% വരെ സബ്സിഡിയായി കിട്ടും. പരമാവധി സബ്സിഡി തുക 30 ലക്ഷം ആണ്. ഓൺ‌ലൈനായി ജില്ലാ വ്യവസായ കേന്ദ്രത്തിലാണ് അപേക്ഷിക്കേണ്ടത്. വായ്പ എടുക്കാത്തവർക്കും സബ്സിഡി കിട്ടും.\nവികസനത്തിന് 25 ലക്ഷം വരെ\nരണ്ടു വർഷമായി ലാഭത്തിലുള്ള 25 ലക്ഷത്തിലധികം വിറ്റുവരവുള്ള വനിതാ സംരംഭത്തിന് 25 ലക്ഷം രൂപ വരെ വായ്പ അനുവദിക്കുന്ന കെഎസ്ഐഡിസിയുടെ പദ്ധതി. വിദ്യാഭ്യാസയോഗ്യതയിലും പ്രായത്തിലും പരിധിയില്ല.വായ്പയ്ക്ക് ഏഴര ശതമാനം പലിശയാണ്.കെഎസ്ഐഡിസി സബ്സിഡിയില്ലെങ്കിലും മറ്റു വകുപ്പുകളുടെ സബ്സിഡിക്ക് അർഹതയുണ്ട്. കെഎസ്ഐഡിസിയുടെ തിരുവനന്തപുരം, കൊച്ചി ഓഫിസുകളിൽനിന്നു കൂടുതൽ വിവരങ്ങൾ ലഭിക്കും.\nമുദ്ര വായ്പ, ഈടില്ലാതെ\nചെറുകിട സംരംഭങ്ങൾക്ക് അര ലക്ഷം മുതൽ 10 ലക്ഷം രൂപ വരെ വായ്പ നൽകുന്ന കേന്ദ്രപദ്ധതി. ശിശു പദ്ധതിയിൽ അര ലക്ഷവും കിഷോർ പദ്ധതിയിൽ അഞ്ചു ലക്ഷം വരെയും തരുൺ പദ്ധതിയിൽ 10 ലക്ഷം വരെയുമാണ് അനുവദിക്കുക. ബാങ്ക് നേരിട്ട് അനുവദിക്കുന്ന വായ്പയിൽ ഏഴു മുതൽ 12% വരെയാണ് പലിശ. ക്രെഡിറ്റ് ഗാരന്റി പദ്ധതി പ്രകാരം ഈടില്ലാതെ വായ്പ അനുവദിക്കും\nസ്വയംതൊഴിലിനായി ഭിന്നശേഷിക്കാർക്കു കേരളത്തിലെ എംപ്ലോയ്മെന്റ് എക്സ്ചേഞ്ചിന്റെ ‘കൈവല്യ.’ പദ്ധതിയിൽ പരമാവധി ഒരു ലക്ഷം രൂപ വരെ വായ്പ ലഭിക്കും. ഗ്രൂപ്പ് സംരംഭങ്ങൾക്കും വായ്പ അനുവദിക്കും. ഗ്രൂപ്പിലെ ഓരോ അംഗത്തിനും ഇതേ നിരക്കിൽ വായ്പ ലഭിക്കും. വായ്പത്തുകയുടെ 50%, പരമാവധി 25,000 രൂപ വരെ സബ്സിഡിയായി ലഭിക്കും.\nകുടുംബവാർഷിക വരുമാനം രണ്ടു ലക്ഷം രൂപയിൽ കവിയരുത്. പ്രായം 21നും 55നും മധ്യേ. എംപ്ലോയ്മെന്റ് എക്സ്ചേഞ്ചിൽ പേരു റജിസ്റ്റർ ചെയ്തവരായിരിക്കണം. കൂടുതൽ വിവരങ്ങൾ സംസ്ഥാനത്തെ എംപ്ലോയ്മെന്റ് എക്സ്ചേഞ്ചുകളിൽ നിന്നു ലഭിക്കും\nലേഖകൻ ജില്ലാ വ്യവസായ കേന്ദ്രം മുൻ ജനറൽ മാനേജർ ആണ്


india will import 15 million medical kits from china | യൂറോപ്പ് ഒഴിവാക്കി, അവരെ ഇന്ത്യക്ക് വേണം, 15 മില്യണ് മാസ്‌കുകള് എത്തും, ഭയം ഒറ്റ കാര്യത്തില്!! - Malayalam Oneindia\njust now തട്ടിപ്പ് കേസില് കുമ്മനം; സമുന്നത നേതാവ് കൈവായ്പ വാങ്ങിയത് 10,000 രൂപ... ബിജെപി പ്രതിരോധത്തില്\n34 min ago സ്വര്‍ണ്ണക്കടത്ത് കേസില് എം ശിവശങ്കർ പ്രതിയല്ലെന്ന് എൻഐഎ, മുൻകൂർ ജാമ്യാപേക്ഷ കോടതി തീർപ്പാക്കി\nയൂറോപ്പ് ഒഴിവാക്കി, അവരെ ഇന്ത്യക്ക് വേണം, 15 മില്യണ് മാസ്‌കുകള് എത്തും, ഭയം ഒറ്റ കാര്യത്തില്!!\nPublished: April 14 2020, 19:11 [IST]\nദില്ലി: കൊറോണവൈറസിനെതിരെയുള്ള പ്രതിരോധം ശക്തമാക്കാന് വിദേശ രാജ്യങ്ങളെ കൂട്ടുപിടിക്കാന് ഇന്ത്യ. മെഡിക്കല് ഉപകരണങ്ങള്‍ക്കായിട്ടാണ് ഈ നീക്കം. ഇന്ത്യ മരുന്നിന്റെ കാര്യത്തില് വിവിധ രാജ്യങ്ങളെ സഹായിച്ചെങ്കിലും തിരിച്ചൊന്നും കിട്ടിയിട്ടില്ല. ചൈനയെ തന്നെ സമീപിക്കാനാണ് നീക്കം. ആദ്യ ഘട്ടത്തില് ചൈനീസ് സഹായം തേടുന്നതില് ഇന്ത്യക്ക് മടിയുണ്ടായിരുന്നു.\nഎന്നാല് മറ്റുള്ളവരും സാമ്പത്തിക പ്രതിസന്ധിയെ നേരിടുന്ന സമയത്ത് ഇന്ത്യക്ക് മറ്റ് മാര്‍ഗങ്ങളില്ല. 15 മില്യണ് മാസ്‌കുകളും അതില് കൂടുതല് പരിശോധനാ കിറ്റുകളുമാണ് ചൈനയില് നിന്ന് ഇന്ത്യ കൊണ്ടുവരാന് ഒരുങ്ങുന്നത്. എന്നാല് പൂര്‍ണമായും ചൈനയെ വിശ്വസിക്കാന് ഇന്ത്യ തയ്യാറല്ല. ഉല്‍പ്പന്നങ്ങളും നിലവാരം ഇന്ത്യക്ക് വലിയ ഭീഷണിയാണ്. ചൈന രാഷ്ട്രീയ മുതലെടുപ്പിന് കൂടിയാണ് ഈ അവസരത്തെ ഉപയോഗിക്കുന്നതെന്നും സൂചനയുണ്ട്.\nഇന്ത്യ 15 മില്യണ് പിപിഇ കിറ്റുകളാണ് ചൈനയില് നിന്ന് വാങ്ങാന് പോകുന്നത്. ഇതില് മാസ്‌കുകളും ഗൗണുകളുമാണ് കൂടുതലായി ഉള്ളത്. ലോകാരോഗ്യ സംഘടന മുന്നറിയിപ്പ് നല്‍കിയിട്ടും 1.5 മില്യണ് റാപ്പിഡ് ടെസ്റ്റിംഗ് കിറ്റുകള് ചൈനയില് നിന്ന് വാങ്ങാന് തീരുമാനിച്ചിരിക്കുകയാണ്. ഇന്ത്യ ഈ അവസരത്തില് ചൈനയുമായി അടുക്കുന്നു എന്നാണ് സൂചന. എന്നാല് ചൈനയെ പൂര്‍ണമായി വിശ്വസിക്കാന് ഇന്ത്യ തയ്യാറല്ല. ഈ ഓര്‍ഡര് കൃത്യമായി എത്തിക്കുമെന്നാണ് പ്രതീക്ഷയെന്ന് സര്‍ക്കാര് ഇതോടൊപ്പം അറിയിച്ചിട്ടുണ്ട്.\nചൈന അന്താരാഷ്ട്ര തലത്തിലേക്കുള്ള മെഡിക്കല് ഉപകരണങ്ങളുടെ കയറ്റുമതി നിയന്ത്രിച്ചിരിക്കുകയാണ്. യൂറോപ്പ്യന് രാജ്യങ്ങളും ചൈനയുടെ ഉല്‍പ്പന്നങ്ങള്‍ക്ക് നിലവാര കുറവുണ്ടെന്ന് പരസ്യമായി പറഞ്ഞിരുന്നു. സ്‌പെയിനടക്കമുള്ള രാജ്യങ്ങള് ഇവ മടക്കി അയക്കുകയും ചെയ്തു. യൂറോപ്പ് ഇവ ബഹിഷ്‌കരിക്കാനുള്ള ഒരുക്കത്തിലാണ്. ഇവരെ നേരിടുന്നതിനായി വിപണിയില് ക്ഷാമമുണ്ടാക്കാനാണ് ചൈനയുടെ ലക്ഷ്യം. ഇന്ത്യയിലേക്കുള്ള കിറ്റുകള് കൃത്യസമയത്ത് വരില്ലെന്ന സൂചനകള് നേരത്തെ ഇന്ത്യക്ക് ലഭിച്ചിരുന്നു.\nഇന്ത്യ ഇക്കാര്യത്തില് ചൈനയെ മാത്രമല്ല അമേരിക്കയെയും ഭയപ്പെടുന്നുണ്ട്. അന്താരാഷ്ട്ര തലത്തില് മെഡിക്കല് ഉല്‍പ്പന്നങ്ങള് കടത്തി കൊണ്ടുപോകാന് അമേരിക്ക മുന്നില് നില്‍ക്കുന്നുണ്ട്. തമിഴ്‌നാട് പ്രത്യേകമായി ഓര്‍ഡര് ചെയ്ത4ലക്ഷത്തോളം റാപ്പിഡ്് ടെസ്റ്റ് കിറ്റുകള് നേരത്തെ അമേരിക്ക സ്വന്തം നാട്ടിലേക്ക് കടത്തിയിരുന്നു. കഴിഞ്ഞ ദിവസം ഇന്ത്യ ആവശ്യപ്പെട്ട കിറ്റുകളും ഇത്തരത്തില് യുഎസ് കൊണ്ടുപോയിരുന്നു. ഇത്തരത്തില് മെഡിക്കല് തീവ്രവാദമാണ് അമേരിക്ക നടത്തുന്നത്. മലേറിയ മരുന്ന് വിട്ടുനല്‍കിയിട്ടും യുഎസ് ഇന്ത്യയുമായി സഹകരിക്കുന്നില്ല.\nചൈന നേരത്തെ 1,70000 കിറ്റുകള് ഇന്ത്യക്ക് നല്‍കിയിരുന്നു. നേരത്തെ അഞ്ച് ലക്ഷത്തോളം കിറ്റുകള് ഇന്ത്യക്ക് വിവിധ മാര്‍ഗത്തിലൂടെ ചൈനയില് നിന്ന് ലഭിച്ചിരുന്നു. 1.5 മില്യണോളം കിറ്റുകള് ഇന്ത്യക്കായി ചൈനയില് നിര്‍മാണ ഘട്ടത്തിലാണ്. വ്യാപാര മേഖലയില് ചൈനയുമായി 70 വര്‍ഷത്തെ സഹകരണം എന്ന വൈകാരികമായ വിഷയത്തിലാണ് ഇന്ത്യ മുന്നോട്ട് പോകുന്നത്. ഈ അവസരത്തില് ഏഷ്യന് മേഖലയില് ഏറ്റവും എളുപ്പത്തില് ഇന്ത്യക്ക് കിറ്റുകള് ലഭിക്കുക ചൈനയില് നിന്നാണ്. ഇന്ത്യയില് നിന്ന് ചൈനയ്‌ക്കെതിരെ പ്രസ്താവനകളൊന്നും വരാതെ നോക്കാനും സര്‍ക്കാര് ശ്രമിക്കുന്നുണ്ട്.\nഇന്ത്യയുടെ ആഗ്രഹം നടക്കില്ല\nചൈന മെഡിക്കല് ഉപകരണങ്ങളുടെ കയറ്റുമതി നിയന്ത്രിച്ചിരിക്കുകയാണ്. ഇനി ഇന്ത്യയിലേക്ക് അടക്കമുള്ള കയറ്റുമതിക്ക് ദേശീയ മെഡിക്കല് ഉല്‍പ്പന്നങ്ങളുടെ അഡ്മിനിസ്‌ട്രേഷനില് നിന്ന് അനുമതി ലഭിച്ചാലേ ഇത് വിദേശത്തേക്ക് പോകൂ. ഇതുവരെ വെറും ആറ് കമ്പനികള്‍ക്ക് മാത്രമാണ് ക്ലിയറന്‍സ് അനുമതി ലഭിച്ചത്. ഇതില് രണ്ട് പേര് കയറ്റുമതി തുടങ്ങിയിട്ടില്ല. ഇവര് നിര്‍ബന്ധപൂര്‍വം ഇന്ത്യയിലേക്കുള്ള ഓര്‍ഡറുകള്\nഅമേരിക്കയിലേക്കും മറ്റ് രാജ്യങ്ങളിലേക്കും അയക്കുകയാണ്. നേരത്തെ 20 കമ്പനികള്‍ക്ക് ഇത്തരത്തില് അനുമതിയുണ്ടായിരുന്നു. ഇന്ത്യ വോണ്ട്‌ഫോ എന്ന കമ്പനിയില് നിന്നാണ് കിറ്റുകള് ഓര്‍ഡര് ചെയ്തത്. ഇവര് കരാര് ലംഘനം നടത്തിയിരിക്കുകയാണ്.\nആ മരുന്നിലും നോട്ടം\nചൈന കൊറോണയ്‌ക്കെതിരെ മരുന്ന് കണ്ടെത്താനും തീവ്ര ശ്രമത്തിലാണ്. പരീക്ഷണ വാക്‌സിനുകള് കളത്തില് ഇറങ്ങിയിട്ടുണ്ട്. രണ്ട് വാക്‌സിനുകള് മനുഷ്യനില് പരീക്ഷിക്കാന് ചൈന അനുമതി നല്‍കിയിട്ടുണ്ട്. ചൈനയുടെ സൈന്യത്തിന്റെ സഹായത്തോടെ മറ്റൊരു വാക്‌സിനും വികസിപ്പിക്കുന്നുണ്ട്. അമേരിക്കയ്ക്ക് മുമ്പേ വാക്‌സിന് കളത്തിലിറക്കാനാണ് തീരുമാനം. യുഎസ്സില് റെമിഡിസിവിര് മരുന്ന് വിജയകരമാണെന്ന വാര്‍ത്ത ചൈനയെ ഞെട്ടിച്ചിരിക്കുകയാണ്. ഇതിന് മുമ്പ് തന്നെ പുതിയ വാക്‌സിന് കളത്തിലിറക്കാനാണ് തീരുമാനം. ഇതിലും ഇന്ത്യക്ക് കണ്ണുണ്ട്. ഇവ വിജയിച്ചാല് ഇന്ത്യയിലേക്കുള്ള ഇറക്കുമതി വേഗത്തില് നടക്കുമെന്നും പ്രതീക്ഷയുണ്ട്.\nചൈനയെ വിടാതെ നടക്കുകയാണ് ഡൊണാള്‍ഡ് ട്രംപ്. കൊറോണ വൈറസില് ചൈന ലോകത്തിനും ലോകാരോഗ്യ സംഘടനയ്ക്കും തെറ്റായ വിവരങ്ങളാണ് നല്‍കിയത്. അതിന് അവര് അനുഭവിക്കേണ്ടി വരുമെന്ന് ട്രംപ് മുന്നറിയിപ്പ് നല്‍കി. എങ്ങനെയായിരിക്കും പ്രത്യാഘാതങ്ങളെന്ന് ഞാന് പറയില്ല. അത് ചൈന തന്നെ കണ്ടെത്തട്ടെ. ചൈനയെ മരുന്നുകളും മെഡിക്കല് ഉപകരണങ്ങള്‍ക്കും അമേരിക്ക കൂടുതലായി ആശ്രയിക്കുന്നതില് ട്രംപിനെ വിമര്‍ശനമുണ്ട്. ചൈനയെ ആശ്രയിക്കുന്നത് യുഎസ് അവസാനിപ്പിക്കണമെന്നാണ് ആവശ്യം.\ncoronavirus india china america europe ഇന്ത്യ ചൈന അമേരിക്ക യൂറോപ്പ് കൊറോണവൈറസ്\nindia will import 15 million medical kits from china\nStory first published: Tuesday, April 14, 2020, 19:11 [IST]


മധു മാഷ്; യൂദാസിന്റെ സുവിശേഷം’ ഉള്ളിടത്തോളം എന്നെ വിട്ടുപോകാത്ത ഒരാൾ\n“… ഒരു രാത്രിയിലാണ് എന്നെ അവർ അറസ്റ്റ് ചെയ്തത്. ക്യാപ്റ്റൻ അറസ്റ്റിലാകുന്നതിനു തൊട്ടുമുമ്പ്. അമ്മയ്ക്ക് അന്നു ദീനം കലശലായിരുന്നു. രാത്രി മഫ്തിയിൽ ഒരാൾ വീട്ടിൽ വന്നു. സേതുമാഷില്ലേ എന്നു വിനയത്തോടെ ചോദിച്ചു. ഒരു ചെറിയ പ്രശ്നണ്ടു മാഷേ, പരമീശരൻ സാറിന് എന്തോ ചോയ്ച്ചു മനസ്സിലാക്കാൻണ്ട്. എനിക്കു കാര്യം മനസ്സിലായി. ഞാൻ അമ്മയ്ക്ക് ഇത്തിരി വെള്ളം കൊടുത്തോട്ടെ എന്നു ചോയ്ച്ചു.ഗംഗാജലണ്ടായിരുന്നു വീട്ടിൽ. ഒരു ചെറിയ സ്പൂണിൽ ഞാൻ രണ്ടു തുള്ളി അമ്മയ്ക്കു കൊടുത്തു. ഇനി കാണലുണ്ടാവില്ല അമ്മേ എന്നു പറഞ്ഞു നെറ്റിയിൽ ഒരുമ്മ കൊടുത്തു. എനിക്ക് അറിയാമായിരുന്നു കൊണ്ടോയാൽ പിന്നെ കാണലുണ്ടാവില്ല. വിടുംന്ന് എന്താ ഉറപ്പ്? വിട്ടാൽത്തന്നെ അതെന്നാണെന്ന് എന്താ ഉറപ്പ് ? ഞാനുടനെ ചെന്നു വണ്ടിയിൽ കയറി. ആദ്യം എസ്.പി. ഓഫിസിൽ കൊണ്ടന്നു. അവിടെ ചോദ്യം ചെയ്തു. പിന്നെ രാത്രിയായപ്പോൾ കണ്ണുകെട്ടി ഒരു കാറിൽ കയറ്റി, ഈ വഴിയിലെ വളവും തിരിവും കുണ്ടും കുഴിയും ഒക്കെ ഞാനോർക്ക്ണ്ട്… ” മാഷ് പിന്നിലേക്കു ചാരി ഒന്നു നെടുവീർപ്പിട്ടു. വീണ്ടും ചിരിച്ചു. “കണ്ണു കെട്ടി ഒരു വണ്ടിയിൽ ഇരിക്കുന്നത് ഒരു വല്ലാത്ത അനുഭവാടോ. അനുഭവിച്ചന്നെ അറിയണം. ”\n‘യൂദാസിന്റെ സുവിശേഷ’ത്തിൽ പ്രേമയെ കക്കയം കാണാൻ കൊണ്ടുപോയ സേതുമാഷിന്റെ വാക്കുകളാണ് ഇവ.\nഈ സേതുമാഷിനെ ഞാൻ സൃഷ്ടിച്ചതു മധു മാഷിൽ നിന്നാണ്.\nഅടിയന്തരാവസ്ഥക്കാലത്തു മധു മാഷ് ആറു മാസം ജയിലിൽ കിടന്നു. അന്നു മാഷിനെ കണ്ണുകെട്ടിയാണു പോലീസ് കൊണ്ടുപോയത്.\n“മെഡിക്കൽ കോളജിനു സമീപം ചെറിയൊരു സൈക്കിൾ പോകാവുന്ന ഊടുവഴി പിന്നിട്ടു ചെല്ലുമ്പോഴുള്ള വൃത്തിയുള്ള തീരെച്ചെറിയ ഓടിട്ട വീട്ടിൽ നാലുപേർക്കു കൂടി കയറാവുന്ന വലിപ്പമുള്ള തൂവെള്ള ഖദർ ഷർട്ടും മുണ്ടും ധരിച്ച് വായിൽ നിറയെ മുറുക്കാനുമായി കുലുങ്ങിച്ചിരിക്കുന്ന” സേതുമാഷിന് എന്റെ മനസ്സിൽ മധുമാഷിന്റെ രൂപവും സ്വഭാവവും സ്നേഹവുമാണ്.\nപല പ്രാവശ്യം നിർബന്ധിച്ചതിനാൽ വാക്കു പാലിക്കാൻ വേണ്ടി ഒരു പത്രത്തിന്റെ ഓണപ്പതിപ്പിനു നൽകാനിടയായ ചെറു നോവലാണു യൂദാസിന്റെ സുവിശേഷം. ‘ഒറ്റുകാരന് ഒരിക്കലും ഉറക്കം വരികയില്ല’ എന്നു തുടങ്ങുന്ന ആദ്യ ഖണ്ഡം അതിന്റെ എഡിറ്റർ എന്റെ അനുവാദമില്ലാതെ വെട്ടിമാറ്റി. കാരണം രസകരമായിരുന്നു. അയാൾ സ്ഥാപനത്തിൽ അറിയപ്പെട്ടിരുന്നത് ഒറ്റുകാരൻ യൂദാസ് എന്നായിരുന്നുവത്രേ.\nഞാൻ കഠിനമായി ക്ഷോഭിച്ചു. ഇതറിഞ്ഞപ്പോൾ കലാകൌമുദി പത്രാധിപർ ശ്രീ പ്രസാദ് ലക്ഷ്മൺ കലാകൌമുദിയിൽ അതു പുന:പ്രസിദ്ധീകരിച്ചു.\nഅന്നു ഞാൻ കക്കയം കണ്ടിട്ടില്ല. പുസ്തകരൂപത്തിൽ പ്രസിദ്ധീകരിക്കുന്നതിനു മുമ്പ് ഒരു ദിവസം ദിലീപിനോടൊപ്പം കോഴിക്കോട്ടു പോയപ്പോൾ ഞാൻ കക്കയം കാണാൻ തീർച്ചപ്പെടുത്തി.\nദിലീപിന് മധു മാഷിനെ നേരത്തേ പരിചയമുണ്ടായിരുന്നു.\nകക്കയത്തേക്കു കൂടെ വരാൻ മാഷ് തയാറായി.\nകാറിന്റെ മുൻ സീറ്റിലിരുന്നു മാഷ് ആ ദൂരമത്രയും കഥകൾ പറഞ്ഞു.\nപുസ്തകത്തിൽ സേതുമാഷും പ്രേമയും കൂടി കക്കയത്തു കാണുന്നതെല്ലാം മധു മാഷിനോടൊപ്പം ഞാൻ കണ്ടവയാണ്.\nകക്കയത്തെ പഴയ ക്യാംപ് ഓഫിസ് പ്രവർത്തിച്ചിരുന്ന കെട്ടിടം കാണാൻ പോയപ്പോൾ സെക്യൂരിറ്റി പോസ്റ്റിൽനിന്ന് ഇറങ്ങി വന്ന ആളുമായി സേതുമാഷ് കലഹിക്കുന്ന ഒരു രംഗമുണ്ട്, നോവലിൽ. വാസ്തവത്തിൽ മധുമാഷും സെക്യൂരിറ്റിയുമായുണ്ടായ ഏറ്റുമുട്ടലിന്റെ ഒരു എഡിറ്റഡ് വെർഷൻ മാത്രമാണ് അത്.\nകെ. മധുസൂദനൻ എന്നായിരുന്നു മാഷിന്റെ യഥാർത്ഥ പേര്. മധു മാസ്റ്റർ എന്നാണ് അറിയപ്പെട്ടിരുന്നത്.\nനക്സൽ പ്രസ്ഥാനത്തിന്റെ വയനാട് ജില്ലാ സെക്രട്ടറി ആയിരുന്നു. അടിയന്തരാവസ്ഥക്കാലത്തു കൊടിയ മർദ്ദനം അനുഭവിച്ചിരുന്നു.\n‘അമ്മ’, ‘പുലി മറഞ്ഞ കുട്ടൻ മൂസ്’, ‘മൂട്ട’, ‘സ്പാർട്ടക്കസ്’ തുടങ്ങി പതിനഞ്ചോളം നാടകങ്ങളുടെ കർത്താവാണ്. അടിയന്തരാവസ്ഥയ്ക്കു ശേഷം വലിയ ചലനം സൃഷ്ടിച്ച നാടകമായിരുന്നു ‘അമ്മ’. ‘അമ്മ’ എഴുതിയതും സംവിധാനം ചെയ്തതും മധു മാഷ് ആണ്. ആ നാടകം കാണുന്നതു മാർക്സിസ്റ്റ് പാർട്ടി വിലക്കിയിരുന്നു. എട്ടോളം സിനിമകളിൽ വേഷമിട്ടു. രാഷ്ട്രീയ തെരുവു നാടകങ്ങൾ അവതരിപ്പിച്ചിരുന്നു.\nധിഷണാശാലി, തികഞ്ഞ കലാപകാരി. അരാജകവാദി.\nനക്സലൈറ്റുകളെക്കുറിച്ചും അക്കാലത്തെക്കുറിച്ചും മാഷ് ഒരുപാട് അനുഭവങ്ങൾ പങ്കുവച്ചു. സംഭാഷണം അക്കാലത്തെക്കുറിച്ചുള്ള സിനിമകളിലെത്തി. അതിലൊരു സിനിമ മാഷ് കണ്ടതാണോ എന്നു ഞാൻ ചോദിച്ചു.\n“കണ്ടു, കണ്ടു” – മധുമാഷ് പറഞ്ഞു.\n“എന്നിട്ടെന്താ, ഞാൻ ഒരു ചാക്ക് പൊരി വാങ്ങി. പൊരിയല്ലേ, ഒരു ചാക്ക് ഉണ്ടെങ്കിലും വലിയ ഭാരമില്ല. അതും ചുമന്നു ഞാൻ അതെഴുതിയ ആളുടെ വീട്ടിൽ ചെന്നു.”\n” ഞാൻ ചാക്ക് അവിടെ വച്ചു. ഇനി നക്സലൈറ്റുകളെക്കുറിച്ചു സിനിമ എഴുതാൻ തോന്നിയാൽ ഇതിലോരോന്നു എടുത്തു കൊറിച്ചോണ്ടിരുന്നോളണം, അല്ലാതെ മേലിൽ ഇമ്മാതിരി സിനിമയെഴുതിയാൽ വെട്ടിത്തുണ്ടമാക്കും എന്നു ഭീഷണിപ്പെടുത്തിയിട്ടു തിരിച്ചു പോന്നു.”\n‘യൂദാസിന്റെ സുവിശേഷം’ അയച്ചു കൊടുത്തിട്ടു ഞാൻ മധുമാഷിനോടു പറഞ്ഞു:\n“മാഷേ പൊരിച്ചാക്കുമായി വരാൻ പ്ലാനുണ്ടെങ്കിൽ പറയണം, അവിടുന്നു കൊണ്ടുവരണമെന്നില്ല, ഇവിടെയും കിട്ടും.”\nഒന്നോ രണ്ടോ തവണയേ കണ്ടിട്ടുള്ളൂവെങ്കിലും എപ്പോഴും കോഴിക്കോട്ട് ഉണ്ടാകുമെന്നു ഞാൻ വിചാരിച്ചിരുന്ന ഒരാൾ.\n‘യൂദാസിന്റെ സുവിശേഷം’ ഉള്ളിടത്തോളം എന്നെ വിട്ടുപോകാത്ത ഒരാൾ.\nഎസ്. ഹരീഷിന്റെ പുതിയ നോവല് “ആഗസ്റ്റ് 17 ”;കവര്‍ചിത്ര പ്രകാശനം മാര്‍ച്ച് 21 ന്\nആ വിശുദ്ധമാം മുഗ്ദ്ധ പുഷ്പത്തെക്കണ്ടില്ലെങ്കില്…


Kuch Khatti Kuch Meethi is coming - Malayalam Filmibeat\nചിരിയും കണ്ണീരുമായി കുഛ് ഖട്ടി കുഛ് മീഠി എത്തുന്നു\nചിരിയും കണ്ണീരും പിരിയലും കൂടിച്ചേരലും എല്ലാമായി കുഛ് ഖട്ടി കുഛ് മീഠി എത്തുന്നു. രാഹുല് റവൈല് സംവിധാനം ചെയ്യുന്ന ഈ കാജോള് ചിത്രം ജനവരി 19 വെള്ളിയാഴ്ച ഇന്ത്യയൊട്ടാകെ റിലീസ് ചെയ്യും.\nചിത്രത്തില് കാജോള് ഇരട്ടസഹോദരങ്ങളുടെ വേഷമാണ് ചെയ്യുന്നത് - സ്വീറ്റിയും ടിനായും. വ്യത്യസ്ത സ്വഭാവത്തിനുടമയായ ഈ ഇരട്ടകള് ഏറെക്കാലം മുമ്പ് പിരിഞ്ഞ തങ്ങളുടെ അച്ഛനമ്മമാരെ ഒന്നിപ്പിക്കാന് ശ്രമിപ്പിക്കുന്നതാണ് ചിത്രത്തിന്റെ പ്രമേയം. ഹാസ്യത്തിന് പ്രാധാന്യം നല്‍കിയാണ് റവൈല് ഈ ചിത്രം സംവിധാനം ചെയ്തിരിക്കുന്നത്.\nഇരട്ടക്കുട്ടികളുടെ അച്ഛനമ്മമാരായി ഋഷി കപൂറും രതി അിഹോത്രിയും വേഷമിടുന്നു. 15 വര്‍ഷത്തിനു ശേഷം മുന് ഹോളിവുഡ് നായിക രതി അിഹോത്രി തിരിച്ചുവരുന്ന സിനിമ എന്ന പ്രത്യേകത കൂടി ഇതോടെ കുഛ് ഖട്ടി കുഛ് മീഠിയ്ക്ക് സ്വന്തം. സ്വന്തമായി ചിന്തിക്കുന്ന, സ്വന്തം കാലില് നില്ക്കുന്ന, ഭര്‍ത്താവില് നിന്നും വേര്‍പെട്ട് ജീവിക്കുന്ന ശക്തമായ ഒരു കഥാപാത്രത്തെയാണ് രതി ഈ ചിത്രത്തില് അവതരിപ്പിക്കുന്നത്. അമിത മദ്യപാനിയായ അച്ഛനായാണ് ഋഷി കപൂര് വേഷമിടുന്നത്.\nകാജോള് അവതരിപ്പിക്കുന്ന ടിനായുടെ കാമുകന് സമീറിനെ സുനില്‍ഷെട്ടി അവതരിപ്പിക്കുന്നു. അല്പസ്വല്പം തമാശസ്വഭാവമുള്ള ഈ കഥാപാത്രം സുനില്‍ഷെട്ടിക്ക് ആക്ഷന് വേഷങ്ങളില് നിന്നുളള മോചനമായിരിക്കും. വേര്‍പിരിഞ്ഞ അച്ഛനെയും അമ്മയെയും ഒന്നിപ്പിക്കാന് ടിന നടത്തുന്ന ശ്രമങ്ങള്‍ക്ക് പരിപൂര്‍ണപിന്തുണ നല്‍കി അവള്‍ക്ക് ആത്മവിശ്വാസം നല്‍കുന്ന കഥാപാത്രമാണ് സമീര്.\nമിതാ വൈശിഷ്ട്, പര്‍മീത് സേഥി, പ്രമോദ് മൗത്തോ, മയൂര് എന്നിവരും അഭിനയിക്കുന്നു. പൂജാബത്ര ചിത്രത്തില് ഒരു അതിഥി താരത്തെ അവതരിപ്പിക്കുന്നു.


വിക്ടേഴ്സും എഡ്യുസാറ്റും സൈറ്റും – LUCA\nറിട്ടയര്‍ഡ് സയന്റിസ്റ്റ്, ഐ എസ് ആര് ഒ\nഒരു വികസ്വര രാജ്യത്തിന് ബഹിരാകാശഗവേഷണം ആവശ്യമുണ്ടോ എന്ന് ചോദിക്കുന്ന പലരുമുണ്ട്. നമ്മുടെ സമൂഹത്തിന്റെയും മനുഷ്യന്റെയും പ്രശ്നഹരിഹാരങ്ങള്‍ക്ക് സാങ്കേതികവിദ്യയുടെ സാധ്യതകള് പ്രയോജനത്തില് വരുത്താതെ നമുക്ക് രാജ്യത്തിനകത്തോ മറ്റ് രാജ്യങ്ങളുടെ ഇടയിലോ അര്‍ത്ഥവത്തായ ഒരു പങ്ക് നിര്‍വഹിക്കാനാകുകയില്ല.\n-ഡോ. വിക്രം സാരാഭായ്\n1960കളില് ഇന്ത്യന് ബഹിരാകാശ ഗവേഷണത്തിന്റെ ആശയങ്ങള് മുന്നോട്ടുവെച്ചപ്പോള് പലരും അതിന്റെ ആവശ്യകതയെക്കുറിച്ച് സംശയം പ്രകടിപ്പിച്ചിരുന്നു. അതിന് വിക്രം സാരാഭായ് നല്‍കിയ മറുപടിയാണ് മുകളില് ഉദ്ധരിച്ചത്. ഇപ്പോള് നാം ഉപയോഗിക്കുന്ന കമ്യൂണിക്കേഷന് ഉപഗ്രഹങ്ങളും ചുഴലിക്കാറ്റിനെക്കുറി്ച്ച് ആഴ്ച്ചകള്‍ക്ക് മുമ്പ് അറിയിക്കുന്ന ഭൌമനിരീക്ഷണ ഉപഗ്രഹങ്ങളും അദ്ദേഹത്തിന്റെ കാഴ്ചപ്പാടിനെ സാധൂകരിക്കുന്നു. കേരള വിദ്യാഭ്യാസ വകുപ്പ് നടപ്പിലാക്കിക്കൊണ്ടിരിക്കുന്ന ഓണ്‍ലൈന് ക്ലാസുകള് ഇത് ഒരിക്കല്‍കൂടി അരക്കിട്ടുറപ്പിക്കുന്നു.\nകമ്യൂണിക്കേഷന് ഉപഗ്രഹങ്ങളുടെ പല ഉപയോഗങ്ങളില് ഒന്നാണ് വിദൂര-വിദ്യാഭ്യാസം. വിക്ടേഴ്സ് ചാനലിന്റെയും എഡ്യുസാറ്റിന്റെയും ചരിത്രം പരിശോധിക്കാന് തുനിഞ്ഞാല് നമ്മള് ആദ്യം ആര്‍തര് സി ക്ലാര്‍ക്കിലും അതിലും പിന്നോട്ട് പോയാല് കോണ്‍സ്റ്റാന്‍ടിന് സിയോൾകോവ്സ്കിയിലും എത്തും. തത്ക്കാലം നമുക്ക് ആര്‍തര് സി ക്ലാര്‍ക്ക് (Arthur C. Clarke) വരെ പോയാല് മതി.\nആര്‍തര് സി ക്ലാര്‍ക്ക് (Arthur C. Clarke)\nഭൂമിയില് നിന്ന് ഉപഗ്രഹങ്ങളുടെ ഉയരം കൂടുംതോറും അതിന്റെ പരിക്രമണസമയം (period) കൂടി വരും, ഉപഗ്രഹം 36000 കിലോമീറ്റര് ഉയരത്തിലാണെങ്കില് (ക്യത്യമായിപ്പറഞ്ഞാല് 35786 കി.മീ) അതിന്റെ പരിക്രമണ സമയം ഭൂമിയുടെ സ്വയംഭ്രമണ സമയത്തിന് തുല്യമാണ്. അതായത് ഏകദേശം 24മണിക്കൂര്. ഇത്തരം ഉപഗ്രഹങ്ങളെ ഭൂസിംക്രണ ഉപഗ്രഹങ്ങള് എന്ന് പറയുന്നു. ഭൂസിംക്രണ ഉപഗ്രഹങ്ങളുടെ ഓര്‍ബിറ്റിന്റെ ആനതി (inclination) പൂജ്യം ആയാല്, അത് ഭൂമധ്യരേഖയ്ക്ക് ഒത്ത മുകളിലായിരിക്കും. അവയുമായി നിരന്തരം (24X7) കമ്യൂണിക്കേഷന് നടത്താം. ഈ ഉപഗ്രഹങ്ങളെ ഭൂസ്ഥിര ഉപഗ്രഹങ്ങള് എന്ന് പറയുന്നു. ഇതാണ് 1940ല് ആര്‍തര് സി ക്ലാര്‍ക്ക് സിദ്ധാന്തിച്ചത്. ഭൂസ്ഥിര ഓര്‍ബി്റ്റിനെ ക്ലാര്‍ക്ക് ഓര്‍ബിറ്റ് എന്നും പറയാറുണ്ട്.\nഉപഗ്രഹങ്ങളുപയോഗിച്ചുള്ള കമ്യൂണിക്കേഷന് പല മേന്മകളുമുണ്ട്. വിദൂര വിദ്യാഭ്യാസത്തിന് സഹായകമാകുന്ന ചില വസ്തുതകകള് മാത്രം നമുക്ക് നോക്കാം അവ ഇവയാണ്.\nപ്രകൃതിക്ഷോഭങ്ങള് മുതലായവ ഉപഗ്രഹ കമ്യൂണിക്കേഷനെ ബാധിക്കില്ല.\nഒരൊറ്റ ഉപഗ്രഹമുപയോഗിച്ച് ഇന്ത്യയെപോലുള്ള ഒരു രാജ്യം മുഴുവന് കവര് ചെയ്യാം.\nപഠിതാക്കള്‍ക്ക് ഒരു പൊതുസ്ഥലത്തോ, സ്കൂളിലോഎത്തിച്ചേരാന് സാധിക്കാത്ത മലമ്പ്രദേശങ്ങൾ (ഉത്തരപൂര്‍വ്വസംസ്ഥാനങ്ങള്) ദ്വീപസമൂഹങ്ങള് (ഇന്ത്യയില് ലക്ഷദ്വീപ് , അന്തമാന് നിക്കോബാര് ദ്വീപുകള്, ഇന്തോനേഷ്യൻ ദ്വീപുകള്) എന്നിവയ്ക്ക് ഏറ്റവും അനുയോജ്യം.\nഎത്ര സ്വീകരണികളും (Recievers ഉദാ. DTH) ഉപയോഗിക്കാം.\nഉയര്‍ന്ന ബാന്‍ഡ് വീതി. ഒരേസമയം വളരെ കൂടുതല് പ്രോഗ്രാമുകള് പ്രക്ഷേപണം ചെയ്യാന് കഴിയും.\nകാണുന്നതേ വിശ്വസിക്കാനാവൂ..! (Seeing is believing)\n1960 കളില്, ബഹിരാകാശയുഗം തുടങ്ങിയകാലത്ത് ഇന്ത്യക്ക് ബഹിരാകാശരംഗത്ത് പ്രവേശിക്കാനുള്ള ഒരു സാങ്കേതികവിദ്യയും ഉണ്ടായിരുന്നില്ല. 1964ലാണ് ആദ്യത്തെ ഭൂസ്ഥിര ഉപഗ്രഹം (അമേരിക്കയുടെ) പ്രവര്‍ത്തനക്ഷമമാക്കുന്നത്. ആ സ്ഥിതിയില് മേല്‍പ്പറഞ്ഞ മേന്മകളെ വാക്കാല് പറഞ്ഞതുകൊണ്ട് മാത്രം ഭരണാധികാരികള് സ്വീകരിക്കുമായിരുന്നില്ല. അതിന്റെ ഒരു ഡെമോ (demonstration) തന്നെ വേണമായിരുന്നു. ഉപഗ്രഹപ്രക്ഷേപണ പരീക്ഷണം വളരെ ചെലവുള്ളതാണെന്നകാര്യം മറ്റാരേക്കാളും അറിയാവുന്നത് സാരാഭായിക്ക് തന്നെയായിരുന്നു. അതിനാല് 1963-64 കാലഘട്ടം മുതല് ഐക്യരാഷ്ട്രസഭയെയും, നാസയെയും, സോവിയറ്റ് യൂണിയനേയും ഫ്രാന്‍സിനെയും, കിട്ടാവുന്ന എല്ലാവരെയും ഇതുമായി ബന്ധിപ്പിക്കാന് അദ്ദേഹം അക്ഷീണ പരിശ്രമം തുടങ്ങിയിരുന്നു. മറുവശത്ത് ഇന്ത്യാ ഗവണ്‍മെന്റിന്റെ പൂര്‍ണപിന്തുണ ഉറപ്പിക്കുകയും വേണം. ആദ്യം ജവഹര്‍ലാല് നെഹ്റുവും പിന്നീട് ഇന്ദിരാഗാന്ധിയും അദ്ദേഹത്തിന് വേണ്ട സഹായവും സ്വാതന്ത്ര്യവും നല്‍കിയിരുന്നു.\nഓണ്‍ലൈന് വിദ്യാഭ്യാസത്തിന്റെ തുടക്കം\n1959ലോ 1960ലോ ആണെന്ന് തോന്നുന്നു ഇന്ത്യാ ഗവണ്‍മെന്റ് ഫ്രാന്‍സില് നിന്നും ഒരു ചെറിയ ടെലിവിഷന് ട്രാന്‍സ്മിറ്ററും അനുബന്ധ സംയോജിത സ്വീകരണികളും (integrated recievers) ഇറക്കുമതി ചെയ്തിരുന്നു. ഈ സ്വീകരണികള് ഉപയോഗിച്ച് ദൽഹിയിലും ചുറ്റുമുള്ള പ്രദേശങ്ങളിലുമായി 80 ടെലിക്ലബുകള് ഉണ്ടാക്കി. ദല്‍ഹിക്ക് തൊട്ടു പുറത്തു കഴിയുന്ന കൃഷിക്കാര്‍ക്കും, വിദ്യാര്‍ത്ഥികള്‍ക്കും കൃഷിയെക്കുറിച്ചുള്ള പ്രൊഗ്രാമുകള് പ്രക്ഷേപണം ചെയ്തിരുന്നു. ഇതായിരുന്നു ഇന്ത്യയിലെ ആദ്യത്തെ പ്രക്ഷേപണ പരീക്ഷണവും വിദൂര വിദ്യാഭ്യാസ (Distance Education) പരീക്ഷണവും. പിന്നീട് 1967 ല് ഇത് പ്രസിദ്ധമായ കൃഷിദര്‍ശന് പ്രോഗ്രാമായി ദൂരദര്‍ശന് പ്രക്ഷേപണം നടത്താന് തുടങ്ങി. ഈ പശ്ചാത്തലത്തിലാണ് വിക്രം സാരാഭായിയും സുഹൃത്തുക്കളും ഉപഗ്രഹം ഉപയോഗിച്ചുള്ള ഒരു വിദ്യാഭ്യാസ പരീക്ഷണം എന്ന ആശയം യുനെസ്ക്കോയെയും ഇന്ത്യ ഗവണ്‍മെന്റിനെയും ബോധ്യപ്പെടുത്താൻ ശ്രമിക്കുന്നത്.\nസൈറ്റിലേക്ക് നയിച്ച വഴികള്\n1969 ലാണ് യു.എന്.ഡി.പി. നല്‍കിയ അഞ്ചുലക്ഷം ഡോളര് ഉപയോഗിച്ച് അഹമ്മദാബാദില് എസ്കസ് (ESCES:Experimental Satellite Communication Earth Station) എന്ന ഭൂകേന്ദ്രം സ്ഥാപിക്കുന്നത്. എസ്‌കസിന് വേണ്ടിയുള്ള എല്ലാ സാങ്കേതിക ഘടകങ്ങളും തിരഞ്ഞെടുത്ത് വാങ്ങിയത് അന്താരാഷ്ട്ര ടെലികമ്യൂണിക്കേഷന് യൂണിയന് (ITU) ആയിരുന്നു. അങ്ങനെ അഹമ്മദബാദില് അന്ന് ഇന്ത്യയിലെ ഏറ്റവും വലിയ, 14 മീറ്റര് വ്യാസമുള്ള ആന്റിനയും അതീവ മനോഹരമായ കെട്ടിടവും ഉയര്‍ന്നു. ഈ കെട്ടിടവും ആന്റിനയും പിന്നീട് ഇന്ത്യന് സാറ്റലൈറ്റ് കമ്യൂണിക്കേഷന് രംഗത്തെ പല ചരിത്രസംഭവങ്ങള്‍ക്കും സാക്ഷിയായിട്ടുണ്ട്.\nതന്റെ സ്വപ്നം സാക്ഷാത്കരിക്കപ്പെടുന്നത് കാണാന് വിക്രം സാരാഭായ് ജീവിച്ചിരുന്നില്ല. 1971 ല് അദ്ദേഹം തിരുവനന്തപുരത്ത് വെച്ച് അന്തരിച്ചു. പ്രൊഫ. സതീഷ് ധവാന്റേയും, പ്രൊഫ. യശ്പാലിന്റെയും നേതൃത്വത്തിലാണ് പിന്നീട് ലോകപ്രശസ്തമായ ആ പരീക്ഷണം അരങ്ങേറിയത്.\nരാഷ്ട്രീയ നേതൃത്വവും അന്താരാഷ്ട്രസഹകരണവും.\nശാസ്ത്രത്തോടും ശാസ്ത്രജ്ഞരോടും ജവഹര്‍ലാല് നെഹ്റുവിനുണ്ടായിരുന്ന ബഹുമാനവും താത്പര്യവും ഇന്ദിരാഗാന്ധിയുടെ കാലത്തും തുടര്‍ന്നു. സൈറ്റ് പരീക്ഷണത്തില് വളരെ തത്പരരായിരുന്ന പ്രധാനമന്ത്രി ഇന്ദിരാഗാന്ധി അതിന്ന് എല്ലാവിധ പിന്തുണയും നല്‍കി. യുനെസ്കോ, യുനിസെഫ്, ഐ.ടി.യു, യു.എന്.ഡി.പി എന്നീ സംഘടനകള് അകമഴിഞ്ഞ സഹായം ചെയ്തു എന്നു പറഞ്ഞാല് അതില് ഒട്ടും തന്നെ അതിശയോക്തിയില്ല. ഇന്ത്യയില് വളരെ പരിചിതനായിരുന്ന ഡോക്യുമെന്ററി നിര്‍മ്മാതാവും കനേഡിയന് ഡോക്യുമെന്ററി സിനിമാരംഗത്തെ പ്രമുഖനുമായിരുന്ന ജെയിംസ് ബെവറിഡ്ജ് യുനെെസ്കോയുടെ പ്രതിനിധിയായി ഇന്ത്യയിലെത്തി. യു.എന്.ഡി.പി.യുടെ 15ലക്ഷം ഡോളറിന്റെ സാമ്പത്തിക സഹായത്തോടെ സ്പേസ് അപ്ലിക്കേഷന് സെന്ററിലും (ഇപ്പോഴത്തെ 25-ാം നമ്പര് കെട്ടിടത്തില്- ലേഖകന്റെ ലാബും മുറിയും അതേ കെട്ടിടത്തിലായിരുന്നു.) ബോംബെയിലുമായി രണ്ട് അത്യാധുനിക സ്റ്റുഡിയോകളും ഗുജറാത്തിലെ ഖേഡാ ജില്ലയിലെ പിജ് എന്ന ഗ്രാമത്തില് ഒരു ടെലിവിഷന് ട്രാന്‍സ്മിറ്റിംഗ് സ്റ്റേഷനും സ്ഥാപിച്ചു.\nയു.എന്.ഡി.പി, റിച്ചാര്‍ഡ് നിക്കോള്‍സണ് എന്ന സാങ്കേതിക വിദഗ്തന്റെ സേവനവും ഇന്ത്യക്ക് നല്‍കി. നിക്കോള്‍സണ് സൈറ്റ് പ്രോഗ്രാമിന്റെ സിരാകേന്ദ്രമായ സ്പേസ് അപ്ലിക്കേഷന് സെന്ററില് പ്രവര്‍ത്തിച്ചു.\nപ്രൊഫ. യശ്പാല് സൈറ്റിന്റെ സാങ്കേതി വശങ്ങള് ഇന്ദിരാഗാന്ധിക്ക് പറഞ്ഞുകൊടുക്കുന്നു ഫോട്ടോ കടപ്പാട് Subhash Joshi & P.M.Sidharthan\nആത്മനിര്‍ഭര് അന്നേ തുടങ്ങി\nമേല്‍പ്പറഞ്ഞ ഭൂകേന്ദ്രവും (earth station) സ്റ്റുഡിയോയും പിജ് പ്രക്ഷേപണ സ്റ്റേഷനും ഒഴികെ സൈറ്റിന് വേണ്ടതെല്ലാം ഐ.എസ്.ആര്.ഒയിലെ ശാസ്ത്ര സാങ്കേതിക വിദഗ്ധര് സ്വയം ഡിസൈന് ചെയ്തു. 2400 ഗ്രാമങ്ങളിലായിരുന്നു സ്വീകരണികളും ടെലിവിഷനും സ്ഥാപിക്കേണ്ടിയിരുന്നത്. ഓരോ സ്വീകരണിക്കും വേണ്ട3മീറ്റര് വ്യാസമുള്ള ആന്റിന , അത്യാധുനിക ഇലക്ട്രോണിക് സിസ്റ്റം എന്നിവ ഐ.ആസ്.ആര്.ഒയിലെ എഞ്ചിനിയര്‍മാര് ഡിസൈന് ചെയ്ത് നിര്‍മ്മിച്ചിരുന്നു. (കോഴികളെ അടച്ചു വെക്കാനുപയോഗിക്കുന്ന കൂടുകളോടുള്ള സാമ്യത കാരണം ഈ ആന്റിന ചിക്കന് മെഷ് ആന്റിന എന്നാണ് അറിയപ്പെടാറ്). ടെലിവിഷന് സെറ്റുകൾ ഹൈദരാബാദിലെ ഇലക്ട്രോണിക് കോര്‍പ്പറേഷന് നിര്‍മ്മിച്ചു. അതായത് “മെയ്ക്ക് ഇൻ ഇന്‍ഡ്യ” – അന്ന് തന്നെ തുടങ്ങിയിരുന്നു.\nഉപഗ്രഹം : 1975 ല് ഇന്ത്യക്ക് സ്വന്തം കമ്മ്യൂണിക്കേഷന് ഉപഗ്രഹങ്ങള് ഉണ്ടായിരുന്നില്ല. ഇന്ത്യയുടെ ആദ്യത്തെ പരീക്ഷണ കമ്യൂണിക്കേഷന് ഉപഗ്രഹമായിരുന്ന ആപ്പിള് (APPLE) 1981 ലായിരുന്നു വിക്ഷേപിച്ചത്. അതിനാല് സൈറ്റ് പരീക്ഷണത്തിന് അപ്ലിക്കേഷന് ടെക്നോളജി സാറ്റലൈറ്റ് -6 ( ATS – 6) എന്ന ഭൂ സിംക്രണ ഉപഗ്രഹം നാസ വിട്ടുനല്‍കി. അമേരിക്കക്ക് മുകളില് 94o പടിഞ്ഞാറ് ഉള്ള ഉപഗ്രഹത്തെ ഇന്ത്യക്ക് പടിഞ്ഞാറായി 34o കിഴക്കിലേക്ക് മാറ്റി .\nഅപ്ലിക്കേഷന് ടെക്നോളജി സാറ്റലൈറ്റ് -6 ( ATS – 6) ഉപഗ്രഹം കടപ്പാട് : SAC/ISRO\nതയ്യാറെടുപ്പ് : 1975 ആഗസ്റ്റ് മാസമാകുമ്പോഴേക്കും മധ്യപ്രദേശ്, ബീഹാര്, രാജസ്ഥാന് , കര്‍ണാടക, ആന്ധ്ര, ഒഡീഷ എന്നീ ആറു സംസ്ഥാനങ്ങളിലായി 2400 ഗ്രാമങ്ങളില് ഐ.എസ്.ആര്.ഒയിലെ ശാസ്ത്ര സാങ്കേതിക വിദഗ്തരുടെ മേല്‍നോട്ടത്തില് സ്വീകരണികളും ടെലിവിഷനും സ്ഥാപിച്ചു. സഹായത്തിനായി ആയിരത്തിലധികം സഹായികളെ കോണ്‍ട്രാക്റ്റില് നിയമിച്ചു. ഐ.എസ്.ആര്.ഒയിലെ ശാസ്ത്ര സാങ്കേതിക വിദഗ്ധരും സഹായികളുമായിരുന്നു പരീക്ഷണത്തിന്റെ ജീവനാഡി. ഏറ്റവും കാഠിന്യം സഹിച്ചവരും അവരായിരുന്നു. ആറ് സംസ്ഥാനങ്ങളിലെ ഏറ്റവും പിന്നോക്ക ഗ്രാമങ്ങളായിരുന്നു അവ. പല ഗ്രാമങ്ങളും വൈദ്യുതീകരിച്ചവ ആയിരുന്നില്ല. സ്വീകരണിയും ടെലിവിഷനും പ്രവര്‍ത്തിപ്പിച്ചത് ഓട്ടോമൊബൈല് ബാറ്ററി കൊണ്ടായിരുന്നു. വൈദ്യുതി ഇല്ലാത്ത ഗ്രാമങ്ങളിലെ നിത്യജീവിതം ഊഹിക്കാമല്ലോ ?. താമസിക്കാന് ഹോട്ടലുകള് ഉണ്ടായിരുന്നില്ല. പകരം സ്കൂളോ താത്കാലിക വീടോ ആയിരുന്നു. പല ഗ്രാമങ്ങളിലും റോഡുകള് ഉണ്ടായിരുന്നില്ല. കക്കൂസ് സര്‍വസാധാരണമല്ലായിരുന്നു. നല്ല ഭക്ഷണവും ശുദ്ധജലവും എങ്ങനെകിട്ടിയെന്ന് അവര്‍ക്ക് മാത്രമേ അറിയൂ. സാങ്കേതിക ഉപകരണങ്ങളുടെ സ്ഥാപനം, മെയിന്റെനന്‍സ്, എല്ലാ ദിവസവും പ്രവര്‍ത്തിപ്പിക്കല്, ഗ്രാമമുഖ്യന്റെയും അനുയായികളുടെയും സഹായം ഉറപ്പുവരുത്തല്, വിവിധ ജാതി മതസ്ഥര്‍ക്ക് പ്രോഗ്രാമുകള് ഒന്നിച്ചിരുന്ന് കാണാനുള്ള സാധ്യത ഉറപ്പുവരുത്തല്, കൂടാതെ അഡ്മിനിസ്ട്രേറ്റീവ് ജോലികളും അവര്‍തന്നെ ചെയ്തു. ഇത് ഒന്നും രണ്ടും ദിവസമല്ല. വര്‍ഷം മുഴുവന് 365 ദിവസവും ചെയ്യണമായിരുന്നു. ആ വെല്ലുവിളി ഏറ്റെടുത്ത് വിജയിപ്പിക്കാനാണ് ISRO ദൃഢനിശ്ചയം ചെയ്തിരുന്നത്.\nസൈറ്റ് നടവ്വ ഗ്രാമങ്ങള് – ക്ലസ്റ്ററുകള്\nഅതേസമയം ബോംബെയിലെയും അഹമ്മദാബാദിലെയും സ്റ്റുഡിയോകളില് ഗ്രാമീണജീവിതവുമായി ബന്ധപ്പെട്ട വിദ്യാഭ്യാസ കൃഷി പ്രൊഗ്രാമുകളും അധ്യാപകര്‍ക്കും വിദ്യാര്‍ത്ഥികള്‍ക്കുമുള്ള പരിപാടികളും തയ്യാറാക്കിക്കൊണ്ടിരുന്നു. ആറ് ഭാഷകളിൽ പ്രോഗ്രാമുകൾ തയ്യാറാക്കണം. അക്കാലത്ത് വീഡിയോ ടേപ്പുകള് മാത്രമേ ഉണ്ടായിരുന്നുള്ളൂ എന്നോര്‍ക്കുക. പ്രശസ്ത സിനിമ സംവിധായകന് ശ്യാം ബെനഗല് അരഡസനോളം പ്രോഗ്രാമുകള് നിര്‍മ്മിച്ചു. (രാജസ്ഥാനിൽ സൈറ്റിനായി ചെയ്ത പ്രോഗ്രാമുകളിൽ അഭിനയിച്ച ഗ്രാമീണരും കുട്ടികളും, പിന്നീട്, പരേതയായ പ്രശസ്ത നടി സ്മിത പാടീലിനോടൊപ്പം ശ്യാം ബെനഗലിന്റെ “ചരൺദാസ് ചോർ ” എന്ന സിനിമയിൽ അഭിനയിച്ചിരുന്നു.)\nസൈറ്റ് പ്രോഗ്രാം തുടങ്ങുന്നു\n1975 ആഗസ്റ്റ് 1ാം തിയ്യതി, മുൻകൂട്ടി നിശ്ചയിച്ച ദിവസം തന്നെ സൈറ്റ് പ്രോഗ്രാം തുടങ്ങി, വിദ്യാര്‍ത്ഥികള്‍ക്ക് രാവിലെയും പൊതുനങ്ങള്‍ക്ക് വൈകുന്നേരവുമായിരുന്നു പരിപാടികള്. 50,000 അധ്യാപകര്‍ക്ക് റീ- ട്രെയ്നിംഗ് കൊടുക്കാനും സൈറ്റിലൂടെ കഴിഞ്ഞു. ടെലിവിഷന് ഉപയോഗിച്ചുള്ള വിദ്യാഭ്യാസത്തിന്റെ സാമൂഹ്യവശങ്ങള് പഠിക്കാന് സോഷ്യല് സയിന്റിസ്റ്റുമാരും ഉണ്ടായിരുന്നു. ഉപഗ്രഹകമ്യൂണിക്കേഷന്റെ ബാലപാഠങ്ങള് ISRO പഠിച്ചത് സൈറ്റിലൂടെയായിരുന്നു – വിലപ്പെട്ട പാഠങ്ങള്. മറ്റൊരു എടുത്തുപറയത്തക്ക അനുഭവമായിരുന്നു ഗ്രാമീണ ജനങ്ങള്‍ക്ക് വേണ്ടിയുള്ള പ്രൊഗ്രാം നിര്‍മ്മിക്കല്.\nസൈറ്റിന്റെ പരിപാടി ഗ്രാമത്തില് പ്രദര്‍ശിപ്പിക്കുന്നു കടപ്പാട് : SAC/ISRO\nസൈറ്റിന്റ വിജയം ലോകമാകെ അംഗീകരിച്ചു. ലോകത്തെ ആദ്യത്തെ ഏറ്റവും വലിയ (massive) പരീക്ഷണമായിരുന്നു അത്. സൈറ്റിന് മുമ്പും പിന്നീടും അത്തരമൊരു പരീക്ഷണം ലോകത്ത് എവിടെയും നടന്നിട്ടില്ല. എന്തായിരുന്നു ആ വിജയത്തിന്റെ രഹസ്യം?. ഒന്ന് ചുറുചുറുക്കുള്ള, അര്‍പ്പണബോധമുള്ള ചെറുപ്പക്കാരായ സാങ്കേതിക വിദഗ്തര് – ശരാശരി പ്രായം മുപ്പതിന് താഴെ. അനുഭവസമ്പന്നരായ, സ്വഭാവത്തിലും പെരുമാറ്റത്തിലും സദ്ഗുണസമ്പന്നരായ നേതൃത്വം. വെല്ലുവിളികളെ നേരിടാന് എല്ലാവിധത്തിലും തയ്യാറായ ടീം. അവരുടെ നേതൃത്വത്തില് നടന്ന ഈ പരീക്ഷണം വിജയിച്ചില്ലെങ്കിലേ അതഭുതപ്പെടേണ്ടതായിട്ടുള്ളൂ. സൈറ്റ് സമയത്ത് വാര്‍ത്തെടുത്ത സമയനിഷ്ഠയും അര്‍പ്പണബോധവും നല്ലൊരു പരിധിവരെ പിന്നീടും ISRO പുലര്‍ത്തിപ്പോന്നു. സൈറ്റിന് നേതൃത്വം കൊടുത്തതിന് പ്രൊഫ. യശ്പാലിന് മാര്‍ക്കോണി പുരസ്കാരം ലഭിച്ചു.\nകൂട്ടത്തില് ഒരുകാര്യം കൂടി. ഭൂസ്ഥിര ഓര്‍ബിറ്റിന്റെ സൈദ്ധാന്തികന് ആര്‍തര് സി ക്ലാര്‍ക്ക് 1975 ല് ശ്രീലങ്കയില് സ്ഥിരതാമസമാക്കിയുരുന്നു. സൈറ്റിന്റെ ഒരു സ്വീകരണിയും ടി.വിയും ISRO ശ്രീലങ്കയിലെ ക്ലാര്‍ക്കിന്റെ വസതിയിലും സ്ഥാപിച്ചുകൊടുത്തിരുന്നു .\n1892 നവംബര് – ഡിസംബര് മാസങ്ങളില് ഇന്ത്യ ഏഷ്യന്‍ഗെയിംസിന് ആതിഥേയത്വം വഹിച്ചു. ഇന്ത്യക്കാര്‍ക്കും ഗെയിംസ് ആസ്വദിക്കാനെന്ന പേരില് കളര് ടെലിവിഷന് പ്രക്ഷേപണം തുടങ്ങാന് കേന്ദ്ര ഇന്‍ഫോര്‍മേഷന് & ബ്രോഡ്കാസ്റ്റിംഗ് മിനിസ്ട്രി തീരുമാനിച്ചു. (ശ്രീമതി ഇന്ദിരാഗാന്ധി വിദേശപര്യടനത്തിലായിരുന്ന സമയത്ത്, ഇനിയും കുറച്ച് കാലം ഇന്ത്യയില് ബ്ലാക്ക് &വൈറ്റ് ടെലിവിഷന് മതി എന്ന അവരുടെ കാഴ്ച്ചപ്പാടിനെ മറികടന്ന്, ഇന്‍ഫോര്‍മേഷന് & ബ്രോഡ്കാസ്റ്റിംഗ് മന്ത്രിയും സീനിയറുമായിരുന്ന വസന്ത് സാഠേയുടെ അധ്യക്ഷതയില് ചേര്‍ന്ന മന്ത്രിസഭായോഗം തീരുമാനമെടുക്കുകയായിരുന്നു എന്ന് പറഞ്ഞു കേള്‍ക്കുകയുണ്ടായി). 50,000 എന്ന് ആദ്യം തീരുമാനിച്ചുവെങ്കിലും പിന്നീട് 1ലക്ഷം കളര് ടിവി സെറ്റുകള് ഇറക്കുമതി ചെയ്തു. 190% ഇറക്കുമതി ചുങ്കം കൊടുക്കാന് വാങ്ങുന്നവര് തയ്യാറായി! ദുബായ്, സിംഗപ്പൂര്, ഹോംങ്കോങ്ങ്, എന്നിവിടങ്ങളിലെ കളര് ടിവി വില്‍ക്കുന്ന കടകള് കാലിയായിപ്പോയെന്ന് ഇന്ത്യാടുഡേ റിപ്പോര്‍ട്ട് ചെയ്തിരുന്നു. അതോടെ ഇന്ത്യയില് ടെലിവിഷന് മാര്‍ക്കറ്റ് വലിയ തോതില് വളര്‍ന്നു. ടി.വി.ട്രാന്‍സ്മിഷന് ടവറുകള് 35ല് നിന്ന് 1982ല് 100 ആയും 1990 ല് 400ലധികമായും വര്‍ധിച്ചു. 1999ല് ഡിജിറ്റല് പ്രക്ഷേപണവും തുടങ്ങി.\nഹൈദരാബാദിലെ ECILല് ടെലിവിഷന് അസംബിള് ചെയ്യുന്നു കടപ്പാട് : SAC/ISRO\nഅത്യാധുനിക കംപ്രഷന് / മോഡുലേഷന് സാങ്കേതിക വിദ്യകള് കൂടി വന്നതോടെ മുമ്പ് ഒരു ചാനല് മാത്രം പ്രക്ഷേപണം ചെയ്യാന് കഴിഞ്ഞിരുന്ന സാറ്റലൈറ്റിന്റെ ഒരു ട്രാന്‍സ്പോൺടറില് കൂടി 16 ഹൈഡഫനിഷന് പ്രോഗ്രാമുകളോ (ചാനല്) 32 സ്റ്റാന്‍ഡേര്‍ഡ് ഡഫനിഷന് ടെലിവിഷൻ ചാനലുകളോ പ്രക്ഷേപണം ചെയ്യാമെന്നായി. എന്നാല് നൂറു കണക്കിന് ചാനലുകള് ഉണ്ടായപ്പഴും 1% പോലും വിദ്യാഭ്യാസ ചാനലുകള് ഇല്ലായിരുന്നു. സയന്‍സ്, കാലാവസ്ഥ, വിദ്യാഭ്യാസം എന്നിവക്കായി അര്‍പ്പിത ചാനലുകല് (dedicated channels) ഒന്നും തന്നെ ഇല്ലായിരുന്നു. ടെലിവിഷന് കച്ചവടസിനിമയുടെയും സോപ്പ് – ഓപ്പറയുടേയും ഭൃത്യനായി അധപതിച്ചു.\nഅഹമ്മദാബാദിലെ എക്സ്പരിമെന്റല് ഭൂകേന്ദ്രം കടപ്പാട് : SAC/ISRO\nഖേ‍ഡ കമ്മ്യൂണിക്കേഷന് മുതല് എഡ്യൂസാറ്റ് വരെ\nഅഹമ്മദാബാദിലെ സ്റ്റുഡിയോയും ഖേഡജില്ല (ഗുജറാത്ത്) യിലെ പിജ് ഗ്രാമത്തില് സ്ഥാപിച്ച ട്രാന്‍സ്മിറ്ററും പ്രവര്‍ത്തന നിരതമായിരുന്നതിനാല് ISRO, ഖേഡാ കമ്യൂണിക്കേഷന് പ്രൊജക്ട് എന്ന പേരില് ഖേഡാ ജില്ലയിലെ ചില ഗ്രാമങ്ങള്‍ക്കായി കൃഷി വിദ്യാഭ്യാസ സ്ത്രീ ഉന്നമന പ്രോഗ്രാമുകള് തുടര്‍ന്നു. 1989ല് ഖേഡാ കമ്യൂണിക്കേഷന് പ്രൊജക്ടിനെ ടെലി-വിദ്യാഭ്യാസം സമ്പൂര്‍ണമായി നടപ്പാക്കാനുദ്ദേശിച്ച് ഡെവലപ്‌മെന്റൽ എഡ്യുക്കേഷണല് കമ്യൂണിക്കേഷന് യൂണിറ്റ് (DECU) എന്ന സ്വതന്ത്രയൂണിറ്റാക്കി മാറ്റി. ഇതിന്റെ’ ഒരു പടി കൂടി മുന്നോട്ട് എന്ന നിലയില് 2004ൽ എഡ്യുസാറ്റ് വിക്ഷേപിച്ചു. (ബോക്സ് കാണുക) വിദ്യാഭ്യാസത്തിനായി പൂര്‍ണ്ണമായും അര്‍പ്പിക്കപ്പെട്ട ലോകത്തിലെ തന്നെ ആദ്യത്തെ ഉപഗ്രഹമാണ് എഡ്യുസാറ്റ്. ഇതുപയോഗിച്ച് നടത്തുന്ന ടെലി-എഡ്യൂക്കേഷൻ , ടെലി-മെഡിസിൻ (Tele- Education & Tele Medicine) പ്രോഗ്രാമുകളെ എഡ്യുസാറ്റ് പ്രോഗ്രാമുകള് എന്ന് പൊതുവേ പറയുന്നു. മിക്ക സംസ്ഥാനങ്ങളിലും സ്റ്റേറ്റ് എഡ്യുക്കേഷന് റിസര്‍ച്ച് ഇന്‍സ്റ്റിറ്റ്യൂട്ടുകളാണ് ഈ പ്രോഗ്രാമുകള് നടത്തുന്നത്.\nഉപകരണമുപയോഗിച്ചുള്ള വിദ്യാഭ്യാസം എങ്ങനെ ?\nസാറ്റലൈറ്റിലൂടെ ഏത് പ്രോഗ്രാമും പ്രക്ഷേപണം ചെയ്യാന് ചിത്രത്തില് കാണിച്ചതുപോലെയുള്ള സംവിധാനം വേണം. ഇങ്ങനെ സാറ്റലൈറ്റ് വഴിയോ , (കേബിള് വഴിയോ) പ്രക്ഷേപണം ചെയ്യുന്ന നിശ്ചിത ബാന്‍ഡ് വീതി ഉപയോഗിക്കുന്ന സിഗ്നലുകളെ നാം സാധാരണയായി ചാനല് എന്ന് പറയുന്നു. എഡ്യുസാറ്റ് പ്രോഗ്രാമിന്റെ ഭാഗമാണ് 2006ല് വിക്‌ടേഴ്‌സ് (Versatile ICT Enabled Resource for Students) ചാനൽ തുടങ്ങിയത്. വിക്ടേഴ്സ് ചാനലിലും റിസീവ് ഓണ്‍ലിയും ഇന്‍ററാക്ടീവും ആയ രണ്ടു തരം ടെര്‍മിനലുകള് ഉണ്ട്.\nISRO യുടെ ജിസാറ്റ് ശ്രേണിയില് ജിസാറ്റ്3ആയിരുന്നു എഡ്യുസാറ്റ് ഉപഗ്രഹം. 24 ട്രാന്‍സ് പോൺ ടറുകള് ഉള്ള ഈ ഉപഗ്രഹം ഒരു മികച്ച കമ്യൂണിക്കേഷന് സാറ്റലൈറ്റ് ആയിരുന്നു. 2004 സെപ്റ്റംബര് 20 ന് ഇന്ത്യയുടെതന്നെ ജി.എസ്.എല്.വി ഉപയോഗിച്ചാണ് വിക്ഷേപിച്ചത്. സ്ഥാനം ഭൂസ്ഥിര ഓര്‍ബിറ്റില് 74O കിഴക്ക്. 2010ല് ജീവിതകാലം അവസാനിച്ചു. എഡ്യുസാറ്റ് ഉപയോഗിച്ചിരുന്ന ചാനലുകളെ ഇപ്പോള് ഇന്‍സാറ്റ് -4 സി.ആര്, . ഇന്‍സാറ്റ് 3എ, ഇന്‍സാറ്റ് 3സി, ജിസാറ്റ് -18 എ എന്നീ ഉപഗ്രഹങ്ങളുടെ ട്രാന്‍സ് പോൺ ടറുകളിലേക്ക് മാറ്റിയിരിക്കുകയാണ്.\nഒരു ഭൂകേന്ദ്രത്തില് നിന്ന് പ്രോഗ്രാമുകള് സ്വീകരിച്ച് അവയില് ആവശ്യത്തിനുമാറ്റം വരുത്തി ഭൂമിയിലേക്ക് പ്രക്ഷേപണം ചെയ്യുന്ന 35 മെഗാ ഹെട്സ് ബാന്‍ഡ് വീതിയുള്ള ഉപകരണമാണ് ട്രാന്‍സ്മിറ്റര് റെസ്പോണ്ടര് എന്നതിന്റെ ചുരുക്കപ്പപേരായ ട്രാന്‍സ് പോൺ ടറുകള്. ഉപഗ്രഹ കമ്മ്യൂണിക്കേഷനും പ്രക്ഷേപണത്തിനും S,C,X, Ku,K,Ka എന്നീ റേഡിയോ ആവൃത്തി ബാന്‍ഡുകള് ഉപോഗിക്കുന്നു.\nedusat, site, victers, എഡ്യുസാറ്റ്, വിക്ടേഴ്സ്, സൈറ്റ്


സ്വർണത്തിന് ‘ഹാൾമാർക്കിങ് ’ നിർബന്ധമാക്കി കേന്ദ്രസർക്കാർ; നിലവിലുള്ള സ്റ്റോക് വിറ്റഴിക്കാൻ ഒരു വർ‍ഷത്തെ സാവകാശം - Live Newage\nന്യൂഡൽഹി: സ്വർണത്തിന്റെ മാറ്റ് ഉറപ്പിക്കാൻ, ഗുണമേന്മ മുദ്രയായ ‘ഹാൾമാർക്കിങ്’ ഇന്നു മുതൽ കേന്ദ്രം നിർബന്ധമാക്കുന്നു. വിജ്ഞാപനം ഇറക്കുമെങ്കിലും നടപ്പാക്കാൻ ഒരു വർഷത്തെ സാവകാശം നൽകും. 2020 ജനുവരി 15 മുതൽ രാജ്യത്തു ഹാൾമാർക്കുള്ള സ്വർണാഭരണം മാത്രമായിരിക്കുമെന്നു കേന്ദ്ര ഉപഭോക്തൃകാര്യ മന്ത്രി റാം വിലാസ് പാസ്വാൻ വ്യക്തമാക്കി.\n22 കാരറ്റ്, 20 കാരറ്റ്, 18 കാരറ്റ്, 14 കാരറ്റ് സ്വർണാഭരണങ്ങൾക്കാണു ഹാൾമാർക്കിങ് നിർ‍ബന്ധമാക്കുന്നത്. നിലവിലുള്ള സ്റ്റോക് വിറ്റഴിക്കാനാണ് ഒരു വർ‍ഷത്തെ സാവകാശം. ഹാൾമാർക്കിങ് നിർബന്ധമാക്കുന്നതോടെ സ്വർണാഭരണ വിപണി പൂർണമായും ബിഐഎസ് നിയമത്തിന്റെ പരിധിയിൽ വരും. ഗുണമേന്മയില്ലാത്ത സ്വർണാഭരണം ഇല്ലാതാക്കാൻ കഴിയുമെന്നതാണ് നേട്ടം. ഹാൾമാർക്കിങ് ലൈസൻസുള്ള 2162 ജ്വല്ലറികളാണ് കേരളത്തിലുള്ളത്.


കോട്ടയത്ത് 13 പേര്‍ക്ക് കൂടി കൊവിഡ്; ആരോഗ്യപ്രവര്‍ത്തകരടക്കം ഏഴുപേര്‍ക്ക് സമ്പര്‍ക്കംവഴി വൈറസ് ബാധ, അഞ്ചുപേര് രോഗമുക്തരായി\nThu Oct 29 2020 14:10:52 GMT+0530 (India Standard Time)\nനിലവില് 186 പേരാണ് ചികില്‍സയിലുള്ളത്. കോട്ടയം ജില്ലക്കാരായ ആകെ 400 പേര്‍ക്ക് ഇതുവരെ രോഗം ബാധിച്ചു. 214 പേര് രോഗമുക്തരായി.\nNSH16 July 2020 12:55 PM GMT\nകോട്ടയം: ജില്ലയില് 13 പേര്‍ക്ക് കൂടി കൊവിഡ് സ്ഥിരീകരിച്ചു. ഇതില് ഏഴുപേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. രണ്ടുപേര് ആരോഗ്യപ്രവര്‍ത്തകരും മൂന്നുപേര് മറ്റു സംസ്ഥാനങ്ങളില്‍നിന്നും ഒരാള് മസ്‌കത്തില്‍നിന്നും എത്തിയതാണ്. ഒരാള്‍ക്കുമാത്രമാണ് രോഗലക്ഷങ്ങളുണ്ടായിരുന്നത്. അഞ്ചുപേര് രോഗമുക്തരായി. നിലവില് 186 പേരാണ് ചികില്‍സയിലുള്ളത്. കോട്ടയം ജില്ലക്കാരായ ആകെ 400 പേര്‍ക്ക് ഇതുവരെ രോഗം ബാധിച്ചു. 214 പേര് രോഗമുക്തരായി.\nമുട്ടമ്പലം ഗവണ്‍മെന്റ് വര്‍ക്കിങ് വിമന്‍സ് ഹോസ്റ്റലിലെ പ്രാഥമിക ചികില്‍സാകേന്ദ്രം-56, കോട്ടയം ജനറല് ആശുപത്രി-39, അകലക്കുന്നം പ്രാഥിക ചികില്‍സാ കേന്ദ്രം-32, കോട്ടയം മെഡിക്കല് കോളജ് ആശുപത്രി -29, പാലാ ജനറല് ആശുപത്രി- 25, എറണാകുളം മെഡിക്കല് കോളജ് ആശുപത്രി-2, മഞ്ചേരി മെഡിക്കല് കോളജ് ആശുപത്രി-1, ഇടുക്കി മെഡിക്കല് കോളജ്-2 എന്നിങ്ങനെയാണ് വിവിധ കേന്ദ്രങ്ങളില് ചികില്‍സയില് കഴിയുന്നവരുടെ കണക്ക്.\nകുവൈത്തില്‍നിന്ന് എത്തി ജൂണ് 18ന് രോഗം സ്ഥിരീകരിച്ച കുറിച്ചി സ്വദേശിനിയും മുംബൈയില്‍നിന്നെത്തി ജൂണ് 21ന് രോഗം സ്ഥിരീകരിച്ച തലയാഴം സ്വദേശിനിയും മൂന്ന് മക്കളും ഉള്‍പ്പെടെ അഞ്ചുപേരാണ് രോഗമുക്തരായത്. ഇവര്‍ക്കു പുറമെ ആലപ്പുഴ, പത്തനംതിട്ട ജില്ലകളില്‍നിന്നുള്ള ഓരോ രോഗികള് വീതം കോട്ടയത്ത് കൊവിഡ് മുക്തരായിട്ടുണ്ട്.\n1. വൈക്കം താലൂക്ക് ആശുപത്രിയിലെ ഫാര്‍മസിസ്റ്റായ വൈക്കം സ്വദേശി(31). നേരത്തെ രോഗം സ്ഥിരീകരിച്ചയാളുടെ സമ്പര്‍ക്കപ്പട്ടികയിലുണ്ടായിരുന്നു.\n2. പാമ്പാടി താലൂക്കാശുപത്രിയില് സ്റ്റാഫ് നഴ്‌സായ കാഞ്ഞിരപ്പള്ളി സ്വദേശി(31). കൊറോണ സാംപിള് ശേഖരിക്കുന്ന ജോലിചെയ്തിരുന്നു.\n3. വൈക്കം സ്വദേശിനി(63). മറവന്തുരുത്തിലെ ബേക്കറിയുടമ. എറണാകുളത്ത് രോഗം സ്ഥിരീകരിച്ചയാള് ഇവരുടെ ബേക്കറിയിലെത്തിയിരുന്നു.\n4. വൈക്കം ടിവി പുരം സ്വദേശിനി(38). ആലപ്പുഴ എഴുപുന്നയിലെ ഭക്ഷ്യസംസ്‌കരണശാലയില് ജോലിചെയ്യുന്നു. നേരത്തെ രോഗം സ്ഥിരീകരിച്ച ഈ സ്ഥാപനത്തിലെ സെക്യൂരിറ്റി ജീവനക്കാരന്റെ സമ്പര്‍ക്കപട്ടികയിലുണ്ടായിരുന്നു.\n5. എറണാകുളത്ത് പോലിസ് വകുപ്പില് ജോലിചെയ്യുന്ന ടിവി പുരം സ്വദേശി(44). സമ്പര്‍ക്കപശ്ചാത്തലം വ്യക്തമല്ല.\n6. ഉദയനാപുരം സ്വദേശി(37) നേരത്തെ രോഗം സ്ഥിരീകരിച്ചയാളുടെ സമ്പര്‍ക്ക പട്ടികയില് ഉള്‍പ്പെട്ടിരുന്നു.\n7. പത്തനംതിട്ടയില് രോഗം സ്ഥിരീകരിച്ച മാലം സ്വദേശിയായ ഡോക്ടറുടെ സമ്പര്‍ക്കപട്ടികയില് ഉള്‍പ്പെട്ട തലയാഴം സ്വദേശി(52)\n8. നേരത്തെ രോഗം സ്ഥിരീകരിച്ച വെച്ചൂര് സ്വദേശിനിയുടെ ഭര്‍തൃമാതാവ്(68). പത്തനംതിട്ടയില് രോഗം സ്ഥിരീകരിച്ച ഡോക്ടറുടെ സെക്കന്‍ഡറി കോണ്‍ടാക്ട് പട്ടികയിലുണ്ടായിരുന്നു.\n9. ചങ്ങനാശ്ശേരി വാഴപ്പള്ളി സ്വദേശി(41). സമ്പര്‍ക്കപശ്ചാത്തലം വ്യക്തമല്ല.\nമറ്റ് സംസ്ഥാനങ്ങളില്‍നിന്ന് എത്തിയവര്\n10. ഹൈദരാബാദില്‍നിന്ന് ജൂലൈ മൂന്നിന് എത്തി കറുകച്ചാലിലെ നിരീക്ഷണ കേന്ദ്രത്തില് കഴിഞ്ഞിരുന്ന മാടപ്പള്ളി സ്വദേശിനിയായ ആരോഗ്യ പ്രവര്‍ത്തക(22).\n11. ജൂലൈ അഞ്ചിന് മുംബൈയില്‍നിന്നെത്തി ഹോം ക്വാറന്റൈനില് കഴിഞ്ഞിരുന്ന കറുകച്ചാല് സ്വദേശി(58).\n12. ഹരിയാനയില്‍നിന്ന് ജൂലൈ അഞ്ചിന് എത്തി ഹോം ക്വാറന്റൈനില് കഴിഞ്ഞിരുന്ന ടിവി പുരം സ്വദേശിനിയായ ആരോഗ്യപ്രവര്‍ത്തക(34).\n13. ജൂണ് 29ന് മസ്‌കത്തില്‍നിന്നെത്തി ഹോം ക്വാറന്റൈനില് കഴിഞ്ഞിരുന്ന മാടപ്പള്ളി സ്വദേശി(60). രോഗലക്ഷണങ്ങളുണ്ടായിരുന്നു.\nCovid 13 more cases in Kottayam Seven people infected virus through contact five were recovered


ദിലീപിന്റെ കാര്യത്തില് സിദ്ദിഖിന് വീണ്ടും ഉത്കണ്ഠ: നടനെ ന്യായീകരിച്ച് ഫെയ്‌സ്ബുക്ക് പോസ്റ്റ്•ഇ വാർത്ത | evartha\nദിലീപിന്റെ കാര്യത്തില് സിദ്ദിഖിന് വീണ്ടും ഉത്കണ്ഠ: നടനെ ന്യായീകരിച്ച് ഫെയ്‌സ്ബുക്ക് പോസ്റ്റ്\nEvartha Editor July 12, 2017, 5:08 pm July 12, 2017\nനടി ആക്രമിക്കപ്പെട്ട കേസില് ഗൂഡാലോചന കുറ്റത്തിന് അറസ്റ്റിലായ ദിലീപിനെ ന്യായീകരിച്ച് നടന് സിദ്ദിഖ്. തന്റെ ഫേയ്‌സ്ബുക്ക് പോസ്റ്റിലൂടെയാണ് താരം രംഗത്ത് വന്നിരിക്കുന്നത്. തെറ്റുകാരനാണെങ്കില് ദിലീപ് ശിക്ഷിക്കപ്പെടുക തന്നെ ചെയ്യുമെന്നും എന്നാല് അതിനു മുന്‍പുള്ള മാധ്യമ വിചാരണ തെറ്റാണെന്നും സിദ്ദിഖ് വിമര്‍ശിക്കുന്നു. താന് പഠിച്ച പത്ര ധര്‍മ്മത്തെ കുറിച്ച് പറയുന്ന സിദ്ദിഖ് ഈ കേസിലേക്ക് പ്രമുഖ വ്യവസായി ബോബി ചെമ്മണ്ണൂരിനേയും വലിച്ചിഴക്കുന്നുണ്ട്.\nഎന്നാല് സംഭവത്തിന്റെ സത്യാവസ്ഥ മനസ്സിലാക്കാതെയാണ് ചെമ്മണ്ണൂരിനെ സിദ്ദിഖ് ഈ കേസിലേക്ക് വലിച്ചിഴയ്ക്കുന്നത്. ബോബി ചെമ്മണ്ണൂരിനെതിരെ ഉന്നയിക്കുന്ന പ്രശ്‌നത്തില് ഉള്‍പ്പെട്ട പെണ്‍കുട്ടി ഒരിടത്തും അദ്ദേഹത്തിനെതിരെ പരാതി നല്‍കിയിട്ടില്ല. ഈ വസ്തുത മറന്നാണ് സിദ്ദിഖ് ഇപ്പോള് ദിലീപിനെ ന്യായീകരിക്കാന് ചെമ്മണ്ണൂരിനെ ഈ പ്രശ്‌നത്തിലേക്ക് വലിച്ചിഴക്കുന്നത്.\nനേരത്തെ നടി ആക്രമിക്കപ്പെട്ട കേസില് ദിലീപിനെ പതിമൂന്ന് മണിക്കൂര് ചോദ്യം ചെയ്തപ്പോള് സിദ്ദിഖ് അര്‍ധരാത്രി പോലീസ് ക്ലബിലെത്തിയിരുന്നു. ചോദ്യം ചെയ്യാന് തുടങ്ങി 12 മണിക്കൂറായിട്ടും കണ്ടില്ലെന്നും അമ്മയുടെ യോഗത്തിലും ദിലീപിനെ കണ്ടില്ലെന്നും ഇതിനെ തുടര്‍ന്നാണ് എത്തിയതെന്നുമായിരുന്നു സിദ്ദിഖിന്റെ വിശദീകരണം. കേസുമായി ബന്ധപ്പെട്ട് സിദ്ദിഖിനെ പോലീസ് ചോദ്യം ചെയ്‌തേക്കുമെന്ന് കഴിഞ്ഞ ദിവസങ്ങളില് വാര്‍ത്ത വന്നിരുന്നു.


വിസ വാഗ്ദാനം ചെയ്ത് കോടികളുമായി യുവാവ് മുങ്ങി; തട്ടിപ്പിനിരയായ 79 പേര് പരാതി നല്‍കി - MALABAR FLASH\nHome Kasaragod News Rajapuram കാസര്‍കോട് കേരളം കേരള വാര്‍ത്ത വിസ വാഗ്ദാനം ചെയ്ത് കോടികളുമായി യുവാവ് മുങ്ങി; തട്ടിപ്പിനിരയായ 79 പേര് പരാതി നല്‍കി\nവിസ വാഗ്ദാനം ചെയ്ത് കോടികളുമായി യുവാവ് മുങ്ങി; തട്ടിപ്പിനിരയായ 79 പേര് പരാതി നല്‍കി\nരാജപുരം: ഖത്തറിലെ എണ്ണക്കമ്പനിയില് ജോലി വാഗ്ദാനം ചെയ്ത് നൂറോളം പേരില് നിന്നും കോടികള് വാങ്ങി യുവാവ് മുങ്ങി. തട്ടിപ്പിനിരയായ ഇടനിലക്കാരനുള്‍പ്പെടെ 79ഓളം പേര് രാജപുരം പോലീസില് പരാതി നല്‍കി.[www.malabarflash.com]\nപനത്തടി പാടി മാനടുക്കത്തെ അരുണ്‍അരവിന്ദാണ് വിസ വാഗ്ദാനം ചെയ്ത് കോടികളുമായി മുങ്ങിയത്. സംഭവവുമായി ബന്ധപ്പെട്ട് പാണത്തൂര് പ്രാന്തര്‍കാവിലെ സി കെ സത്യനുള്‍പ്പെടെ 79ഓളം പേരാണ് രാജപുരം പോലീസില് പരാതി നല്‍കിയത്.\nപരാതിയുടെ അടിസ്ഥാനത്തില് അരുണിനെതിരെ പോലീസ് കേസെടുത്തു. വെള്ളരിക്കുണ്ട് സിഐ സുനില്‍കുമാറിന്റെ നേതൃത്വത്തില് രാജപുരം എസ്‌ഐ ജയകുമാര് സംഭവത്തെക്കുറിച്ച് അന്വേഷണമാരംഭിച്ചു.\nകഴിഞ്ഞ ദിവസം സിഐ രാജപുരത്തെത്തി പ്രാഥമിക അന്വേഷണം നടത്തി.\nഅമ്പതിനായിരം മുതല് 75000 രൂപ വരെയാണ് അരുണ് പലരില് നിന്നും വിസക്കായി പണം വാങ്ങിയത്. സുഹൃത്തായ സത്യനാണ് ആദ്യം അമ്പതിനായിരം രൂപ വിസക്കായി നല്‍കിയത്.\nപിന്നീട് സത്യന് മുഖേനയാണ് മറ്റ് 78 പേരും വിവിധ തവണകളിലായി അരുണിന് നേരിട്ടും ബാങ്ക് വഴിയും പണം നല്‍കിയത്. അരുണിന് പുറമെ മറ്റുചിലരുടെ അക്കൗണ്ടുകളിലേക്കും തട്ടിപ്പിനിരയായവര് പണമയച്ചിരുന്നു. മാസങ്ങള് കഴിഞ്ഞിട്ടും വിസ ലഭിക്കാത്തതിനെ തുടര്‍ന്ന് പണം നല്‍കിയവര് നിരന്തരം ബന്ധപ്പെട്ടപ്പോള് ഗള്‍ഫില് നിലവിലെ പ്രതിസന്ധി കഴിഞ്ഞയുടന് വിസ ലഭിക്കുമെന്നാണ് ഇവരെ പറഞ്ഞ് വിശ്വസിപ്പിച്ചത്.\n2017 മെയ് മുതല് ഇക്കഴിഞ്ഞ ഡിസംബര് വരെയും അരുണ് പലരില് നിന്നും വിസക്കുവേണ്ടി പണം വാങ്ങിയിരുന്നു. പിന്നീട് ബന്ധപ്പെട്ടപ്പോള് ഫോണില് ലഭിക്കാതായതോടെ പണം നല്‍കിയവര് അരുണിന്റെ വീട്ടിലന്വേഷിച്ചപ്പോഴാണ് ഇയാള് സ്ഥലം വിട്ടതായി അറിഞ്ഞത്.\nതുടര്‍ന്നാണ് തട്ടിപ്പിനിരയായവര് സത്യന്റെ നേതൃത്വത്തില് പോലീസില് പരാതി നല്‍കിയത്. പരാതി നല്‍കിയ 79 പേരും പനത്തടി, പാണത്തൂര് ഭാഗങ്ങളില് നിന്നും മാത്രമുള്ളവരാണ്.\nഇതുപോലെ ജില്ലയുടെ വിവിധ ഭാഗങ്ങളില് ഇത്തരത്തില് അരുണ് വ്യാപകമായ തട്ടിപ്പുകള് നടത്തിയിട്ടുണ്ടാകാമെന്നാണ് പോലീസ് കരുതുന്നത്. പോലീസ് സംഘം അരുണിന്റെ വീട് പരിശോധിച്ചെങ്കിലും യാതൊരു തെളിവുകളും ലഭിച്ചില്ല. വര്‍ഷങ്ങള്‍ക്ക് മുമ്പ് പഠനം കഴിഞ്ഞയുടന് ഗള്‍ഫിലേക്ക് പോയ ഇയാള് വീടുമായി ബന്ധപ്പെടുന്നത് അപൂര്‍വ്വം മാത്രമാണെന്ന് പോലീസ് പറഞ്ഞു.


ഗിര് വനത്തില് സിംഹങ്ങള് കൂടി, വിഹാരപാത വര്‍ധിച്ചു; അഭിനന്ദനവുമായി പ്രധാനമന്ത്രി | Gir Lions| Narendra Modi\nഗിര് വനത്തില് സിംഹങ്ങള് കൂടി, വിഹാരപാത വര്‍ധിച്ചു; അഭിനന്ദനവുമായി പ്രധാനമന്ത്രി\nJun 11, 2020, 08:57 AM IST\nഅഹമ്മദാബാദ്: ഗുജറാത്തിലെ ഗിര് വനത്തില് സിംഹങ്ങളുടെ എണ്ണത്തില് 28.87 ശതമാനവും അവയുടെ വിഹാരപാതയില് 36 ശതമാനവും വര്‍ധനയുണ്ടായി. ഗുജറാത്തിലെ ഗീര് വനങ്ങളില് 674 ഏഷ്യന് സിംഹങ്ങളുണ്ട്. 30,000 ചതുരശ്ര കിലോമീറ്ററാണ് മൃഗരാജാക്കന്‍മാരുടെ 'സാമ്രാജ്യം'. സിംഹങ്ങളുടെ എണ്ണം വര്‍ധിച്ചതില് പ്രധാനമന്ത്രി നരേന്ദ്രമോദി സന്തുഷ്ടി പ്രകടിപ്പിച്ചു. ട്വിറ്ററിലൂടെയാണ് അദ്ദേഹം അഭിനന്ദനം പങ്കുവെച്ചത്.\n" വളരെ നല്ല രണ്ട് വാര്‍ത്തകള്. ഗുജറാത്തിലെ ഗിര് വനത്തില് താമസിക്കുന്ന ഏഷ്യന് സിംഹങ്ങളുടെ എണ്ണം ഏകദേശം 29% ഉയര്‍ന്നു. ഭൂമിശാസ്ത്രപരമായി, വിസ്തീര്‍ണ്ണം 36% ഉയര്‍ന്നു. ഗുജറാത്തിലെ ജനങ്ങള്‍ക്കും ഈ മികച്ച നേട്ടത്തിനായി പരിശ്രമിച്ച എല്ലാവര്‍ക്കും അഭിനന്ദനം." - പ്രധാനമന്ത്രി ട്വിറ്ററില് കുറിച്ചു.\nഏഷ്യന് സിംഹങ്ങളുടെ ലോകത്തെ ഏക അധിവാസ കേന്ദ്രമായ ഗിര് വനങ്ങളില് അഞ്ചുവര്‍ഷം കൂടുമ്പോള് നടക്കുന്ന കണക്കെടുപ്പിലെ വിവരങ്ങളാണ് ഇപ്പോള് പുറത്തുവന്നത്. 2015-ല് 523 സിംഹങ്ങളുണ്ടായിരുന്നു. ഇപ്പോള് 151 എണ്ണത്തിന്റെ വര്‍ധനയാണ് കാണുന്നത്. പെണ് സിംഹങ്ങളാണ് കൂടുതല്-262. വളര്‍ച്ചയെത്തിയ ആണ് സിംഹങ്ങള് 159 എണ്ണമാണുള്ളത്. ഇരു വിഭാഗത്തിലെയും കൗമാരക്കാര് 115-ഉം കുഞ്ഞുങ്ങള് 138-ഉം എണ്ണമുണ്ട്.\nമുമ്പ് അഞ്ചു ജില്ലകളില് 22,000 ചതുരശ്ര കിലോമീറ്ററിലായിരുന്നു ഇവരുടെ വിഹാരം. ഇപ്പോള് സൗരാഷ്ട്രയിലെ ഒമ്പതു ജില്ലകളില് ഇവയുടെ സാന്നിധ്യമുണ്ട്. ജുനഗഢ്, ഗിര് സോംനാഥ്, അമ്രേലി ജില്ലകളില് വ്യാപിച്ചുകിടക്കുന്നു. ഗിര് വനങ്ങള്‍ക്കു പുറത്തും പലപ്പോഴും പട്ടണങ്ങളില് വരെയും സിംഹക്കൂട്ടങ്ങള് എത്തിയത് വാര്‍ത്തയായിരുന്നു.\n2018-ല് വൈറസ്ബാധ മൂലം 36 സിംഹങ്ങള് ചത്തു. എങ്കിലും അമേരിക്കയില്‍നിന്ന് വരുത്തിയ വാക്‌സിന് വഴി ഇത് നിയന്ത്രിക്കാനായി. 2010-ലെ സെന്‍സസില് നിന്ന് 27 ശതമാനം വര്‍ധനയാണ് 2015-ല് രേഖപ്പെടുത്തിയിരുന്നത്.\nContent Highlights: : PM Modi Shares Some "Very Good News" About Gir Lions\nപ്ലാസ്റ്റിക് കുപ്പികൾ കൊണ്ടൊരു തോണിയുണ്ടാക്കി...\nനവനീത് മെമ്മോറിയല് സംസ്ഥാനതല ഫോട്ടോഗ്രഫി മത്സരം


PPI യുദ്ധത്തിനില്ലെന്ന് ബാങ്കുകള്:ക്ലെയിം ചെയ്യാന് ഇതു തന്നെ നല്ല സമയം !\nSunday, July 03, 2022 17:56:41 PM\nPosted By: Nri Malayalee May 10, 2011\nപേമെന്റ് പ്രൊട്ടക്ഷന് ഇന്‍ഷുറന്‍സുമായി ബന്ധപ്പെട്ട് ഉപഭോക്താക്കളില് നിന്നും അനധികൃതമായി പിരിച്ചെടുത്ത പണം തിരികെ നല്‍കാന് ബാങ്കുകള് തയ്യാറായതോടെ കൊടുത്ത പ്രീമിയം തിരികെ ക്ലെയിം ചെയ്യാന് ഉപഫോക്താക്കള്‍ക്ക് അവസരമൊരുങ്ങി .\nപഴയ പരാതികള് പരിശോധിച്ച് വഞ്ചിക്കപ്പെട്ടവര്‍ക്ക് ആവശ്യമായ ധനസഹായം നല്‍കണമെന്ന് ഹൈക്കോടതി വിധിയ്‌ക്കെതിരെ നിയമയുദ്ധത്തിനില്ലെന്ന് ബ്രിട്ടീഷ് ബാങ്കേഴ്‌സ് അസോസിയേഷന് തീരുമാനിച്ചതോടെയാണ് ഉപഭോക്താക്കളുടെ സമയം തെളിഞ്ഞത്. വര്‍ഷങ്ങളായി ഉപഭോക്താക്കളില് നിന്നും നിയമവിരുദ്ധമായി പിരിച്ചെടുത്ത 9ബില്യണ് പൗണ്ട് ഉപഭോക്താക്കള്‍ക്കു തിരികെ ലഭിക്കും.\nകോടതിയുടെ ഈ തീരുമാനം ബാങ്കുകള്‍ക്ക് വലിയ ഞെട്ടലും ഉപഭോക്താക്കള്‍ക്ക് അത്ഭുതവുമാണെന്നാണ് കസ്റ്റമര് ഗ്രൂപ്പുകള് വിശേഷിപ്പിക്കുന്നത്. ഉപഭോക്താക്കള്‍ക്ക് നഷ്ടപരിഹാരം നല്‍കണമെന്ന കോടതി തീരുമാനത്തിനെതിരെ അപ്പീല് നല്‍കാനായിരുന്നു ബാങ്ക് തീരുമാനിച്ചിരുന്നത്. എന്നാല് ബാര്‍ക്ലെയും, ലോയിഡ്‌സും കഴിഞ്ഞാഴ്ച അപ്പീല് നടപടികളില് നിന്നും പിന്‍വാങ്ങി. ശേഷിക്കുന്ന ബാങ്കുകളും അപ്പീല് നല്‍കില്ലെന്ന് കഴിഞ്ഞദിവസം ബി.ബി.എ പ്രഖ്യാപിച്ചു.\nപി.പി.ഐ നല്‍കുന്നതില് വീഴ്ചപറ്റിയെന്ന് ബാങ്കുകള്‍ക്ക് ബോധ്യമായാല് ഉപഭോക്താവ് പരാതിപ്പെട്ടില്ലെങ്കിലും ബാങ്കുകള് അവരുമായി ബന്ധപ്പെട്ട് നഷ്ടപരിഹാരം നല്‍കണം. ഉപഭോക്താക്കളെ സംബന്ധിച്ച് ഇത് ഏറെ പ്രയോജനകരമായ കാര്യമാണെന്ന് മണി സേവിംങ് എക്‌സ്‌പേര്‍ട്ട്.കോമിന്റെ സ്ഥാപകന് മാര്‍ട്ടിന് ലൂയിസ് പറഞ്ഞു. ഉപഭോക്താക്കളില് നിന്നും നിയമവിരുദ്ധമായി നേടിയെടുത്ത 9ബില്യണ് പൗണ്ട് തിരിച്ചുനല്‍കാനുള്ള തീരുമാനം ജനങ്ങള്‍ക്ക് ഏറെ സഹായകരമാണെന്നും അദ്ദേഹം അഭിപ്രായപ്പെട്ടു.\nPPI റീക്ലെയിം ചെയ്യുവാന് സഹായിക്കാന് മലയാളി സ്ഥാപനമായ ‘ക്ലെയിം ഫോര് പി.പി.ഐ’ എന്ന കമ്പനിയുമായി ബന്ധപ്പെടാവുന്നതാണ്.\nഫ്രീ ഫോണ് നമ്പര്: 0800 195 0486\nമലയാളത്തില് സംസാരിക്കുന്നതിന്: 02070960650\nകമ്പനിയുടെ വെബ്സൈറ്റ് www.claim4ppi.com


ബൈക്കില് ഒരു കശ്മീര് ട്രിപ്പ് അടിക്കുന്നോ? അറിയേണ്ട 10 കാര്യങ്ങള്-\nബൈക്കില് ഒരു കശ്മീര് ട്രിപ്പ് അടിക്കുന്നോ? അറിയേണ്ട 10 കാര്യങ്ങള്\nDecember 10, 2017, 04:24:00 pm\nമലപ്പുറത്തു നിന്ന് ഹോണ്ട ഡിയോ സ്‌കൂട്ടറില് കശ്മീരിലെ ലഡാക്ക് വരെ പോയി തിരിച്ചു വന്ന 18-കാരന് നബീല് ലാലു സോഷ്യല് മീഡിയയിലെ താരമാണിപ്പോള്. ഈ ചെറുപ്രായത്തില് തന്നെ നബീലിന് യാത്രയോട് തോന്നിയ പ്രണയവും ലക്ഷ്യബോധത്തോടെയുള്ള സാഹസികതയും വര്‍ഷങ്ങളുടെ യാത്രാ പാരമ്പര്യമുള്ളവരെ പോലും അമ്പരപ്പിച്ചിരിക്കുകയാണ്. അതുകൊണ്ടു തന്നെ, ഹോണ്ട കമ്പനി അടക്കം നിരവധി പേര് നബീലിന്റെ ഉദ്യമത്തിന് അനുമോദനവുമായി രംഗത്തു വന്നിട്ടുണ്ട്.\nലഡാക്ക് ട്രിപ്പിന്റെ വിശേഷങ്ങളും സാങ്കേതിക, സാമ്പത്തിക കാര്യങ്ങളുമറിയാന് നിരവധി പേര് തന്നെ സമീപിക്കുന്നതായി ലാലു പറയുന്നു. അത്തരക്കാര്‍ക്കു വേണ്ടി തന്റെ യാത്രയുടെ വിശദാംശങ്ങളും പ്രധാന അനുഭവങ്ങളും ചുരുക്കി വിവരിച്ചിരിക്കുകയാണ് ലാലു തന്റെ പുതിയ പോസ്റ്റില്. (യാത്രാപ്രിയര്‍ക്ക്, അതും ഒരല്‍പം സാഹസികത ഇഷ്ടമുള്ളവര്‍ക്ക് ഉപകാര പ്രദമായ കാര്യങ്ങള് ഉള്‍ക്കൊള്ളുന്ന പോസ്റ്റും, നബീലുമായി സംസാരിച്ച് ചേര്‍ത്ത ചില കാര്യങ്ങളുമായിട്ടാണ് ഈ ലേഖനം തയ്യാറാക്കിയിരിക്കുന്നത്.)\n18 കാരന് ലഡാക്ക് പോയപ്പോള് കിട്ടിയ വിവരങ്ങള്\nപല കൂട്ടുകാരും അന്വേഷിക്കുന്ന കാര്യമാണ് ലഡാക്ക് ട്രിപ്പിന് എത്ര ബഡ്ജറ്റ് ആയി എന്ന്. എന്നെ സംബന്ധിച്ചിടത്തോളം വളരെ കുറഞ്ഞ ബഡ്ജറ്റിലാണ് ലഡാക്കില് പോയി വന്നത്. അതിന് കാരണം എന്റെ നല്ല കൂട്ടുകാര് തന്നെ.\nഇത്രയധികം ദൂരം ബൈക്കില് യാത്ര ചെയ്യുമ്പോള് പ്രധാന ചെലവ് ഇന്ധനം (പെട്രോള്) ആയിരിക്കും. വണ്ടിയുടെ സ്വാഭാവിക മൈലേജ് കണക്കുകൂട്ടി ഒരു ബഡ്ജറ്റ് നേരത്തെ തയ്യാറാക്കാന് കഴിയുകയില്ല താനും. ഉദാഹരണത്തിന്, എന്റെ വണ്ടിക്ക് (ഹോണ്ട ഡിയോ) സാധാരണ ഗതിയിലുള്ള ഇന്ധനക്ഷമത 49 കിലോമീറ്ററിനും 53-നുമിടയിലാണ്. പക്ഷേ, ഈ മൈലേജ് മണാലിയില് നിന്ന് കയറിയാല് കിട്ടുകയില്ല; അത് 25നു താഴെ ആയി കുറഞ്ഞു; കാരണം ഓക്‌സിജന്റെ കുറവ് തന്നെ. ആകെ മൊത്തം, പെട്രോളിന് മാത്രം ഏകദേശം 15,000 രൂപയില് താഴെയാണ് എനിക്ക് ചെലവ് വന്നത്.\n.യാത്രയില് ഒഴിവാക്കാന് പറ്റാത്ത ഘടകമാണല്ലോ ഭക്ഷണം. കേരളം കഴിഞ്ഞാല് ഭക്ഷണത്തിന്റെ കാര്യം ഒക്കെ ഒരു കണക്കാണ്. പലയിടത്തം റൈഡേഴ്‌സിന് മാത്രമായി പ്രത്യേക വില തന്നെയാവും. അതുകൊണ്ട് ആദ്യം തന്നെ വില അന്വേഷിച്ചതിനു ശേഷം ഭക്ഷണം തെരഞ്ഞെടുക്കുന്നതാവും നല്ലത്. ഒരു റൊട്ടിക്ക് ഏഴ് രൂപ മുതല് 25 രൂപ വരെ നല്‍കേണ്ടി വന്നിട്ടുണ്ട്. ഭക്ഷണത്തിനു മാത്രം 7000 രൂപയോളം എനിക്ക് ചെലവായി.\nതാമസത്തിന് റൂമെടുക്കുന്നതാവും നല്ലത്. ടെന്റ് അത്ര സുരക്ഷിതമാണെന്ന് തോന്നുന്നില്ല. മുന്‍കൂട്ടി ഓണ്‍ലൈന് വഴി റൂം ബുക്ക് ചെയ്യുന്നത് വളരെ നല്ലതാണ്. ഞാന് കുറഞ്ഞ വിലയുടെ റൂമുകളാണ് തെരഞ്ഞെടുത്തത്. ഏറ്റവും വില കൂടിയ റൂമിന് എനിക്ക് ചെലവായത് 700 രൂപ മാത്രം. മണാലിയില് നിന്ന് ലേയിലേക്കുള്ള ഹൈവേയില് പ്രദേശവാസികളുടെ ടെന്റും വളരെ കുറഞ്ഞ വിലക്ക് ലഭിക്കും. ഒരാള്‍ക്ക് 100 മുതല് 150 വരെ ഒക്കെയാണ് ടെന്റിന് ഈടാക്കുന്നത്. ഏതായാലും താമസ സൗകര്യം തെരഞ്ഞെടുക്കുമ്പോള് വില പേശി മാത്രം എടുക്കുക.\nവണ്ടിയില് അത്യാവശ്യമുള്ള ഒരു എക്‌സ്ട്രാ ഫിറ്റിങ് ഉപകരണം ആണ് അഡീഷണല് ലൈറ്റ്. എന്റെ അനുഭവത്തില്, യെല്ലോ ലാംപിനേക്കാളും കൂടുതല് സഹായകമായത് ഫോഗ് ലാംപ് ആണ്. (തീര്‍ത്തും വ്യക്തിപരമായ അനുമാനം.)\n5. സിം കാര്‍ഡ്\nജമ്മു കശ്മീരില് പോസ്റ്റ് പെയ്ഡ് സിം മാത്രമേ വര്‍ക്ക് ചെയ്യുക ഉള്ളൂ. ബി.എസ്.എന്.എല്, എയര്‍ടെല് എന്നിവയുടെ പോസ്റ്റ്‌പെയ്ഡ് ഉണ്ട്. ഇവയില് ഇന്റര്‍നെറ്റിന്റെ ആവശ്യത്തിന് പ്രത്യേകം റീചാര്‍ജ് ചെയ്യേണ്ടി വരും. നമ്മുടെ നാട്ടിലെ ബി.എസ്.എന്.എല് ഓഫീസില് നിന്ന് 600 രൂപ അടച്ച് പോസ്റ്റ്‌പെയ്ഡ് സിം വാങ്ങാം. പിന്നെ, യാത്രയിലുടനീളം അംബാനി നമ്മുടെ കൂട്ടിനുണ്ട്. കശ്മീരൊഴികെ എല്ലാ സ്റ്റേറ്റിലും ജിയോ ഉണ്ട്.\nയാത്രയില് ലഗ്ഗേജ് പരമാവധി കുറക്കുക. കാരണം വണ്ടിക്കും നിങ്ങള്‍ക്കും അത് കൂടുതല് ഉപകാരം ചെയ്യും. സമുദ്രനിരപ്പില് നിന്ന് ഉയരത്തിലേക്ക് (ഹൈ ആള്‍ട്ടിറ്റിയൂഡ്) പോകുംതോറും വണ്ടിയുടെ വലിവ് ലഗ്ഗേജിനെ കൂടി ആശ്രയിച്ചിരിക്കും. ഞാന് ആകെ കൊണ്ടുപോയത് രണ്ട് പാന്റ്‌സും മൂന്നു ഷര്‍ട്ടും മാത്രം.\n7. എ.എം.എസ് (അക്യൂട്ട് മൗണ്ടന് സിക്ക്‌നസ്)\nഎ.എം.എസ് എന്ന് പേരിട്ടു വിളിക്കുന്ന ഇവന് വളരെ അപകടകാരിയാണ്. ആള്‍ട്ടിറ്റിയൂഡില് ഉള്ളമാറ്റം കാരണം ശരീരത്തിന് ആവശ്യമായ ഓക്‌സിജന് ലഭിക്കാതെ വരുമ്പോള് ഉള്ള അസുഖങ്ങളാണ് എ.എം.എസ്. തലവേദന, ഛര്‍ദ്ദി തുടങ്ങിയവ മുതല് മരണകാരണമാകുന്ന അസുഖങ്ങള് വരെ ഉണ്ടാകാം. അതിനുള്ള മുന്‍കരുതല് ഡോക്ടറെ കണ്ട് യാത്ര പുറപ്പെടുന്നതിനു മുമ്പു തന്നെ എടുക്കുന്നത് നല്ലതാണ്. Dimoxin എന്ന ഗുളിക രാവിലെയും രാത്രിയും കഴിച്ചാല് മതി.\n8. സ്ലാപ്പിങ് ബാഗ്\nഒരു ലഡാക്ക് യത്രികന്റെ അടുക്കല് വേണ്ട അവശ്യ സാധനമാണ് സ്ലീപ്പിങ് ബാഗ്. ദൗര്‍ഭാഗ്യവശാല് എന്റെ കൈയില് ഇത് ഇല്ലായിരുന്നു. ഇതുണ്ടെങ്കില് തണുപ്പില് നിന്ന് ഒരു പരിധി വരെ രക്ഷപ്പെടാം. 1300 രൂപക്ക് നല്ല സ്ലീപ്പിങ് ബാഗ് ലഭിക്കും.\nലക്ഷ്യത്തിലേക്ക് എത്താന് ഒരു പ്രധാന സഹായി ആണ് സ്ഥല വിവരങ്ങളടങ്ങുന്ന മാപ്പ്. ഞാന് ഉപയോഗിച്ചിരുന്നത് ഗൂഗിള് മാപ്പ് ആയിരുന്നു. ഗൂഗിള് മാപ്പില് ഓഫ് ലൈന് ഓപ്ഷന് ഉണ്ട്. അതുവഴി മാപ്പ് സേവ് ചെയ്ത് പിന്നീട് ഉപയോഗിക്കാന് കഴിയും.\n10. ഗം ബൂട്ട്\nമണാലി മുതല് മുകളിലേക്ക് പോകുമ്പോള് അത്യാവശ്യമുള്ള ഒരു വസ്തുവാണ് ഗം ബൂട്ട്. ചെളിയും വെള്ളവും നിറഞ്ഞ റോഡുകളിലൂടെ കടന്നുപോകുമ്പോള് കാലുകള് സംരക്ഷിക്കാനും തണുപ്പില് നിന്ന് രക്ഷ നേടാനും അത്യാവശ്യമാണ്. മണാലിയില് നിന്ന് ഞാന് വാങ്ങിയ ഗം ബൂട്ടിന് 300 രൂപയാണ് വില.\nപട്ടാളക്കാര് മരിക്കാനുള്ളതു തന്നെ; വിവാദത്തിന് തിരികൊളുത്തി ബി.ജെ.പി എം.പി\nകശ്മീരിലെ സി.ആര്.പി.എഫ് ക്യാമ്പില് ഭീകരാക്രമണം; നാലു ജവാന്മാര്‍ക്ക് വീരമൃത്യു\nഒരു മുറിക്ക് ഒരു ലക്ഷം! പുതുവത്സരത്തില് കുതിച്ചു കയറി ഗോവയിലെ ഹോട്ടല് വാടക\nകശ്മീരിന് സ്വയംഭരണം; അനുകൂലിച്ച് ചിദംബരം- ദേശതാത്പര്യത്തിനു വിരുദ്ധമെന്ന് ജെയ്റ്റ്‌ലി\nമധുവിധു ആഘോഷിക്കാന് ഇന്ത്യയ്ക്കാരുടെ പ്രിയപ്പെട്ട ഇടം ബാലി\nപാക് നുഴഞ്ഞുകയറ്റം വര്‍ധിച്ചുവെന്ന് ജെയ്റ്റ്‌ലി\nചൈനയുമായി ചേര്‍ന്ന് പാക്കിസ്ഥാന്6ഡാമുകള് നിര്‍മ്മിക്കുന്നു


കാന്‍സറിനെ കുറിച്ച് അറിയേണ്ടതെല്ലാം – Meddling Media\nഡോ. ജിതിന്.ടി. ജോസഫ് ഇരുപതാം നൂറ്റാണ്ടിന്റെ അവസാനകാലം മുതല് ആളുകളെ ഏറ്റവും ഭയപ്പെടുത്തുന്ന വാക്കായി കാന്‍സര് മാറിയിട്ടുണ്ട് . വൈദ്യശാസ്ത്രത്തിന്റെ പിതാവായ ഹിപ്പോക്രാറ്റസ് തന്നെയാണ് വളരുന്ന മുഴകള്‍ക്കു കാര്‍സിനോസ്-ഞണ്ട് എന്ന് അര്‍ഥം വരുന്ന പേരു നല്കിയത് . വളരുന്ന മുഴകളിലെ വിരലുകള് പോലെയുള്ള വളര്ച്ചകള്‍ക്ക് ഞണ്ടുകളുടെ കൈകളോടുള്ള സാമ്യംകൊണ്ടാണ് ഈ പേര് ലഭിച്ചത് .സെല്‍സസ് എന്ന ഇറ്റാലിയന് ഡോക്ടറാണ് അവരുടെ ഭാഷയിലെ ഞണ്ടിന് തുല്യമായ കാന്‍സര് എന്ന വാക്ക് ആദ്യമായി ഉപയോഗിച്ചത് . ശരിക്കും എന്താണ് ഈ […]\nഡോ. ജിതിന്.ടി. ജോസഫ്\nഇരുപതാം നൂറ്റാണ്ടിന്റെ അവസാനകാലം മുതല് ആളുകളെ ഏറ്റവും ഭയപ്പെടുത്തുന്ന വാക്കായി കാന്‍സര് മാറിയിട്ടുണ്ട് . വൈദ്യശാസ്ത്രത്തിന്റെ പിതാവായ ഹിപ്പോക്രാറ്റസ് തന്നെയാണ് വളരുന്ന മുഴകള്‍ക്കു കാര്‍സിനോസ്-ഞണ്ട് എന്ന് അര്‍ഥം വരുന്ന പേരു നല്കിയത് . വളരുന്ന മുഴകളിലെ വിരലുകള് പോലെയുള്ള വളര്ച്ചകള്‍ക്ക് ഞണ്ടുകളുടെ കൈകളോടുള്ള സാമ്യംകൊണ്ടാണ് ഈ പേര് ലഭിച്ചത് .സെല്‍സസ് എന്ന ഇറ്റാലിയന് ഡോക്ടറാണ് അവരുടെ ഭാഷയിലെ ഞണ്ടിന് തുല്യമായ കാന്‍സര് എന്ന വാക്ക് ആദ്യമായി ഉപയോഗിച്ചത് .\nശരിക്കും എന്താണ് ഈ കാന്‍സര് ?\nകോശങ്ങളുടെ അനിയന്ത്രിതമായ വളര്‍ച്ചയാണ് നിയോപ്ലാസം . ഈ വളര്‍ച്ചക്ക് കാരണമായ ഘടകം ഇല്ലാതായാലും ഈ വളര്‍ച്ച തുടരും എന്നതാണ് ഇതിനെ രോഗാവസ്ഥയാക്കുന്ന ഒരു പ്രധാന പ്രത്യേകത.\nഈ വളര്‍ച്ച രണ്ടുതരം ഉണ്ട്.\nഇതില് വളര്‍ച്ച അനിയന്ത്രിതമാണെങ്കിലും , ശരീരത്തിന്റെ മറ്റുഭാഗങ്ങളിലേക്കു പടരാനുള്ള കഴിവില്ല , മാരകവുമല്ല . ഇവയുടെ വലിപ്പം കൊണ്ടുള്ള ബുദ്ധിമുട്ടുകളാണ് പ്രധാനം . ഉദാഹരണം – തൊലിപ്പുറത്തു ഉണ്ടാകുന്ന കൊഴുപ്പിന്റെ മുഴ -lipoma, സ്തനങ്ങളില് ഉണ്ടാവുന്ന fibroadenoma, അസ്ഥിയില് ഉണ്ടാകുന്ന ഓസ്റ്റിയോമ , ഗര്‍ഭാശയത്തില് ഉണ്ടാകുന്ന ഫൈബ്രോയിഡ് എന്നിവ . ഇവയില് ചിലതിനു വര്‍ഷങ്ങള് കഴിയുമ്പോള് malignant ആയി മാറാന് കഴിയും . അതുകൊണ്ടു ഇവക്കും പലപ്പോഴും നമ്മള് നേരത്തെ തന്നെ ചികിത്സ നല്‍കാറുണ്ട് .\nവളരെ വേഗത്തില് വളരാനുള്ള കഴിവും , മറ്റു ശരീര ഭാഗങ്ങളിലേക്ക് പടരാനുള്ള ശേഷിയും , ഇവയെ ഗുരുതരമായ അസുഖമാക്കുന്നു . ഇത്തരത്തില് ഉള്ള നിയോപ്ലാസത്തിനു പൊതുവില് വിളിക്കുന്ന പേരാണ് കാന്‍സര് .\nകാന്‍സര് എവിടെയൊക്കെ ഉണ്ടാകാം ?\nജീവനുള്ള ഏതു കോശങ്ങളില് നിന്നും കാന്‍സര് ഉണ്ടാകാം . ഏതു കോശങ്ങളില് നിന്നാണോ ഇവ ഉത്ഭവിക്കുന്നത് അതനുസരിച്ചു കാന്‍സറുകളുടെ പേരിലും വ്യത്യാസമുണ്ട് .ഉദാഹരണത്തിന്\nകാര്‍സിനോമ :ശരീരത്തിന്റെ അകവും പുറവുമൊക്കെ പൊതിഞ്ഞിരിക്കുന്ന കോശങ്ങളില് നിന്ന് ഉണ്ടാകുന്ന കാന്‍സറുകള്\nസാര്‍ക്കോമ : മസില് , അസ്ഥി തുടങ്ങിയവയില് നിന്ന് വളരുന്നവ .\nലുക്കീമിയ : രക്ത കോശങ്ങളില് നിന്ന് ഉണ്ടാവുന്ന കാന്‍സറുകള്\nലിംഫോമ : രോഗപ്രതിരോധ വ്യവസ്ഥയില് ഉള്ള കഴലകളില് നിന്ന് ഉണ്ടാകുന്നവ\nഇങ്ങനെയാണ് പലതരത്തിലുള്ള പേരുകള് ഉണ്ടാവുന്നത് .\nകാന്‍സര് എങ്ങനെയാണു ഉണ്ടാവുന്നത് ?\nഇത് മനസ്സിലാക്കണമെങ്കില് എങ്ങനെയാണു നമ്മുടെ ശരീരത്തില് സാധാരണ കോശങ്ങള് വളരുന്നത് എന്ന് അറിഞ്ഞിരിക്കണം . രക്ത കോശങ്ങള് ഉദാഹരണമായി എടുക്കാം . ഓരോ കോശത്തിനും ഒരു നിശ്ചിത ആയുസുണ്ട് . രക്തകോശങ്ങള് ഉണ്ടാവുന്നത് മജ്ജയിലെ മൂലകോശങ്ങളില് നിന്നാണ് . അവിടെ നിന്നും രക്തത്തില് എത്തി അവയുടെ കര്‍ത്തവ്യങ്ങള് നിര്‍വഹിക്കുന്നു , തങ്ങളുടെ ആയുസു പൂര്‍ത്തിയാക്കി കഴിയുമ്പോള് ഇവ പ്ലീഹയിലും മറ്റുമായി നശിപ്പിക്കപ്പെടുന്നു .\nനശിക്കുന്നതിന്റെ തോതും പുതുതയായി ഉണ്ടാകുന്നതിന്റെ വേഗതയും ഒക്കെ പ്രത്യേക സാഹിചര്യങ്ങളില് ഒഴിച്ച് ഒരുപോലെ ആയിരിക്കും . ഉണ്ടാകുന്നതിന്റെയും , വളരുന്നതിന്റെയും , നശിക്കുന്നതിന്റെയും ഒക്കെ വേഗതയും നിരക്കും നിശ്ചയിക്കുന്നത് DNA യും അതിലെ ജീനുകളുമാണ് . ഈ ഓരോ ജോലികള്‍ക്കും പ്രത്യേക ജീനുകള് ഉണ്ട് . സാധരണ സാഹചര്യങ്ങളില് ഒരു ക്രൂയിസ് കണ്‍ട്രോള് ഉള്ള കാറുപോലെ ഈ പ്രക്രിയ ഒരേ വേഗതയിലും താളത്തിലും ഇങ്ങനെ നടന്നുകൊണ്ടേ ഇരിക്കും .\nഇങ്ങനെ പോകുന്ന കാറിന്റെ ആക്‌സിലറേറ്റര് ഒന്ന് അമര്‍ത്തി ചവിട്ടിയാല് എന്ത് സംഭവിക്കും ? കാര് ഒറ്റനിമിഷം കൊണ്ട് പറക്കാന് തുടങ്ങും . കാന്‍സര് ഉണ്ടാവുന്നതും ഇങ്ങനെയാണ് . ഈ സാധരണ താളവും വേഗതയും നഷ്ടപ്പെടും . ഇത് നിയന്ത്രിക്കുന്ന ജീനുകളിലാണ് പ്രശ്‌നം തുടങ്ങുന്നത് . അവ പ്രശ്‌നത്തിലാകുന്നതോടെ വളര്‍ച്ചയുടെ താളം തെറ്റും , പുതിയ കോശങ്ങള് ഉണ്ടാകുന്നതിന്റെയും വളരുന്നതിന്റെയും , വേഗത കൂടും , നശിക്കുന്നതിന്റെ വേഗത കുറയും , അങ്ങനെ കോശങ്ങളുടെ എണ്ണം വളരെ വേഗം കൂടും . ഇപ്രകാരം കോശങ്ങളുടെ വളര്‍ച്ചയും നാശവും ഒക്കെ നിയന്ത്രിക്കുന്ന ബ്രേക്ക് ആയ DNA യില് ഉണ്ടാകുന്ന വ്യതിയാനങ്ങളാണ് ക്യാന്‍സറിന് കാരണമാകുന്നത് .\nഎന്തുകൊണ്ടാണ് ചിലര്‍ക്ക് മാത്രം കാന്‍സര് ഉണ്ടാവുന്നത് ?\nമുകളില് പറഞ്ഞപോലെയുള്ള ക്രൂയിസ് കണ്‍ട്രോള് എല്ലാ കോശങ്ങളിലും ഉണ്ട് . ചിലരില് ഈ കണ്‍ട്രോള് തകരാറിലാകും . അതോടെ കോശങ്ങളുടെ വളര്‍ച്ച തോന്നിയപോലെയാവും .\nഅതിനു ജീനുകളിലെ ഘടനയില് മാറ്റമുണ്ടാവണം , ഇത്തരത്തില് ഉണ്ടാകുന്ന മാറ്റത്തിനാണ് മ്യൂട്ടേഷന് എന്ന് പറയുന്നത് .എങ്ങനെയാണു ഈ മ്യൂട്ടേഷന് ഉണ്ടാവുന്നത് ? അതിനു പല കാരണങ്ങളുണ്ട് , അവയേതൊക്കെയാണ് എന്നൊന്ന് നോക്കാം .\n1. ജനിതകപരമായ പ്രത്യേകതകള് / പാരമ്പര്യം :\nചിലരില് ജനിതകപരമായോ /പാരമ്പര്യം കൊണ്ടോ ജനിതക ഘടനയില് മാറ്റങ്ങള് ഉണ്ടാവാം . അടുത്ത ബന്ധുക്കളിലോ ഒരു കുടുംബത്തില് തന്നെയോ പലര്‍ക്കും കാന്‍സറുകള് ഉണ്ടാവാന് കാരണം ഇതാണ് . ഈ ജനിതക മാറ്റങ്ങള് കുടുംബത്തില് കൈമാറ്റം ചെയ്യപ്പെടും .പഠനങ്ങള് അനുസരിച്ച് ചെറിയ ശതമാനം ആളുകള്‍ക്കേ ഇത്തരത്തില് കാന്‍സര് ഉണ്ടാകു.\n2. നമ്മള് എങ്ങനെ ജീവിക്കുന്നു :\nനമ്മുടെ ജീവിതചര്യകള് എങ്ങനെയെന്നതിനെ ആശ്രയിച്ചാണ് നല്ലൊരു ശതമാനം ആളുകളിലും കാന്‍സര് വരാനുള്ള സാധ്യത .\nഭക്ഷണക്രമവും , പുകവലിയുമാണ് ഏറ്റവും പ്രധാനപ്പെട്ട രണ്ടു കാര്യങ്ങള് .മദ്യപാനം , അമിത വണ്ണം , വ്യായാമം ഇല്ലായ്മ, രോഗ പ്രതിരോധം കുറഞ്ഞിരിക്കുന്ന അവസ്ഥ ഇവയൊക്കെ കാന്‍സര് വരാനുള്ള സാധ്യത കൂട്ടുന്നു .\n3. പരിസ്ഥിതി സാഹചര്യങ്ങള് :\nപാസ്സീവ് സ്മോക്കിങ് , ചില വൈറസ് അണുബാധകള് , വ്യവസായങ്ങളില് ഉപയോഗിക്കുന്ന ചില രാസവസ്തുക്കള് , റേഡിയേഷന് എന്നിവയും കാന്‍സര് സാധ്യത കൂട്ടുന്നവയാണ് .\nജനിതകഘടനയില് മാറ്റമുണ്ടാക്കിയാണ് ഇത്തരം സാഹചര്യങ്ങള് കാന്‍സര് ഉണ്ടാക്കുന്നത് .ഈ ഘടകങ്ങള് ഒക്കെ കോശങ്ങളിലെ സംരക്ഷക ജീനുകളായ പ്രോട്ടോ ഓങ്കോജീനുകളില് മാറ്റം വരുത്തി അവയെ കാന്‍സര് ജീനുകളായ ഓങ്കോജീനുകള് ആക്കി മാറ്റും .\nചില കാന്‍സറുകള് ഒരേ കുടുംബത്തില് പലര്‍ക്കും വരുന്നത് ശ്രദ്ധിച്ചിട്ടുണ്ടാവുമല്ലോ . ഹോളിവുഡ് നടി ആഞ്ജലീന ജോളി അവരുടെ രണ്ട് സ്തനങ്ങളും ശസ്ത്രക്രിയ ചെയ്തു മാറ്റിയത് വാര്‍ത്തയായത് കുറച്ചു വര്‍ഷങ്ങള്‍ക്കു മുമ്പാണല്ലോ .എന്തുകൊണ്ട് അവര് അങ്ങനെ ചെയ്തു ? അവരുടെ കുടുംബത്തില് പലര്‍ക്കും സ്തനാര്‍ബുദം ഉണ്ടായിരുന്നു . പരിശോധനയില് ഇവര്‍ക്കും ആ ജീനുകള് ഉണ്ടെന്നു കണ്ടെത്തി . അതുകൊണ്ടാണ് അവര് ഇങ്ങനെ ചെയ്തത് .ചില കാന്‍സര് ജീനുകള് ഒരു തലമുറയില് നിന്ന് അടുത്ത തലമുറയിലേക്കു കൈമാറ്റം ചെയ്യപ്പെടുന്നതുകൊണ്ടാണ് ഇങ്ങനെ സംഭവിക്കുന്നത് . ബ്രസ്റ്റ് കാന്‍സര് , കുടലുകളിലെ അര്‍ബുദം , വൃക്കയുടെ ചില കാന്‍സറുകള് , രക്താര്‍ബുദം തുടങ്ങിയവ ഇങ്ങനെ കുടുംബത്തില് പലര്‍ക്കും വരുന്നവയാണ് . അടുത്ത ബന്ധം , ബന്ധത്തിലുള്ള കുറെ ആളുകള്‍ക്കു കാന്‍സര് ഉണ്ടായിരിക്കുക എന്നിവയൊക്കെ ഈ റിസ്‌ക് കൂട്ടും . നിലവിലെ കണക്ക് അനുസരിച്ചു ചെറിയ ശതമാനം കാന്‍സറുകള് പാരമ്പര്യം കൊണ്ട് ഉണ്ടാവാം .ഇത്തരത്തില് അര്‍ബുദത്തിന് കാരണമാകുന്ന ജീനുകള് മുന്‍കൂട്ടി കണ്ടെത്താന് ഇപ്പോള് കഴിയും ( BRCA ജീന് – സ്തനാര്ബുദത്തിനു കാരണം , APC ജീന് – കുടലിലെ കാന്‍സര് ). കാലേകൂട്ടി മുന്‍കരുതലുകള് സ്വീകരിക്കാനും , അസുഖം ഉണ്ടായാല് ആദ്യമേ തന്നെ കണ്ടെത്തി ചികില്‍സിക്കാനും ഈ പരിശോധനവഴി സാധിക്കും .\nകാന്‍സറും ലിംഗവും പ്രായവും\nചില കാന്‍സറുകള് സ്ത്രീകളില് മാത്രമോ ( ഗര്‍ഭാശയ കാന്‍സര് , vaginal and cervical cancer) , പുരുഷന്‍മാരില് മാത്രമോ ( വൃഷണങ്ങളിലെ കാന്‍സര് ,prostate കാന്‍സര് ) കാണുന്നവയാണ്. ചിലത് ആണുങ്ങളിലോ പെണ്ണുങ്ങളിലോ കൂടുതലായി കാണാറുണ്ട് . പ്രായം കൂടുന്നത് അനുസരിച്ചു കാന്‍സര് സാധ്യതയും കൂടും . കണ്ടുപിടിക്കപെടുന്ന കാന്‍സറുകളില് 75% ത്തില് അധികം 55 വയസു കഴിഞ്ഞവരിലാണ് .\nകാന്‍സറുകള് പടരുന്നത് എങ്ങനെ ?\nകാന്‍സര് കരളിലേക്കും തലച്ചോറിലും അസ്ഥിയിലും ഒക്കെ വ്യാപിച്ചു എന്ന് പറഞ്ഞുകേട്ടിട്ടില്ല . എങ്ങനെയാണു കാന്‍സര് ഇങ്ങനെ പടരുന്നത് ? സാധാരണയായി കോശങ്ങള് ഓരോന്നും പരസ്പരം ചേര്‍ന്ന് ഒട്ടിയാണിരിക്കുക . അവയവങ്ങളുടെ രൂപം നിലനിര്‍ത്താനും , കോശങ്ങള് തമ്മില് വിവരങ്ങള് കൈമാറാനും ഒക്കെ സഹായിക്കുന്നത് ഈ ഒട്ടലാണ് . ഇതിനു സഹായിക്കുന്ന ചില ഇടനിലക്കാരുണ്ട് , cell adhesion molecule അഥവാ CAM എന്നാണ് ഇവരറിയപ്പെടുക . കാന്‍സര് ബാധിച്ച കോശങ്ങളില് ഈ ഇടനിലക്കാരുടെ പ്രവര്‍ത്തനം കുറവാണ് . അതുകൊണ്ടു തന്നെ കോശങ്ങള് ഒട്ടിച്ചേര്‍ന്നു ഇരിക്കില്ല , പകരം ലൂസായി ഇരിക്കും . മറ്റുഭാഗങ്ങളിലേക്കു പടരാന് സഹായിക്കുന്നത് കാന്‍സര് കോശങ്ങളുടെ ഈ സവിശേഷ സ്വഭാവമാണ് . ഇത്തരത്തില് അസുഖം പകരുന്നതിനെ മെറ്റസ്റ്റേസിസ് എന്നാണ് പറയുക .പ്രധാനമായും3രീതിയിലാണ് ഇങ്ങനെ കാന്‍സര് പടരുക\nരക്തത്തിലൂടെ : ഈ ലൂസായ കാന്‍സര് കോശങ്ങള് സിരകളിലൂടെ അടുത്തും ,അകലയുമുള്ള സ്ഥലങ്ങളില് എത്താം .രക്തത്തിലൂടെ ഈ കോശങ്ങള് ഒഴുകി , രക്തക്കുഴലുകള് പോകുന്ന മറ്റു അവയവങ്ങളില് എത്തും . ഉദാഹരണത്തിന് ആണുങ്ങളില് prostate ഗ്രന്ഥിയില് ഉണ്ടാകുന്ന കാന്‍സര് അസ്ഥികളിലേക്കു പടരുന്നത് ഇങ്ങനെയാണ് .\nലിംഫ് വ്യവസ്ഥയിലൂടെ : സാധാരണയായി കോശങ്ങള്‍ക്ക് ഇടയിലൂടെ ഒരു നേര്‍ത്ത ദ്രാവകം ഒഴുകുന്നുണ്ട് . Tissue ഫ്‌ലൂയിഡ് അഥവാ ലിംഫ് എന്നാണ് ഇതിനെ വിളിക്കുക . രക്തത്തില്‍നിന്നാണ് ലിംഫ് ഉണ്ടാകുന്നതു, രോഗാണുക്കളെയും മറ്റും നിര്‍വീര്യമാക്കുകയാണ് പ്രധാന ജോലി . ഈ ഫ്‌ലൂയിഡ് ലിംഫ് കുഴലുകളിലൂടെ ഒഴുകി രക്തത്തില് എത്തും , ഇതിന്റെ ഇടക്ക് ചില പിറ്റ് സ്റ്റോപ്പുകള് ഉണ്ട് . അവിടെയാണ് രോഗാണുക്കളെയും മറ്റും കൊല്ലുന്നത് .ഈ പിറ്റ് സ്റ്റോപ്പുകളെയാണ് നമ്മള് കഴലകള് അല്ലെങ്കില് lymph nodes എന്ന് വിളിക്കുക . കാന്‍സര് കോശങ്ങള് ലിംഫിലൂടെ ഒഴുകി കഴലകളിലും അതുമായി ബന്ധപെട്ടു കിടക്കുന്ന അവയവങ്ങളിലും എത്തും . വായില് കാന്‍സര് ഉള്ളയാള്‍ക്കു കഴുത്തിലിലെ കഴലകളിലേക്കു അസുഖം പടരാം\nകാന്‍സര് എങ്ങനെ കണ്ടത്താം ?\nകാന്‍സര് രോഗമാണെന്ന് ഉറപ്പിക്കണമെങ്കില് ആ ഭാഗത്തെ കോശങ്ങളെടുത്ത് മൈക്രോസ്‌കോപ്പിലൂടെ നോക്കി ഉറപ്പാക്കണം . ഇതിനാണ് ബയോപ്സി എന്ന് നമ്മള് പറയുന്നത് . ചിലപ്പോള് സൂചികൊണ്ട് കുത്തിയോ (FNAC) ,കഴലകളോ , കലകളോ കുറച്ചു ഭാഗം എടുത്തോ ( excision biopsy) അതും സാധ്യമല്ലെങ്കില് ശസ്ത്രക്രിയ സമയത്തു കോശങ്ങള് ശേഖരിച്ചോ രോഗം സ്ഥിരീകരിക്കണം . കീമോ /റേഡിയേഷന് ചികിത്സ തുടങ്ങുന്നതിനു മുന്നേ ഏതുതരം കോശങ്ങളില് നിന്നാണ് കാന്‍സര് ഉണ്ടായിരിക്കുന്നത് എന്ന് ഉറപ്പാക്കണം . തലച്ചോറിലെ കാന്‍സര് പോലെയുള്ള ചില പ്രത്യേക സാഹചര്യത്തില് ഇത്തരത്തില് കോശങ്ങള് പരിശോധിച്ചു ഉറപ്പാക്കല് സാധിച്ചെന്നിരിക്കില്ല . അത്തരം സാഹചര്യങ്ങളില് സ്‌കാനിംഗ് , മറ്റു പരിശോധനകള് എന്നിവയെ ആശ്രയിച്ചായിരിക്കും ചികിത്സ നിശ്ചയിക്കുക .\nകാന്‍സര് സ്റ്റേജിങ് എന്താണ് ?\nഅയാള്‍ക്ക് കാന്‍സര് അവസാന സ്റ്റേജാണ് , രക്ഷയില്ല എന്നൊക്കെ പറയുന്നത് നമ്മള് കേള്‍ക്കാറുണ്ടല്ലോ . എന്താണ് ഈ സ്റ്റേജ് , എങ്ങനെയാണു കാന്‍സര് ഏതു സ്റ്റേജാണ് എന്ന് കണ്ടെത്തുക ?\nനമുക്ക് ഒരു ഉദാഹരണം എടുത്തു ഇതൊന്നു പരിശോധിക്കാം .തൊലി /skin ന്റെ ഘടന ഒന്ന് നോക്കു , ഏറ്റവും പുറമെ എപ്പിഡെര്‍മിസ് , താഴെ ഡെര്‍മിസ് (തൊലിയുടെ താഴെ വെളുത്തിരിക്കുന്ന ഭാഗം ) , അതിനു ശേഷം മസിലുകള് , അതിനു താഴെ അസ്ഥി . സ്‌കിന് കാന്‍സര് ആരംഭിക്കുന്നത് എപ്പിഡെര്‍മിസിലാണ് . കാന്‍സര് കോശങ്ങള് എപിഡെര്‍മിസിലും ഡെര്‍മിസിലും മാത്രമാണെങ്കില് stage 1 ആണ് . താഴെയുള്ള മസിലുകളിലേക്ക് രോഗം എത്തുമ്പോള് രണ്ടാം സ്റ്റേജാകും . മൂന്നാം സ്റ്റേജില് അസുഖം ആരംഭിച്ച ഭാഗത്തുള്ളതും അതിനു ചുറ്റുമുള്ള കഴലകളിലേക്കു വ്യാപിക്കുന്നത് . തൊലിയില് നിന്ന് അസുഖം അകലെയുള്ള അവയവങ്ങളിലേക്കു എത്തുന്നതാണ് നാലാം സ്റ്റേജ് . ഓരോ തരത്തിലെ കാന്‍സറിനും സ്റ്റേജിങ് വ്യത്യസ്തമായാണ് . രോഗത്തിന്റെ തീവ്രത , ചികിത്സ എപ്രകാരം , പ്രോഗ്‌നോസിസ് (രോഗിയുടെ അതിജീവന സാധ്യതയും സുഖമാകാനുള്ള സാധ്യതയും) എങ്ങനെ എന്നൊക്കെ തീരുമാനിക്കുക സ്റ്റേജുകളെ അടിസ്ഥാനമാക്കിയാണ് .ആദ്യ സ്റ്റേജുകളിലെ അസുഖം ഗുരുതരമല്ലാത്തതും , മിക്കപ്പോഴും പൂര്‍ണ്ണമായി ചികില്‍സിച്ചു ഭേദമാക്കാവുന്നതുമാണ് . സ്റ്റേജ് കൂടുന്നത് അനുസരിച്ചു അസുഖത്തിന്റെ തീവ്രതയും കൂടും . ലോകത്തു മുഴുവനും കാന്‍സര് ചികിത്സയില് ഒരേ സ്റ്റേജിങ് ആണ് ഉപയോഗിക്കുക .\nഏതു തരത്തിലുള്ള കാന്‍സര് ആണ് , ഏതു സ്റ്റേജാണ് , ഒപ്പം പ്രായം , ആരോഗ്യാവസ്ഥ എന്നിവയനുസരിച്ചാണ് ചികിത്സ നിശ്ചയിക്കുക . പ്രധാനമായും മൂന്നു തരത്തിലുള്ള ചികിത്സാരീതികളാണ് ഉപയോഗിക്കുക .\n1. ശസ്ത്രക്രിയ : കാന്‍സര് ബാധിച്ച ഭാഗം മുഴുവനായി എടുത്തുകളയുകയാണ് ലക്ഷ്യം . ആദ്യ സ്റ്റേജുകളില് പൂര്‍ണ്ണമായ ശസ്ത്രക്രിയ മാത്രംകൊണ്ടു ചിലപ്പോള് അസുഖം ഭേദമാകും .\n2. റേഡിയേഷന് ചികിത്സ : പ്രത്യേക തരത്തിലുള്ള റേഡിയേഷനുകള് ഉപയോഗിച്ച് കാന്‍സര് കോശങ്ങളെ കൊല്ലുന്നു .\n3. കീമോ ചികിത്സ : ഇവിടെ കാന്‍സര് കോശങ്ങളെ നശിപ്പിക്കാന് പ്രത്യേക മരുന്നുകള് ഉപയോഗിക്കും . നിരവധി തരത്തിലുള്ള മരുന്നുകള് ഇന്ന് ലഭ്യമാണ് .രോഗത്തിന്റെ പ്രത്യേകതകള് അനുസരിച്ചു ഈ രീതികള് ഒരുമിച്ചോ , തനിയെയോ ചികിത്സയില് ഉപയോഗിക്കാം .\nകാന്‍സര് വരുന്നത് തടയാന് പറ്റുമോ ? തീര്‍ച്ചയായും പറ്റും . മുകളില് പറഞ്ഞതുപോലെ നല്ലൊരു ശതമാനം കാന്‍സറുകളും നമ്മുടെ ജീവിതരീതികളോട് ബന്ധമുള്ളവയാണ് . അതുകൊണ്ടു തന്നെ ചില ജീവിത ചര്യകള് ശീലമാക്കുന്നത് കാന്‍സര് ഉണ്ടാവാതെ സംരക്ഷിക്കും . മയോക്ലിനിക് നിര്‍ദ്ദേശിച്ചിരിക്കുന്ന പ്രതിരോധ മാര്‍ഗ്ഗങ്ങള് ഇവയാണ് .\n1.പുകവലിയും പുകയില ഉല്‍പന്നങ്ങളും നിര്‍ത്തുക –\nകാന്‍സര് പ്രതിരോധത്തിലെ ഏറ്റവും പ്രധാന സ്റ്റെപ് ഇതാണ് . പുകവലി കാന്‍സര് സാധ്യതകളെ പലമടങ്ങു വര്‍ദ്ധിപ്പിക്കും . വായില് , ശ്വാസകോശത്തില് , അന്നനാളത്തില് , പാന്‍ക്രിയാസില് ഒക്കെ കാന്‍സര് ഉണ്ടാവാനുള്ള സാധ്യത കുറയും\n3. കൃത്യമായ തൂക്കം നിലനിര്‍ത്തുക\n, സ്ഥിരമായി വ്യായാമങ്ങള് ചെയ്യുക .\n4.നേരിട്ടുള്ള സൂര്യപ്രകാശം പരമാവധി കുറയ്ക്കുക , അര്‍ബുദകാരകമായ കെമിക്കലുകള് , റേഡിയേഷനുകള് എന്നിവയോടുള്ള സമ്പര്‍ക്കം ഒഴിവാക്കുക\n5..പ്രതിരോധ കുത്തിവെപ്പുകള് എടുക്കുക . ഹെപ്പറ്റൈറ്റിസ് B കുത്തിവെപ്പ് , പാപ്പിലോമാ വൈറസ് (HPV) കുത്തിവെപ്പ് എന്നിവ നല്ലൊരു ശതമാനം ഗര്‍ഭാശയ കാന്‍സര്, കരള് കാന്‍സര് എന്നിവ തടയും . കൂടുതല് പഠനങ്ങള് കാന്‍സര് പ്രതിരോധ വാക്‌സിനുകളെ പറ്റി നടക്കുന്നുണ്ട്.\n(ക്യാന്‍സറിനെ നശിപ്പിക്കുക, വളര്‍ച്ച മെല്ലെയാക്കുക, ട്യൂമറിന്റെ സൈസ് കുറച്ച് സര്‍ജറി എളുപ്പമാക്കുക, ക്യാന്‍സര് വീണ്ടും വരാതെ നോക്കുക എന്നിങ്ങനെയുള്ള ചികില്‍സാര്‍ത്ഥം ഉപയോഗിക്കാവുന്ന തെറാപ്യൂട്ടിക് വാക്‌സിനുകള് മറ്റൊരു പ്രതീക്ഷ തരുന്ന മേഖലയാണ്. കാന്‍സര് കോശങ്ങള് നമമുടെ പ്രതിരോധ വ്യവസ്ഥിതിയില് നിന്നു നടത്തുന്ന ഒളിച്ചുകളിയും തടി തപ്പലും പൂര്‍ണമായും മനസ്സിലാക്കാനുളള ശ്രമം വിജയിക്കുമ്പോള് അവ യാഥാര്‍ത്ഥ്യമാകും. )\n7. സുരക്ഷിതമായ ലൈംഗികത ശീലമാക്കുക : HIV , HEPATITIS B എന്നിവ നിരവധി കാന്‍സറുകള്‍ക്കു കാരണമാണ് .\n8. LAST BUT NOT THE LEAST: സംശയങ്ങള് ഉള്ളപ്പോള് ഡോക്ടര്‍മാരെ കാണാന് മടികാണിക്കരുത് . ചികിത്സ കൃത്യമായും പൂര്‍ണ്ണമായും എടുക്കുക . തുടര് പരിശോധനകള് മുടക്കാതിരിക്കുക\nനേരത്തേയുള്ള രോഗ നിര്‍ണയമാണ് കാന്‍സര് ചികിത്സയില് ഏറ്റവും നിര്‍ണായകം. ശാസ്ത്രീയമായ ചികിത്സാ രീതികള് അവലംബിക്കുക എന്നത് പരമപ്രധാനവും. അതിനെ കുറിച്ച് പറയാതെ ഈ ലേഖനം പൂര്‍ണമാവില്ല. പ്രതിരോധ മാര്‍ഗ്ഗങ്ങളും പ്രധാനമാണ്.\nഓം ബിര്‍ള ലോക്‌സഭ സ്പീക്കര്


ഈ രണ്ട് ഘടകങ്ങൾ പരിഗണിച്ചിട്ടില്ലെങ്കിൽ എക്‌സിറ്റ് പോൾ ഫലം തെറ്റാൻസാദ്ധ്യതയുണ്ട് - Media Vision News\nഈ രണ്ട് ഘടകങ്ങൾ പരിഗണിച്ചിട്ടില്ലെങ്കിൽ എക്‌സിറ്റ് പോൾ ഫലം തെറ്റാൻസാദ്ധ്യതയുണ്ട്\nതിരുവനന്തപുരം: എൽ.ഡി.എഫിന് തുടർ ഭരണമുണ്ടാകുമെന്ന എക്സിറ്റ് പോൾ പ്രവചനങ്ങൾ ശരിയാകാനാണ് സാദ്ധ്യത. തിരഞ്ഞെടുപ്പ് സർവേകൾ രണ്ട് രീതിയിലാണ് നടത്താറുള്ളത്. അക്കാഡമിക് തലത്തിലും മാദ്ധ്യമതലത്തിലും. രണ്ടിലും സൂക്ഷ്മത വേണം. മാദ്ധ്യമ സർവേകളിലാണ് കൂടുതൽ അപകടം പതിയിരിക്കുന്നത്. അതിൽ രാഷ്ട്രീയ ലക്ഷ്യം കടന്ന് കൂടിയാൽ സർവേ പാളും. പരിശീലനം ലഭിക്കാത്തവർ സർവേ നടത്തിയാലും ഇതേ ഗതിയുണ്ടാകും. ചോദ്യാവലിയുടെ പ്രത്യേകത, തിരഞ്ഞെടുപ്പ് നടക്കുന്ന സമയം എന്നിവയെല്ലാം പ്രധാനമാണ്.ദേശീയ ചാനലുകൾ ഒരു പോലെ എൽ.ഡി.എഫിന് അനുകൂലമായി പ്രവചിച്ചിരിക്കുന്നതിനാൽ തുടർഭരണത്തിന് സാദ്ധ്യത ഏറെയാണ്. അതേസമയം, നിയമസഭാ മണ്ഡലങ്ങൾ ഓരോന്നെടുത്തുള്ള സർവേ ശരിയാകണമെന്നില്ല. രണ്ട് ലക്ഷം വോട്ടർമാരുള്ള ഒരു മണ്ഡലത്തിൽ 200 പേരെ കണ്ട് സംസാരിച്ച് തയ്യാറാക്കുന്ന സർവേകൾ വിജയിക്കണമെന്നില്ല. എന്നാൽ സംസ്ഥാനത്തെ മൊത്തത്തിൽ കണക്കാക്കി നടത്തുന്ന സർവേകൾ വിജയകരവുമാണ്.\nതിരഞ്ഞെടുപ്പിൽ ആഗോളതലത്തിൽ സർവേകൾ വന്നിട്ട് 80 വർഷമായി. ഡൽഹിയിലെ ഇന്ത്യൻ ഇൻസ്റ്റിറ്റിയൂട്ട് ഒഫ് പബ്ളിക് ഒപ്പീനിയൻ അദ്ധ്യക്ഷനായിരുന്ന വില്യം ഡെക്കോസ്റ്റയും സെന്റർ ഫോർ സ്റ്റഡി ഒഫ് ഡെവലപ്പിംഗ് സൊസൈറ്റിയിലെ പ്രൊഫ. രജനീ കോത്താരിയുമാണ് ഇന്ത്യയിലെ തിരഞ്ഞടുപ്പ് സർവേയുടെ തുടക്കക്കാർ. കേരളത്തിൽ ആദ്യമായി തിരഞ്ഞെടുപ്പ് സർവേ നടത്തിയത് 1965 ലാണ്. കേരള സർവകലാശാല പൊളിറ്റിക്സ് വിഭാഗം മേധാവിയായിരുന്ന പ്രൊഫ. വി.കെ.സുകുമാരൻ നായരും പ്രൊഫ. രജനി കോത്താരിയും ചേർന്ന് നടത്തിയ സർവേ തികച്ചും ശാസ്ത്രീയവും വസ്തുനിഷ്ഠവുമായിരുന്നു. 1996 മുതലാണ് മാദ്ധ്യമ ലോകത്ത് പ്രണോയി റോയിയും മറ്റും ചേർന്ന് സർവേയുമായി എത്തിയത്. പിന്നെ തിരഞ്ഞെടുപ്പുകൾക്കെല്ലാം സർവേകളുണ്ടായി. ശരിയായതും തെറ്റിയതുമുണ്ട്.\nPrevious articleട്രെൻഡ്സ് പോർട്ടൽ ഒഴിവാക്കി; വോട്ടെണ്ണൽ വിവരം ഈ വെബ്സൈറ്റിലും ആപ്പിലും മാത്രം\nNext articleട്രേഡിംഗിലൂടെ ടീം മാറി ഡ്വെയ്ന് ബ്രാവോ; ഞെട്ടല് മാറാതെ ആരാധകര്


'രാ തിങ്കള്….' ആസ്വാദകരുടെ ഹൃദയതാളങ്ങള് കീഴടക്കിയ ഹോമിലെ ഗാനം -\nHome Silver Screen ‘രാ തിങ്കള്….’ ആസ്വാദകരുടെ ഹൃദയതാളങ്ങള് കീഴടക്കിയ ഹോമിലെ ഗാനം\n‘രാ തിങ്കള്….’ ആസ്വാദകരുടെ ഹൃദയതാളങ്ങള് കീഴടക്കിയ ഹോമിലെ ഗാനം\nചില പാട്ടുകള് അങ്ങനെയാണ്, ഒരു നേര്‍ത്ത മഴനൂല് പോലെ അവ ആസ്വാദക ഹൃദയങ്ങള് കീഴടക്കും. കാലാന്തരങ്ങള്‍ക്കുമപ്പുറം ആ ഗാനം പത്തരമാറ്റിന്റെ തിളക്കത്തോടെ മനസ്സുകളില് അലയടിച്ചുകൊണ്ടേയിരിക്കും. ഹോം എന്ന ചിത്രത്തിലെ രാ തിങ്കള്… എന്ന ഗാനവും അത്തരത്തിലുള്ളതാണ്. ഈ വിഡിയോ ഗാനം അണിയറപ്രവര്‍ത്തകര് പുറത്തുവിട്ടു.\nവൈകാരികമായി ഏറെ ഇഴയടുപ്പം സൂക്ഷിക്കുന്നതാണ് ഈ ഗാനം. മമ്താ സീമന്തിന്റേതാണ് ഗാനത്തിലെ വരികള്. രാഹുല് സുബ്രഹ്‌മണ്യം സംഗീതം പകര്‍ന്നിരിക്കുന്നു. വിജയ് യേശുദാസും രമ്യ നമ്പീശനും ചേര്‍ന്നാണ് ഗാനം ആലപിച്ചിരിയ്ക്കുന്നത്.\nഅഭിനയ മികവില് വിസ്മയങ്ങള് സൃഷ്ടിക്കുന്ന ഇന്ദ്രന്‍സ് പ്രധാന കഥാപാത്രമായെത്തിയ പുതിയ ചിത്രമാണ് # ഹോം. ഒടിടി പ്ലാറ്റ്ഫോമായ ആമസോണ് പ്രൈമിലൂടെ പ്രേക്ഷകരിലേക്കെത്തിയ ചിത്രം നിരവധി പ്രശംസകളും ഏറ്റുവാങ്ങുന്നുണ്ട്. മികച്ച പ്രേക്ഷക സ്വീകാര്യതയാണ് ചിത്രത്തിന് ലഭിയ്ക്കുന്നതും. ഒലിവര് ട്വിസ്റ്റ് എന്ന കഥാപാത്രത്തെ ഇന്ദ്രന്‍സ് പരിപൂര്‍ണതയിലെത്തിച്ചിരിയ്ക്കുന്നു.\nRead more: ദേവസംഗീതം നീയല്ലേ… വിധികര്‍ത്താക്കള് എഴുന്നേറ്റ് നിന്ന് കൈയടിച്ച പാട്ട് പ്രകടനം\nറോജിന് തോമസ് ആണ് ചിത്രത്തിന്റെ സംവിധാനം നിര്‍വഹിക്കുന്നത്. വിജയ് ബാബു ആണ് ചിത്രത്തിന്റെ നിര്‍മാണം. കുടുംബ പശ്ചാത്തലത്തില് ഒരുക്കിയിരിയ്ക്കുന്ന ചിത്രത്തില് നര്‍മത്തിനും പ്രാധാന്യം നല്‍കിയിരിക്കുന്നു. നീല് ആണ് ഛായാഗ്രഹണം. ശ്രീനാഥ് ഭാസി, നസ്ലിന്, ജോണി ആന്റണി, മഞ്ജു പിള്ള, മണിയന്‍പിള്ള രാജു, അനൂപ് മേനോന്, ശ്രീകാന്ത് മുരളി, കെപിഎസി ലളിത, ദീപ തോമസ്, വിജയ് ബാബു തുടങ്ങി നിരവധി താരങ്ങളും അണിനിരക്കുന്നുണ്ട് ചിത്രത്തില്.\nStory highlights: Ra Thinkalin Video Song From Home Movie


പശ്ചിമേഷ്യയിലെ അമേരിക്കയുടെ കാൽ വെട്ടിമാറ്റുമെന്ന് ഇറാൻ; തങ്ങളൂടെ രാജ്യം യുദ്ധക്കളമാക്കരുതെന്ന് ഇറാഖ്\nSaturday, February 29, 2020 10:41:01 AM\nസ്വന്തം ലേഖകൻ: പശ്ചിമേഷ്യയിൽനിന്ന് അമേരിക്കയുടെ കാൽ വെട്ടിമാറ്റുതാണ് ജനറൽ ജനറൽ ഖാസിം സുലൈമാനിയെ വധിച്ചതിനുള്ള ഏറ്റവും വലിയ പ്രതികാരമെന്ന് ഇറാൻ പ്രസിഡന്റ് ഹസൻ റൂഹാനി.\n“യുഎസ് ഒരു കുറ്റകൃത്യം ചെയ്തിട്ടുണ്ടെങ്കിൽ, അതിനുള്ള തക്കതായ മറുപടി കിട്ടുമെന്ന് അവർ അറിയണം. അവർക്കു ബോധമുണ്ടെങ്കിൽ ഈ ഘട്ടത്തിൽ അവർ അനങ്ങാതിരിക്കും. ഞങ്ങളുടെ പ്രിയപ്പെട്ട സുലൈമാനിയുടെ കൈ നിങ്ങൾ വെട്ടി. അദ്ദേഹത്തിന്റെ ചേതനയറ്റ ശരീരത്തിനു സമീപം ആ കൈ കിടക്കുന്നത് വിഡിയോകളിലും ഫോട്ടോകളിലും നമ്മൾ കണ്ടു. കൈ വെട്ടിയെങ്കിൽ പശ്ചിമേഷ്യയിൽ നിന്ന് നിങ്ങളുടെ കാലുകൾ മറിച്ചു മാറ്റും. അതാണ് ഏറ്റവും വലിയ പ്രതികാരം,” ടിവിയിലൂടെ നടത്തിയ അഭിസംബോധനയിൽ അദ്ദേഹം പറഞ്ഞു.\nഅതിനിടെ ഇറാഖിലെ യുഎസ് സൈനികത്താവളങ്ങള്‍ക്ക് നേരേ ഇറാന് നടത്തിയ മിസൈലാക്രമണത്തെ അപലപിച്ച് ഇറാഖ് പ്രസിഡന്റ് ബര്‍ഹാം സാലിഹ്. മേഖലയിലെ അപകടകരമായ നീക്കങ്ങളില് ഭയമുണ്ടെന്നും ഇറാഖ് അതിര്‍ത്തിക്കുള്ളില് ഇറാന് നടത്തിയ ആക്രമണത്തെ ശക്തമായി അപലപിക്കുന്നതായും അദ്ദേഹം പറഞ്ഞു.\nഇറാഖിന്റെ പരമാധികാരത്തിന് മേല് ഇറാന് തുടര്‍ച്ചയായി കടന്നുകയറുന്നതില് എതിര്‍പ്പ് രേഖപ്പെടുത്തുന്നതായും ഇറാഖ് പ്രസിഡന്റ് പ്രസ്താവനയില് വ്യക്തമാക്കി. ഇരുവിഭാഗങ്ങളും ഇറാഖിനെ അവരുടെ യുദ്ധക്കളമായി മാറ്റുന്നതിലും അദ്ദേഹം പ്രതിഷേധം രേഖപ്പെടുത്തി.\nപകരത്തിനു പകരമായി ഇറാഖിലെ അമേരിക്കയുടെ തന്ത്രപ്രധാനമായ സൈനിക താവളങ്ങളില് ഇറാന് നടത്തിയ ബാലിസ്റ്റിക് മിസൈല് ആക്രമണത്തിന്റെ കൂടുതല് തെളിവുകള് പുറത്തുവന്നു. ആക്രമണത്തിന് മുന്‍പും ശേഷവുമുള്ള സൈനിക താവളങ്ങളുടെ സാറ്റലൈറ്റ്ദൃശ്യങ്ങളാണ് പുറത്തുവന്നിരിക്കുന്നത്.\nഇറാഖിലെ അന്‍ബര് പ്രവിശ്യയിലെ ഐന് അല് അസദ് സൈനിക താവളവും കുര്‍ദിസ്ഥാനിലെ ഇര്‍ബിലിലെ മറ്റൊരു സൈനിക കേന്ദ്രവുമാണ് ഇറാന് ആക്രമിച്ചത്. ക്വിയാം ഫത്തേ എന്നീ വിഭാഗത്തില്‍പ്പെട്ട പതിനഞ്ചോളം മിസൈലുകള് ആക്രമണത്തിനായി ഉപയോഗിച്ചുവെന്നാണ് റിപ്പോര്‍ട്ടുകള്.


നിയമലംഘകരായി കഴിയുന്നവര്‍ക്ക് രാജ്യം വിട്ടുപോകാനുള്ള അവസാനത്തെ അവസരം; യുഎഇയിലെ പൊതുമാപ്പ് ഇന്ന് അവസാനിക്കും - BIGNEWSLIVE | Latest Malayalam News\nപിടിക്കപ്പെടുന്നവര്‍ക്ക് ജയില് ശിക്ഷയും കടുത്ത പിഴയും നാടുകടത്തലും ഉള്‍പ്പെടെയുള്ള ശിക്ഷയായിരിക്കും ലഭിക്കുക\nഅബുദാബി: അനധികൃത താമസക്കാര്‍ക്കായി യുഎഇ പ്രഖ്യാപിച്ച പൊതുമാപ്പ് ഇന്ന് അവസാനിക്കും.പൊതുമാപ്പിന്റെ കാലാവധി ഇനി ദീര്‍ഘിപ്പിക്കുകയില്ലെന്ന് ഫെഡറല് അതോറിറ്റി ഫോര് ഐഡന്റിറ്റി ആന്റ് സിറ്റിസണ്‍ഷിപ്പ് കഴിഞ്ഞദിവസം അറിയിച്ചിരുന്നു. ഓഗസ്റ്റ് ഒന്നിന് ആരംഭിച്ച പൊതുമാപ്പ് ഒക്ടോബര് അവസാനം വരെയാണ് പ്രഖ്യാപിച്ചിരുന്നതെങ്കിലും പിന്നീട് ഒരു മാസം കൂടി നീട്ടുകയായിരുന്നു.\nപൊതുമാപ്പ് പൂര്‍ത്തിയാവുന്നതോടെ നാളെ മുതല് അനധികൃത താമസക്കാരെ കണ്ടെത്താന് ശക്തമായ പരിശോധന ആരംഭിക്കുമെന്ന് താമസകാര്യ വകുപ്പ് അറിയിച്ചിട്ടുണ്ട്. പിടിക്കപ്പെടുന്നവര്‍ക്ക് ജയില് ശിക്ഷയും കടുത്ത പിഴയും നാടുകടത്തലും ഉള്‍പ്പെടെയുള്ള ശിക്ഷയായിരിക്കും ലഭിക്കുക. നിരവധിപ്പേര്‍ക്ക് പൊതുമാപ്പ് ഉപയോഗപ്പെടുത്താന് കഴിഞ്ഞില്ലെന്ന് വിവിധ രാജ്യങ്ങളുടെ എംബസികള് അറിയിച്ചതിനെ തുടര്‍ന്നാണ് നേരത്തെ യുഎഇ ഭരണകൂടം കാലാവധി നീട്ടി നല്‍കിയത്. പുതിയ തൊഴില് ലഭിച്ചവര്‍ക്ക് താമസം നിയമവിധേയമാക്കാനും ജോലിയില്ലാതെ നില്‍ക്കുന്നവര്‍ക്ക് മറ്റ് ശിക്ഷകളൊന്നും അനുഭവിക്കാതെ രാജ്യം വിടാനുമുള്ള അവസരമാണ് ഉണ്ടായിരുന്നത്.\nയുഎഇയില് തന്നെ തുടര്‍ന്ന് ജോലി അന്വേഷിക്കാന് താല്‍പ്പര്യം പ്രകടിപ്പിച്ചവര്‍ക്ക് അതിനായി ആറ് മാസത്തെ കാലാവധിയുള്ള താല്‍ക്കാലിക വിസ അനുവദിച്ചിട്ടുണ്ട്. ഇവര്‍ക്ക് വിസ കാലാവധി പൂര്‍ത്തിയാവുന്നത് വരെ രാജ്യത്ത് തുടരാം. ഇതിനിടയില് ജോലി ലഭിച്ചാല് തൊഴില് വിസയിലേക്ക് മാറണം. ജോലി കണ്ടെത്താന് സാധിച്ചില്ലെങ്കില് ഇവര്‍ക്ക് രാജ്യം വിടേണ്ടിവരും.\nവീട്ടിലെ പട്ടിണിയും കഷ്ടപ്പാടുംമൂലം നാട് വിട്ടു; കൈവണ്ടിയില് ദോശ വിറ്റ് പുതിയ ജീവിതം തുടങ്ങി; ഇന്ന് പ്രേം ഗണപതി അറിയപ്പെടുന്ന കോടീശ്വരന്!


ന്യൂദല്‍ഹി: ഗുജറാത്ത് നിയമസഭയിലേക്കുള്ള രണ്ടാം ഘട്ട വോട്ടെടുപ്പ് നാളെ. 182 നിയമസഭാ സീറ്റുകളില് അവശേഷിക്കുന്ന 93 സീറ്റുകളിലേക്കാണ് നാളെ വോട്ടിങ്. എല്ലാ പോളിങ് ബൂത്തുകളിലും ആര്‍ക്കാണ് വോട്ട് ചെയ്തതെന്ന് വോട്ടര്‍മാര്‍ക്ക് ഉറപ്പ് വരുത്താവുന്ന വിവിപാറ്റ് സംവിധാനം ഏര്‍പ്പെടുത്തുമെന്ന് തെരഞ്ഞെടുപ്പ് കമ്മീഷന് അറിയിച്ചു.\n25,515 പോളിങ് സ്റ്റേഷനുകളാണ് സജ്ജമാക്കിയിട്ടുള്ളത്. ഇവിടേക്ക് ബാലറ്റ് യൂണിറ്റുകള്, കണ്‍ട്രോള് യൂണിറ്റുകള് എന്നിവയ്‌ക്കൊപ്പം 35,061 വിവി പാറ്റ് യന്ത്രങ്ങളും വിന്യസിച്ചിട്ടുണ്ട്. ഒമ്പതിന് നടന്ന ഒന്നാം ഘട്ട വോട്ടെടുപ്പില് യാതൊരു ക്രമക്കേടുകളും നടന്നിട്ടില്ലെന്ന് കമ്മീഷന് വ്യക്തമാക്കി.\nഇലക്‌ട്രോണിക് വോട്ടിങ് യന്ത്രങ്ങളിലും വി.വി. പാറ്റ് സംവിധാനത്തിലും സ്ഥാനാര്‍ത്ഥികളുടെ പേരുകളടങ്ങിയ ബാലറ്റ്, സ്ഥാനാര്‍ത്ഥികളുടെയോ അവരുടെ പ്രതിനിധികളുടെയോ സാന്നിധ്യത്തില് ഇതിനകം തന്നെ ഉള്‍പ്പെടുത്തികഴിഞ്ഞു. ഇവ പൂര്‍ണ്ണമായും വീഡിയോയില് ചിത്രീകരിച്ചിട്ടുണ്ട്.\nരണ്ടാംഘട്ടത്തില് 2.22 കോടി വോട്ടര്‍മാരാണ് സമ്മതിദാനാവകാശം രേഖപ്പെടുത്തുന്നത്. ബിജെപി രണ്ടാംഘട്ടത്തില് 93 സീറ്റിലും മത്സരിക്കുന്നുണ്ട്. കോണ്‍ഗ്രസ്സ് 91 സീറ്റിലും ബഹുജന് സമാജ് പാര്‍ടി 75 സീറ്റിലും, എന്‍സിപി 28 സീറ്റിലും ശിവസേന 17 സീറ്റിലും, ആം ആദ്മി പാര്‍ട്ടി എട്ടു സീറ്റിലും മത്സരിക്കുന്നു. ജനതാദള് (യുണൈറ്റഡ്) 14 സീറ്റിലും, സിപിഐഎം മൂന്നു സീറ്റിലും ഇന്ത്യന് നാഷണല്‍ലീഗ് രണ്ടു സീറ്റിലും, സിപിഐ ഒരുസീറ്റിലും ജനവിധി തേടുന്നു. 350 സ്വതന്ത്ര സ്ഥാനാര്‍ത്ഥികളും മത്സരരംഗത്തുണ്ട്.


ലൈംഗികത്തൊഴിലാളികളുടെ പുനരധിവാസം: കേന്ദ്രം ബിൽ അവതരിപ്പിക്കും | 29Nov2021\nന്യൂഡൽഹി: ലൈംഗികത്തൊഴിലാളികളെ പുനരധിവസിപ്പിക്കാനുള്ള ബിൽ പാർലമെന്റിന്റെ നടപ്പുസമ്മേളനത്തിൽ അവതരിപ്പിക്കുമെന്ന് കേന്ദ്രസർക്കാർ സുപ്രീംകോടതിയെ അറിയിച്ചു. 2010-ൽ കൊൽക്കത്തയിൽ ലൈംഗികത്തൊഴിലാളിയെ കൊലപ്പെടുത്തിയ കേസിലെ പ്രതിയുടെ അപ്പീൽ സുപ്രീംകോടതി പരിഗണിക്കവേയാണ് കേന്ദ്രത്തിന്റെ ഉറപ്പ്. ബില്ലിന്റെ അന്തിമ കരട്, കേസിലെ അമിക്കസ് ക്യൂറിക്ക് നൽകാൻ കേന്ദ്രത്തോട് സുപ്രീംകോടതി ആവശ്യപ്പെട്ടു.\nഈ കേസിന്റെ പശ്ചാത്തലത്തിൽ ലൈംഗികത്തൊഴിലാളികളുടെ വിഷയത്തിൽ സുപ്രീംകോടതി സ്വമേധയാ ഇടപെടുകയായിരുന്നു. മുതിർന്ന അഭിഭാഷകൻ പ്രദീപ് ഘോഷിന്റെ നേതൃത്വത്തിൽ കമ്മിറ്റിയെ വെച്ച സുപ്രീംകോടതി, മുതിർന്ന അഭിഭാഷകൻ ജയന്ത് ഭൂഷണെ അമിക്കസ് ക്യൂറിയായും നിയോഗിച്ചിരുന്നു. കേസിൽ ശിക്ഷിക്കപ്പെട്ട പ്രതിയുടെ അപ്പീൽ സുപ്രീംകോടതി തിങ്കളാഴ്ച തള്ളി.\nകമ്മിറ്റിയുടെ റിപ്പോർട്ടിന്റെ അടിസ്ഥാനത്തിൽ കരടുനിയമം പരിശോധിക്കാൻ കഴിഞ്ഞവർഷം മന്ത്രിതല സമിതിയുണ്ടാക്കിയതായി കേന്ദ്ര സർക്കാർ അറിയിച്ചു. ബിൽ ഇപ്പോൾ നടക്കുന്ന ശീതകാല സമ്മേളനത്തിൽത്തന്നെ പാർലമെന്റിൽ അവതരിപ്പിക്കുമെന്നാണ് അഡീഷണൽ സോളിസിറ്റർ ജനറൽ ആർ.എസ്. സൂരി അറിയിച്ചത്.